***Ìîíãîë Óëñûí Èõ Õóðëûí 2011 îíû íàìðûí ýýëæèò ÷óóëãàíû Áàéãàëü îð÷èí, õ¿íñ, õºäºº àæ àõóéí áàéíãûí õîðîîíû 2011 îíû 10 äуãааð ñàðûí 11-íий ºäºð /Мягмар ãàðèã/-èéí õóðàëäààí 14 öàã 50 ìèíóòàä Òºðèéí îðäíû “Á” òàíõèìä ýõëýâ.***

Áàéíãûí õîðîîíû äàðãà, Óëñûí Èõ Õóðëûí ãèø¿¿í П.Алтангэрэл èðö, õýëýëöýõ àñóóäëûí äàðààëëûã òàíèëöóóëæ, õóðàëäààíûã äàðãàëàâ.

***Õóðàëäààíä èðâýë çîõèõ 20 ãèø¿¿íýýñ 16 ãèø¿¿í èðæ, 80.0 õóâèéí èðöòýé áàéâ. ¯¿íä:***

***×ºëººòýé:*** *Г.Баярсайхан, Д.Батбаяр, Х.Наранхүү, Ц.Цэнгэл, Д.Ýíõáàт.*

***Íýã. Газрын тухай, Газрын кадастрын тухай, Геодези, зураг зүйн тухай, Газрын төлбөрийн тухай хуулийн /Шинэчилсэн найруулга/ төсөл болон Газрын тухай хуулийг хүчингүй болсонд тооцох тухай, Газрын төлбөрийн тухай хуулийг хүчингүй болсонд тооцох тухай, Кадастрын зураглал ба газрын кадастрын тухай хуулийг хүчингүй болсонд тооцох тухай, Тусгай хамгаалалттай газар нутгийн тухай хуульд нэмэлт оруулах тухай, Ойн тухай хуульд нэмэлт, өөрчлөлт оруулах тухай, Усны тухай хуульд нэмэлт, өөрчлөлт оруулах тухай, Автозамын тухай хуульд нэмэлт оруулах тухай, Төмөр замын тээврийн тухай хуульд нэмэлт, өөрчлөлт оруулах тухай, Харилцаа холбооны тухай хуульд нэмэлт, өөрчлөлт оруулах тухай, Иргэний нисэхийн тухай хуульд өөрчлөлт оруулах тухай, Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай, Эрчим хүчний тухай хуульд өөрчлөлт оруулах тухай, Засгийн газрын тусгай сангийн тухай хуульд нэмэлт оруулах тухай, Эд хөрөнгө өмчлөх эрх, түүнтэй холбоотой эд хөрөнгийн бусад эрхийн улсын бүртгэлийн тухай хуульд нэмэлт оруулах тухай, Гадаадын хөрөнгө оруулалтын тухай хуульд өөрчлөлт оруулах тухай, Ашигт малтмалын тухай хуульд нэмэлт оруулах тухай, Монгол Улсын иргэнд газар өмчлүүлэх тухай хуульд өөрчлөлт оруулах тухай, Байгалийн нөөц ашигласны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь, хэмжээний тухай хуульд өөрчлөлт оруулах тухай, Хувь хүний орлогын албан татварын тухай хуульд өөрчлөлт оруулах тухай, Үл хөдлөх эд хөрөнгийн албан татварын тухай хуульд өөрчлөлт оруулах тухай, Захиргааны хариуцлагын тухай хуульд нэмэлт, өөрчлөлт оруулах тухай хуулийн төслүүд /хэлэлцэх эсэх/***

Хэлэлцэж буй асуудалтай холбогдууланЗам, тээвэр, барилга, хот байгуулалтын сайд Х.Баттулга, Зам, тээвэр, барилга, хот байгуулалтын яамны Төрийн нарийн бичгийн дарга Ж.Бат-Эрдэнэ, Хот байгуулалт, газрын харилцааны бодлогын газрын даргын үүрэг гүйцэтгэгч Д.Мөнхбаатар, Газрын харилцаа, барилга, геодези зураг зүйн газрын дарга Ц.Ганхүү, Газрын харилцаа, барилга, геодези зураг зүйн газрын дарга  Ц.Ганхуяг, Хот байгуулалт, газрын харилцааны бодлогын газрын ахлах мэргэжилтэн Г.Болормаа, Нийслэлийн газрын албаны дэд дарга Э.Ариунгэрэл, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх О.Баяраа, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Мяхдадаг,  Б.Баярмаа íàð áàéëöàâ.

Хуулийн төслийн талаарх төсөл санаачлагчийн илтгэлийг Зам, тээвэр, барилга, хот байгуулалтын сайд Х.Баттулга òàíèëöóóëàâ.

Òàíèëöóóëãàòàé õîëáîãäóóëàí Óлсын Èх Õурлûí ãèø¿¿í Н.Ганбямба, Х.Баделхан, Ñó.Áàòáîëä, Д.Тэрбишдагва, Ц.Сэдванчиг, Э.Áàт-Үүл, Р.Буд, Л.Гүндалай íàðûí àñóóñàí àñóóëòàä Зам, тээвэр, барилга, хот байгуулалтын сайд Х.Баттулга, ажлын хэсгээс Д.Мөнхбаатар íàð õàðèóëæ, òàéëáàð õèéâ.

Óлсын Èх Õурлûí ãèø¿¿н Ж.Энхбаяр, Д.Балдан-Очир, Д.Тэрбишдагва, Э.Бат-Үүл, Б.Батбаяр, Л.Гүндалай, Р.Буд нар ñàíàë хэлэв.

**П.Алтангэрэл:** Газрын тухай, Газрын кадастрын тухай, Геодези, зураг зүйн тухай, Газрын төлбөрийн тухай хуулийн /Шинэчилсэн найруулга/ төсөл, Газрын тухай хуулийг хүчингүй болсонд тооцох тухай, Газрын төлбөрийн тухай хуулийг хүчингүй болсонд тооцох тухай, Кадастрын зураглал ба газрын кадастрын тухай хуулийг хүчингүй болсонд тооцох тухай болон холбогдох бусад хуульд нэмэлт, өөрчлөлт оруулах тухай хуулийн òºñëèéã õýëýëöüå ãýñýí ñàíàëûã äýìæèæ áàéãàà ãèø¿¿ä ãàðàà ºðãºíº ¿¿.

Çºâøººðñºí 10

Òàòãàëçñàí 2

Á¿ãä 12

Ãèø¿¿äèéí îëîíõèéí ñàíàëààð äýìæèãäëýý.

Уг хуулийн төслүүдийн ажлын хэсгийн ахлагчаар Улсын Их Хурлын гишүүн Су.Батболдыг дэмжье.

Çºâøººðñºí 9

Òàòãàëçñàí 3

Á¿ãä 12

Ãèø¿¿äèéí îëîíõèéí ñàíàëààð äýìæèãäëýý.

Áàéíãûí õîðîîíîîñ ãàðàõ ñàíàë, ä¿ãíýëòèéã Óлсын Èх Õурлûí ãèø¿¿í Ц.Сэдванчиг Óлсын Èх Õурлûí ÷óóëãàíû íýãäñýí õóðàëäààíä òàíèëöóóëàõààð òîãòîâ.

***Уг асуудлыг 16 цаг 42 минутад хэлэлцэж дуусав.***

***Хоёр. Монгол Улсын 2011 оны төсвийн тухай хуульд нэмэлт, өөрчлөлт оруулах тухай, Нийгмийн даатгалын сангийн 2011 оны төсвийн тухай хуульд нэмэлт, өөрчлөлт оруулах тухай, Хүний хөгжил сангийн 2011 оны төсвийн тухай хуульд нэмэлт, өөрчлөлт оруулах тухай, Улсын тэмдэгтийн хураамжаас чөлөөлөх тухай хуулийн төслүүд /хоёр дахь хэлэлцүүлэг/***

Õýëýëöýæ áóé àñóóäàëòàé õîëáîãäóóëàí Сангийн сайд С.Баярцогт, Байгаль орчин, аялал жуулчлалын сайд Л.Гансүх, Хүнс, хөдөө аж ахуй, хөнгөн үйлдвэрийн сайд Бадамжунай, Байгаль орчин, аялал жуулчлалын яамны Төрийн нарийн бичгийн дарга Л.Батсуурь, Байгаль орчин, аялал жуулчлалын яамны Тогтвортой хөгжил, стратеги төлөвлөлтийн газрын орлогч дарга Б.Баатарням, Хүнс, хөдөө аж ахуй, хөнгөн үйлдвэрийн яамны Төрийн нарийн дарга Ч.Гантулга, Стратеги төлөвлөлт, бодлогын газрын дарга Л.Чой-Иш, тус газрын орлогч дарга Э.Алтанцэцэг, ахлах мэргэжилтэн М.Тамир, мэргэжилтэн Л.Отгонжаргал, Сангийн яамны Зарлагын хэлтсийн дарга Б.Нямаа, мэргэжилтэн Р.Сансармаа, мэргэжилтэн Ө.Батбаяр, ахлах мэргэжилтэн Б.Мөнгөнцэцэг, мэргэжилтэн Г.Хуягцогт, мэргэжилтэн Н.Өлзийцэцэг, мэргэжилтэн Г.Болормаа, **Улсын Их Хурлын Тамгын газрын** Эрх зүй, хууль тогтоомжийн хэлтсийн зөвлөх Ж.Энхбаяр, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Мяхдадаг, Б.Баярмаа íàð áàéëöàâ.

Хуулийн төслүүдтэй õîëáîãäóóëàí Óлсын Èх Õурлûí ãèø¿¿í Д.Тэрбишдагва, Х.Баделхан, Ñó.Áàòáîëä, Ц.Сэдванчиг, Р.Буд, Д.Балдан-Очир, Ж.Энхбаяр, Э.Áàт-Үүл íàðûí àñóóñàí àñóóëòàä Сангийн сайд С.Баярцогт, Байгаль орчин, аялал жуулчлалын сайд Л.Гансүх, Хүнс, хөдөө аж ахуй, хөнгөн үйлдвэрийн сайд Т.Бадамжунай, ажлын хэсгээс Ч.Гантулга нар õàðèóëæ, òàéëáàð õèéâ.

**П.Алтангэрэл:** Улсын Их Хурлын гишүүн Ж.Энхбаярын гаргасан, 1. Эрээн нуурыг сэргээх зорилгоор Завхан голын гольдролын 3 километр орчим газрыг сэргээн засахад 60.0 сая төгрөгөөр нэмэгдүүлэх гэсэн ñàíàëûã äýìæèæ áàéãàà ãèø¿¿ä ãàðàà ºðãºíº ¿¿.

Çºâøººðñºí 7

Òàòãàëçñàí 4

Á¿ãä 11

Ãèø¿¿äèéí îëîíõèéí ñàíàëààð äýìæèãäëýý.

Байнгын хорооноос гарах санал, дүгнэлтийг Төсвийн байнгын хороонд хүргүүлэхээр тогтов.

***Õуралдààí 17 öàã 50 ìèíóòàä ºíäºðëºâ.***

**Òýìäýãëýëòýé òàíèëöñàí:**

ÁÀÉÃÀËÜ ÎÐ×ÈÍ, Õ¯ÍÑ,

ÕªÄªª ÀÆ ÀÕÓÉÍ ÁÀÉÍÃÛÍ

ÕÎÐÎÎÍÛ ÄÀÐÃÀ П.ÀЛÒÀНГЭРЭЛ

**Òýìäýãëýë õºòºëñºí:**

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ

**ÌÎÍÃÎË ÓËÑÛÍ ÈÕ ÕÓÐËÛÍ 2011 ÎÍÛ ÍÀÌÐÛÍ ÝÝËÆÈÒ**

**×ÓÓËÃÀÍÛ ÁÀÉÃÀËÜ ÎÐ×ÈÍ, Õ¯ÍÑ, ÕªÄªª ÀÆ ÀÕÓÉÍ ÁÀÉÍÃÛÍ**

**ÕÎÐÎÎÍÛ 2011 ÎÍÛ 10 ÄУÃААÐ ÑÀÐÛÍ 11-ÍИЙ ªÄªÐ /МЯГМАР**

**ÃÀÐÈÃ/-ÈÉÍ ÕÓÐÀËÄÀÀÍÛ ÄÝËÃÝÐÝÍÃ¯É ÒÝÌÄÝÃËÝË**

***Хуралдаан 14 цаг 50 минутад эхлэв.***

**П.Алтангэрэл**: Та бүхний энэ өдрийг амрыг эрье. 2011 оны 10 дугаар сарын 11-ний өдрийн Байгаль орчин, хүнс, хөдөө аж ахуйн байнгын хорооны хурлын ирц 11 гишүүн ирж, 50-иас дээш хувийн ирц бүрдсэн учраас нээснийг мэдэгдье.

Өнөөдрийн хурлаар хоёр асуудал хэлэлцэхээр төлөвлөж байна. Нэгд, Газрын тухай хуульд багц хуульд нэмэлт, өөрчлөлт оруулах тухай хуулийн төслүүд, хэлэлцэх эсэх,

Хоёрт, Монгол Улсын 2011 оны төсвийн тухай хуульд өөрчлөлт оруулах тухай, Нийгмийн даатгалын сангийн 2011 оны төсвийн тухай хуульд нэмэлт, өөрчлөлт оруулах тухай, Хүний хөгжил сангийн 2011 оны төсвийн тухай хуульд нэмэлт, өөрчлөлт оруулах тухай, Улсын тэмдэгтийн хураамжаас чөлөөлөх тухай хуулийн төслүүд, хоёр дахь хэлэлцүүлэг. Ийм хоёр асуудлыг хэлэлцэхээр төлөвлөсөн байна. дэмжиж байгаа гишүүд гараа өргөнө үү. Хэлэлцэхээр тогтлоо.

Эхний асуудлаар өнөөдрийн Байнгын хорооны хуралдаанд Зам, тээвэр, барилга, хот байгуулалтын сайд Баттулга, Хот байгуулалт, газрын харилцааны бодлогы газрын даргын үүрэг гүйцэтгэгч Мөнхбаатар, Ганхүү – Газрын харилцаа, барилга, геодези зураг зүйн газрын дарга, Болормаа – Зам, тээвэр, барилга, хот байгуулалтын яамны Хот байгуулалт, газрын харилцааны бодлогын газрын ахлах мэргэжилтэн, Сундуй – Нийслэлийн газрын албаны дарга энэ хүмүүс уг нь баймаар байгаа юм даа. Ариунгэрэл – Нийслэлийн газрын албаны дэд дарга. Энэ оролцоно гээд ирээгүй байгаа улсуудыг Байнгын хорооны дууд дууд. Ийм хүмүүс эхний асуудалд оролцохоор Байнгын хорооны хуралд хүрэлцэн ирсэн байна.

Газрын тухай, Газрын кадастрын тухай, Геодези зураг зүйн тухай, Газрын төлбөрийн тухай хуулиудын шинэчилсэн найруулгын төсөл болон тэдгээрийг дагалдан өөрчлөлт оруулахаар өргөн баригдсан Тусгай хамгаалалттай газар нутгийн тухай хуульд нэмэлт, өөрчлөлт оруулах, Ойн тухай хуульд нэмэлт, өөрчлөлт оруулах тухай, Усны тухай хуульд нэмэлт, өөрчлөлт оруулах тухай, Авто замын тухай хуульд нэмэлт оруулах тухай, Төмөр замын тээврийн тухай хуульд нэмэлт, өөрчлөлт оруулах тухай, Харилцаа холбооны тухай хуульд нэмэлт, өөрчлөлт оруулах тухай, Иргэний нисэхийн тухай хуульд өөрчлөлт оруулах тухай, Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай, Эрчим хүчний тухай хуульд нэмэлт, өөрчлөлт оруулах тухай, Засгийн газрын тусгай сангийн тухай хуульд нэмэлт оруулах тухай, Эд хөрөнгө өмчлөх эрх, түүнтэй холбоотой эд хөрөнгийн бусад эрхийн улсын бүртгэлийн тухай хуульд нэмэлт оруулах тухай, Гадаадын хөрөнгө оруулалтын тухай хуульд өөрчлөлт оруулах тухай, Ашигт малтмалын тухай хуульд нэмэлт оруулах тухай, Монгол Улсын иргэнд газар өмчлүүлэх тухай хуульд өөрчлөлт оруулах тухай, Байгалийн нөөц ашигласны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь хэмжээний тухай хуульд өөрчлөлт оруулах тухай, Хувь хүний орлогын албан татварын тухай хуульд өөрчлөлт оруулах тухай, Үл хөдлөх эд хөрөнгийн албан татварын тухай хуульд өөрчлөлт оруулах тухай, Захиргааны хариуцлагын тухай хуульд өөрчлөлт оруулах тухай зэрэг 18 хуулийн төслүүд энэ хуулиар хөндөгдөж хэлэлцэгдэх юм. Ингээд хэлэлцэх асуудлын дараалал ёсоор.

**Д.Балдан-Очир**: Энэ газрын чинь хуулийг өнөөдөр ч бараг хэлэлцээд дуусахгүй юм биш үү? Энэ ач холбогдлоор эрэмбэлээд тэр тодотголоосоо эхэлж болохгүй юм уу?

**П.Алтангэрэл**: Нэгэнт дараалал нь ийм байгаа учраас Газрын тухай хуулийн хэлэлцэх эсэхийг шийдсэний дараа. Яг нарийн ярих юмаа бол анхны хэлэлцүүлэг дээрээ ярина биз дээ. хэдүүлээ хэлэлцэх эсэхээ шийдээд, тэгээд ажлын хэсгээ байгуулаад тэгээд явъя. Тэгээд төсөв рүүгээ оръё.

**Д.Балдан-Очир**: Тэгвэл шууд горимын санал гаргаж хэлэлцье, тэгэх үү?

**П.Алтангэрэл**: Тэгэхээр энэ Газрын тухай багц хуулийн талаар Баттулга сайд танилцуулна.

**Х.Баттулга**: Баярлалаа. Ингээд Газрын тухай багц хуулийн шинэчилсэн найруулгын талаар та бүхэнд мэдээлэл хийе.

Улсын Их Хурлын Байгаль орчин, хүнс, хөдөө аж ахуйн байнгын хорооны эрхэм гишүүд ээ,

Монгол Улсын Их Хурлын 2009 оны 38 дугаар тогтоолоор батлагдсан Монгол Улсын хууль тогтоомжийг 2012 он хүртэл боловсронгуй болгох үндсэн чиглэлд тусгагдсаны дагуу Газрын тухай, Газрын төлбөрийн тухай, Геодези зураг зүйн тухай, Газрын кадастрын тухай хуулиудын шинэчилсэн найруулгын төслийг үзэл баримтлалын хамт боловсруулан Засгийн газрын 2010 оны 11 дүгээр сарын 17-ны өдрийн хуралдаанаар хэлэлцүүлэн дэмжиж, энэ оны 4 дүгээр сарын 01-ний өдөр өргөн мэдүүлсэн бөгөөд Улсын Их Хурал дахь Монгол Ардын нам, Ардчилсан намын бүлгүүдээр хэлэлцэгдэн дэмжигдсэн болно.

Хуулийг төслүүдийг 2011 оны 5 дугаар сарын 24-ний Байгаль орчин, хүнс, хөдөө аж ахуйн байнгын хорооны хуралдаанаар хэлэлцэх явцад иргэд, олон нийтийн саналыг авах чиглэл өгсний дагуу Газрын тухай багц хуулийн төсөлд давхардсан тоогоор 21 аймгийн 1500 гаруй иргэнээс санал авч, Өдрийн сонины 2011 оны 6 дугаар сарын 15, 16, 17-ны өдрүүдийн дугаарт хуулийн төслүүдийг нийтэлж, тогтмол утас ажиллуулан хуулийн шинэчилсэн найруулгын төслийг товхимол болгон хэвлүүлж тараан, саналыг авсан бөгөөд санал өгсөн иргэд хуулийн төслүүдийг зарчмын хувьд дэмжсэн юм. Хэлэлцүүлгийн явцад гарсан саналуудыг нэгтгэн Байгаль орчин, хүнс, хөдөө аж ахуйн байнгын хороонд хүргүүлж, 10 дугаар сарын 04-ний хуралдаанаар хэлэлцүүлсэн бөгөөд хуулийн төслүүдийг Улсын Их Хурлаар хэлэлцэх үед иргэдээс гарсан зарчмын саналуудыг тухай бүрт нарийвчлан авч үзэх нь зүйтэй гэж шийдвэрлэсэн болно.

Газрын тухай, Газрын төлбөрийн тухай, газрын кадастрын тухай, Геодози зураг зүйн тухай хуулиудын шинэчилсэн найруулгын төсөлд дараах зарчмын шинжтэй өөрчлөлтүүд орсон болно. Үүнд:

1/Газрын тухай хуулийн шинэчилсэн найруулгын төсөлд:

1.Газрын тухай одоогийн мөрдөж байгаа хуулиар нийслэл, дүүргийн Засаг даргын газрын харилцааны талаарх эрх, үүргийн зааг ялгааг нарийвчлан тодорхойлоогүйгээс газар давхардуулж олгох зэрэг зөрчил гардгийг зохицуулах үүднээс тухай шатны Засаг дарга нарын эрх, үүргийг тодорхой зааж өглөө.

2.Газрын тухай хуульд гэр бүлийн хамтын хэрэгцээний болон төсөвт байгууллагад зайлшгүй эзэмшүүлэхээс бусад зориулалтаар олгох газрыг дуудлага худалдаа болон төсөл сонгон шалгаруулах зарчмаар эзэмшүүлэхээр хуульчилсан боловч ямар тохиолдолд дуудлага худалдаа, эсхүл төсөл сонгон шалгаруулалтын зарчмаар газар эзэмшүүлэхийг нарийвчлан зааж өгөөгүйгээс хуулийн хэрэгжилт хангалтгүй байна. Иймд нийтийн орон сууцны хороолол барих газрын төсөл сонгон шалгаруулалтаар, гэр бүлийн хэрэгцээний зориулалт, төрийн байгууллагад эзэмшүүлэх газар болон төсөл сонгон шалгаруулалтаар олгохоос бусад зориулалтаар газрыг зөвхөн дуудлага худалдаагаар эзэмшүүлэх, ашиглуулахаар зохицуулалтыг хуулийн төсөлд тусгасан болно.

3.Одоогийн хуулийн дагуу газар олголт хийх эрхийг сумын Засаг даргаас эхлээд, бүх шатны Засаг дарга хэрэгжүүлж байгаа боловч Засгийн газрын түвшинд газрын асуудлыг шийдвэрлэх зохицуулалт байхгүйгээс шалтгаалан улсын чанартай болон гадаадын хөрөнгө оруулалттай томоохон төсөл арга хэмжээ, аж үйлдвэрийн бүс байгуулах, стратегийн ач холбогдол бүхий ашигт малтмалын орд газар ашиглах газрын асуудлыг шийдвэрлэж чадахгүйгээс хүндрэл нэлээд гараад байгаа юм. Иймд дээрх зориулалтаар газрыг Засгийн газрын нөөц газарт оруулан тусгай хэрэгцээнд авч, Засгийн газрын шийдвэрээр зохицуулж байхаар төсөлд тусгалаа.

4.Одоо мөрдөгдөж буй Газрын тухай хуулиар Монгол Улсын иргэн, хуулийн этгээдэд газар ашиглуулах зохицуулалт байхгүй боловч Тусгай хамгаалалттай газар нутгийн тухай, Чөлөөт бүсийн тухай хуулиудад газрын ашиглуулахаар тусгагдсан байдаг. Ийм учраас Монгол Улсын иргэн, хуулийн этгээдэд газар ашиглуулах зохицуулалтыг бас энэхүү төсөлд нэмлээ.

Газрын тухай хуулийн шинэчилсэн найруулгын төсөл нь 9 бүлэг, 67 зүйлтэй юм.

2/Газрын төлбөрийн тухай хуулийн шинэчилсэн найруулгын төсөлд:

1.Газрын үнэлгээний бүсчлэл, суурь үнэ, газрын төлбөрийн хувь хэмжээг зах зээлийн бодит үнэ, газар ашиглалтын зориулалт, газрын үр өгөөж, байршил, зах зээлийн эрэлт хэрэгцээнд нийцүүлэн тогтоохоор өөрчилсөн болно. Тухайлбал, хөдөө аж ахуйн газрын үнэлгээний тойрог болон хот, тосгон, бусад суурин газрын үнэлгээний бүсчлэлд харгалзах газрын суурь үнийг газар ашиглалтын зориулалт тус бүрээр нь Засгийн газар тогтоох бөгөөд зах зээлийн үнийг гол үзүүлэлт болгохоор тусгалаа. Мөн атаршсан талбайд тариалалт, ойжуулалт хийсэн мод, бут, сөөг тарьсан байгалийн гамшиг болон химийн бодисоор бохирдож хордсон уул уурхайн ашиглалтын явцад элэгдэл эвдрэлд орсон газрыг нөхөн сэргээгээд, эзэмшиж, ашиглаж байгаа иргэн, хуулийн этгээдийн газрын төлбөрийг тодорхой хувиар хөнгөлөхөөр, төрийн өмчийн газрын хуулийн дагуу эзэмшиж, ашиглаж байгаа зарим иргэн, хуулийн этгээдийн газрын төлбөрөөс чөлөөлөхөөр нэмж энэхүү хуулийн төсөлд тусгалаа.

Энэ хуулийн төсөл нь 1 бүлэг, 13 зүйлтэй.

3/Геодези зураг зүйн тухай хуулийн шинэчилсэн найруулгын төсөлд:

1.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах ажиллагаатай холбогдуулан төрийн захиргааны бусад төв байгууллагуудын геодези зураг зүйн чиглэлээр хэрэгжүүлэх эрх, үүрэгт өөрчлөлт оруулж, улсын захиалга, даалгавар, гадаадын зээл, тусламжийн хөрөнгөөр салбарынхаа хүрээнд гүйцэтгэх геодези зураг зүйн ажлыг геодези зураг зүйн асуудал эрхэлсэн төрийн захиргааны төв байгууллагад урьдчилан мэдэгдэх, хамтран сонгон шалгаруулахын журмаар явуулах. Ингэснээс геодези зураг зүйн чиглэлээр төрийн байгууллагуудын зүгээс хэрэгжүүлэх үйл ажиллагаа, уялдаа холбоотой болж салбаруудад геодези зураг зүйн чиглэлээр хэрэгжих ажлыг давхардал арилах, чанар сайжрах, зураглалын ажил нэгдсэн нэг системд хийгдэх, хөрөнгө мөнгө хэмнэх зэрэг сайн талын нөхцөлүүд нь нэмж бүрдэгдэх юм.

2.Тусгай зөвшөөрөлтэйгөөр эрхлэх геодези зураг зүйн үйл ажиллагааны төрлийг нарийвчлан задлах, тэдгээрийг олгох, сунгах, хүчингүй болгох асуудлыг зохицуулсан заалтуудыг хуулийн төслийн 3 дугаар бүлэгт тусгасан. Өнөөдрийн мөрдөж байгаа хуулиар байшин барилгын улаан шугам тавих, түвшинг тодорхойлохоос эхлэн JPS-н хиймэл дагуулаас өндөр нарийвчлалтай хэмжилт боловсруулалтыг хийж, геодезийн сүлжээ байгуулах, агаар сансраас авсан зураг тоон мэдээ, мэдээллийг боловсруулж, газрын зураг зохиох, агаараас газрын зураг авах, түүнийг боловсруулах, хүндийн хүчний хурдатгалыг хэмжих боловсруулалтын үндсэн дээр газрын гадаргын физик загварыг тодорхойлох гэх мэт нарийн мэргэжлийн хүн хүч, өндөр нарийвчлалтай тусгай зориулалтын тоног төхөөрөмж шаардсан ажлууд бүхэлдээ геодези зураг зүйн үйлдвэрлэл, үйлчилгээ эрхлэх гэсэн нэгэн ойлголтод багтаж, зөвшөөрөл олгох гэж байгааг өөрчлөн зохицуулсан болно.

Энэ хуулийн төсөл нь 4 бүлэг, 17 зүйлтэйгээр боловсруулагдлаа.

3/Газрын кадастрын тухай хуулийн шинэчилсэн найруулгын төсөлд:

1.Газрын кадастрын тухай хуулийг зөвхөн газрын кадастр эрхлэх, түүнд хяналт тавих, тэдгээртэй холбогдсон харилцааг зохицуулахаар боловсруулсан.

2.Газрын нэгдмэл сангийн тоо бүртгэлийн үйл ажиллагаа гэсэн бүлэгт газрын нэгдмэл сангийн тоо бүртгэлийг батлагдсаг ангиллын дагуу кадастрын зураг үйлдэх, дэд талбар тус бүрээр нь тоо бүртгэл хөтөлж байх, газрын нэгдмэл сангийн ангиллыг хэрхэн өөрчлөх талаар зохицуулалтуудыг оруулсан болно. Ингэснээр газрын нэгдмэл санд төрөөс хяналт тавих тогтолцоог бүрдүүлэх, газрын нэгдмэл сангийн ангиллыг өөрчлөх асуудал тодорхой болох юм.

3.Газрын үнэлгээ, татвар, төлбөрийн бүртгэл гэсэн бүлгээр газрын үнэлгээ, газрын татвар, төлбөрт хамаарах үзүүлэлтүүд, тэдгээрийг хэн хэрхэн, ямар арга зүйгээр хийх үйл ажиллагаатай холбоотой зохицуулсан заалтуудыг оруулсан. Үүнд:

Уг хуулийн төсөл нь 7 бүлэг 59 зүйлтэй.

Газрын тухай багц хуулийн төслүүдийг Улсын Их Хурлаар хэлэлцэх эсэх асуудлыг шийдвэрлэж өгөхийг та бүхнээс хүсье. Анхаарал тавьсанд баярлалаа.

**П.Алтангэрэл**: Баттулга сайд танилцуулга хийлээ. Түрүүн бас манай зарим гишүүд ярьсан. Энэ нэлээн том хууль. Тэгэхээр энэ удаа бол Байнгын хорооны хурлаар хэлэлцэх эсэхийг шийдээд, ажлын хэсгээ байгуулаад, тэгээд анхны хэлэлцүүлэг дээрээ ажлын хэсгийнхээ дүгнэлтийг харж байгаад нэлээн нухацтай яривал яасан юм бэ гэсэн ийм санал хэлж байсан л даа. Дараа нь төсвийн тодотгол хийгдсэн учраас цаг хэмнэх үүднээс гэсэн ямар вэ? Асуух уу? За, за. Асуулт асуух гишүүд. Түрүүн бас Балдан-Очир гишүүн эд нар тийм юм яриад байсан учраас. Ирсэн дэс дарааллаар асууя. Н.Ганбямба, Д.Тэрбишдагва, Х.Баделхан, Ц.Сэдванчиг, Р.Буд, Э.Бат-Үүл, Г.Батхүү, Батболд гишүүн

**Н.Ганбямба**: Шинээ гишүүн бид хоёр хоёр Байнгын хороо нь давхцаад байгаа юм. Дунд нь яваад байгаа. Уучлаарай. Энэ хуулийн зохицуулалтууд их сайжирч орж ирж байгаа юм байна. Зорилгоо их тодорхой болгож байгаа юм байна. Нэр томъёог нэлээн янзалж, зарим тодорхойгүй харилцаануудыг нэлээн тодорхой болгож орж ирж байгаа нэлээн том хууль юм. Газрын тухай болон газрын холбогдолтой хуулиудын багц ийм том асуудал орж ирж байгаа юм. Юуны өмнө энэ дотор хуучин юу байдаг байсан. Байшин барьчихаад үл хөдлөх хөрөнгө нь тусгай нэр дээр, газар нь бас өмчлөл нь тусдаа юм шиг, өөрөөр хэлбэл, эдийн засгийн ойлголтоор үл хөдлөх хөрөнгө гэдэг газраас салгавал эдийн засгийн утгаа алдах тэр зүйлийг үл хөдлөх хөрөнгө гэнэ гэдэг олон настай ургамал ч байдаг юм уу, байшин сав үл хөдлөх хөрөнгө бүгдээрээ энэ газартай холбоотой байдаг. Тэгэхээр одоо би бол энэ шинэ хуулиар бол байшингийн доод талын газар, тэр үл хөдлөх хөрөнгийн эзэмшил бол өмчлөлийн харилцаанууд нь цугтаа явах боломжтой болж байна уу гэж асуух гээд байгаа юм. Тухайлбал, бид нар энэ хуулиар газар өмчлөх, эзэмших, ашиглах гурван харилцааны аль алинд багтаасан том асуудлуудыг ярьж байгаа юм. Тэгэхээр объекттойгоо үл хөдлөх хөрөнгөтэйгөө газар нь цуг болгож хуульчлахгүй бол энэ их том өмчлөлийн маргааны асуудал байдаг. Эзэмшил дээр ч, ашиглалт дээр ч ялгаа байхгүй.

Ерөнхийдөө бусад юмнууд нь сайн ойлгож байна аа. Зарим нь уншиж амжаагүй юмаа асуух гээд яах вэ. Энэ хуультай холбоогүй байж болно. Гэхдээ манай Байнгын хороо нэгэнт энэ газрын асуудал хөндөж байгаа болохоор манай Аюулгүй байдал, гадаад бодлогын байнгын хороон дээр энэ Монголын газар нутгийг Хятадуудаас чөлөөлөх нэг том компанит ажил өрнүүлэхийг манай Байнгын хороо чиглэл өгч, одоо бид нар бол яг бүх сум, аймгаар гаргах юм бол ёстой мангар том тоо гарна. Одоо бүр манай аймагт өнөөдөр 378 Хятад орд газар эзэмшээд, лиценз барьсан сууж байна гэж байна. Яг нарийндаа бол албан ёсны тоо боловч тэнд хамрагдаагүй өчнөөн олон газрууд дээр ороод ирсэн байгаа. Ганцхан аймгийн жишээ татахад.

Тэгэхээр нэгэнт газар нутгийн асуудал ярьж байгаа болохоор ер нь энэ Хятадуудаас Монголын газар нутгийг чөлөөлөх нэг том компанит ажлыг Байгаль орчны байнгын хороо санаачлан, чиглэл гаргаж ажиллахгүй бол болохгүй нь ээ гэж. Тухайлбал, лицензийг өгөхийг хориглосон байдаг. Гэтэл лицензийг худалдаалахыг хориглоогүй байгаа. Тэгэхээр одоо ёстой Хятадуудын гар руу яваад байдаг. Ховд аймгийн Дарви суманд сая очсон чинь 17 том орд газрын лицензийн Хятадууд авсан байна. Ганцхан Дарви суманд. Хөшөөтийн уурхай дээр очсон. Ийм том асуудлыг манай Байгаль орчны байнгын хороо хөндөх хэрэгтэй. Урд нь би нөгөө энэ алт орд газруудыг бүгдийг нь хаасан ч яах вэ гэж нэг санал хэлж л байсан.

**П.Алтангэрэл**: Хэн хариулах уу? Газар, газрын дээрх өмч хоёрын харилцаа яаж зохицуулж байна гэж байна.

**Д.Мөнхбаатар**: Тэгэхээр сая Ганбямба гишүүний яг асуусантай ян ижил логикоор тийм үндэслэлээр хууль хийгдсэн явж байгаа. Газар, түүн дээрх үл хөдлөх хөрөнгө бол салшгүй түүний бүрдэл хэсэг байна гэсэн агуулгатай явж байгаа. Одоо яг тийм концепциор явж байгаа. Тэгэхээр энэ хуулийн 29.5 дээр байна.

**П.Алтангэрэл**: Бүртгэл юу нь тусдаа яваад байдаг байхгүй юу. Эд хөрөнгийн бүртгэлийн газар гээд тусдаа. Газрынх тусдаа нэг газрын алба өгдөг.

**Д.Мөнхбаатар**: Монгол Улсын иргэнд өмчлүүлсэн газар дээрх үл хөдлөх хөрөнгө нь тухайн газрын бүрдэл хэсэг байна гээд.

**Н.Ганбямба**: Одоо шинээр орж байгаа юм байна, тийм ээ?

**Д.Мөнхбаатар**: Тийм. Шинээр орж байгаа. Кадастрын хууль дээр бас үүнтэй холбоотой заалтууд нь процесс байгаа.

**П.Алтангэрэл**: Х.Баделхан гишүүн

**Х.Баделхан**: Баярлалаа. Энд дуудлага худалдаагаар газар эзэмшүүлнэ гэж хуулийн заалт дээр орсон юм байна л даа. Хуулийн заалт дээр бол гэр бүлийн хамтын хэрэгцээний, мөн төрийн байгууллагын, нийтийн орон сууц барих газраас бусдыг бүгдийг нь дуудлага худалдаагаар эзэмшүүлнэ гэсэн хуулийн заалт орсон юм байна л даа. Тэгээд энэ дуудлага худалдаа явуулах журмыг бол Засгийн газар тогтооно гэж ийм журам гарсан байна. Тэгэхээр чинь ингээд бүр газрыг дуудлага худалдаагаар орохоор зэрэг мөнгөтэй хүмүүс газартай болоод, мөнгөгүй ядуу хүмүүс ер нь цаашид газаргүй болох юм биш үү? Энэ талаар ямар бодлого байна? Ямар журмаар ингэж оруулсан юм бэ гэсэн асуулт байна.

**Д.Мөнхбаатар**: Тэгэхээр ер нь Монгол Улсын иргэд бол гэр бүлийнхээ хэрэгцээнд зориулаад тодорхой хэмжээний газрыг бол үнэ төлбөргүй авч байгаа. Үнэ төлбөргүй авч байгаа. Үнэ төлбөргүй өгч байгаа. 0.7 га газрыг бол үнэ төлбөргүй өмчлүүлж байгаа. Бусад зориулалтаар аж ахуйн зориулалтаар, бизнесийн зориулалтаар газар авах энэ асуудлыг бол ер нь урд урьдын зарчмаар явъя гэсэн зарчмаар явж байгаа. Өнөөдрийн хууль ч гэсэн энэ зарчмаар явж байгаа. Тийм. Төсөл сонгон шалгаруулалт гэсэн хоёр хэлбэрээр ер нь газар олголт явагдах ёстой. Тэгэхээр өнөөдөр бол төсөл сонгон шалгаруулалт гэдэг түрүүн үзэл баримтлал дотор дурдагдсан яг ямар тохиолдолд төсөл сонгон шалгаруулалтаар явуулах юм бэ гэдэг бас их тийм тодорхой өнөөдрийн хуульд байхгүй байгаа учраас бид нар тэрийг маш нарийвчилж өгсөн байгаа. Ер нь өнөөдөр Засгийн газар бол баталсан журам байгаа. Тэрийг мөрдөж явж байгаа.

**П.Алтангэрэл**: Су.Батболд гишүүн

**Су.Батболд**: Одоо энэ газар бол ерөөсөө тийм эзэнгүй байгаа юм л даа. Хэн дуртай нь очоод онгичоод хаяж байгаа. ухаад хаяж байна. Тэгээд буцааж булахгүй. Би бол газрын эзэнгүй байна гэж хараад байгаа байхгүй юу. Энэ шинэ хуулийн төслөөр энийг хэн эзэнтэй болгох тал дээр аймаг, нийслэл, сум, дүүргийн газрын албад тэр газрын эзэн байх тэр дээр хариуцлага тооцдог байх тал дээр хэр зэрэг хариуцлагын заалт оруулсан юм бол? одоо зүгээр Монгол орон сая тэр сонин дээр гарсан байна лээ. Онгон байгальтай орны тоонд ороогүй байгаа байхгүй юу. Бид нар чинь онгон байгальтай эко туризм энэ тэр гээд дэмий юм яриад байдаг. Үнэндээ яг ингээд гараад хаана очно, онгичсон газар, урсан газар, зам харгуй, бүр нүд халтирмаар юмнууд байгаа. Тэгэхээр энэ газар хэний эзэмшилд байгаа юм бэ? Хэн хариуцах юм бэ? Газрын албад нь хариуцах юм уу? Байгаль орчны асуудал нь хариуцах юм уу? Тэгээд энэ асуудлыг хэн хариуцах юм бэ? Яаж тодорхойлж өгсөн юм бэ? Энэ шинэ хуулиар?

Хоёрт, энэ газрыг сэргээхтэй холбоотой асуудлыг бас хэн хариуцах юм бэ? Энэ цөлжилттэй холбоотой, хуурайшилттай холбоотой, үер устай холбоотой асуудлаар газар маш их эвдэрч байгаа. Ялангуяа зам харгуй байсан газар. Хөдөө, орон нутагт явахад ингээд энд тэндгүй гуу жалга үүссэн. Тэнд хариуцдаг, нөхөн сэргээлт хийдэг тийм байгууллага ямар нэгэн хариуцдаг хүн гэж бас ерөөсөө байхгүй байгаа. Энд тэндгүй гуу жалга, урссан, цөмөрсөн газар байгаа. Энэ мэтийг яаж хариуцлагажуулахаар энд заасан бэ гэж.

Гуравт, энэ хуулиар Засгийн газрын эрх мэдлийг, Засгийн газрын байгууллагын эрх мэдлийг нэлээн өргөтгөсөн заалтуудын шинээр оруулсан байгаа юм. Газар бол бид нарын хуучин явж ирсэн уламжлалаар газрын асуудлыг арай өргөн хүрээнд шийдэхийн тулд нутгийн өөрөө удирдах ёсны байгууллагуудын эрх мэдэл нэлээн өргөн байсан. Бас нэг ганц хүн одоо дөрвөн жил сонгогдож байгаа ганц хүн очоод бүгдийг нь худалдаад идээд уугаад дуусдаг биш, тэр Хурал гэдэг байгууллагынхаа 10, 20-иулаа сууж байгаад яриад, газрынхаа төлөвлөгөөг батлаад, түүнийхээ дагуу эзэмших, захиран зарцуулах эрх нь байхаар ингэж байсан л даа. Тэгээд энэ хуулийн 10-аад заалтаар ерөөсөө шууд аймаг, нийслэл, сум, дүүргийн Засаг даргыг газрыг шийдээд байхаар заасан байгаа юм. Тэгээд энэ нь хэр зэрэг зөв зүйтэй юм бэ? Энийг ингэж өөрчилсөн үү? Би эсхүл буруу хараад байна уу гэдгийг хэлж өгөөч ээ гэж.

Гуравт, бас энэ газрын нэгдмэл сангийн үндсэн ангилалд жишээ нь, ашигт малтмал, газрын тос, байгалийн хий ашиглах гээд газруудыг Засгийн газрын нөөц газар гээд шинэ ангилал оруулсан байгаа. Ер нь цаашид Засгийн газар гэдэг байгууллага бол их солигдоно. Бид нар энэ сонгуулийн тогтолцоог пропорциональ маягийн элементүүд оруулаад ирэх юм бол эвслийн маягийн Засгийн газар байгуулагдана, Засгийн газрын тогтвортой ажиллагаа бол цаашид алга болно. Ардчиллынхаа хөгжил зарчмаар ч гэсэн бид нар Засгийн газар солигдох явдал бол нэг их тийм айж ичээд байхаар зүйл биш болох байх. Нэг Засгийн газар гарч ирээд л Засгийн газрын нөөц газар гээд баахан газар аваад, түүнийгээ дураараа захиран зарцуулж байдаг тийм эрх мэдэл бий болчих вий дээ. энэ ангиллыг хаанаас шинээр авсан юм бэ? Хоёрт, энэ ангилал маань өөрөө ямар хил хязгаартай байгаа вэ? Жишээ нь, нефть байгаа газар гэж алийг нь хэлэх юм? Байгалийн хий байгаа газар гэж алийг хэн хэлэх юм? Энийг хязгаарыг тогтоох ч юм уу, тодорхойлох боломжгүй газруудыг баахан газруудыг Засгийн газрын мэдэлд аваачаад, тэрнийгээ сүүлд нь дураараа захиран зарцуулах ийм эрх мэдэлтэй болчих вий. Энийг яаж тусгасан юм бэ гэсэн. ийм цөөхөн асуулт асууя даа. Дахиад зөндөө асуулт байна. Энийг хариулаач ээ гэж.

**П.Алтангэрэл**: 4 асуултад тодорхой хариулчих.

**Д.Мөнхбаатар**: Хэн хариуцах юм гэж ярьж байгаа. Тэр асуудлаар бол орон нутагт бол ер нь газрын үндсэн гол эзэн гэдэг юм уу, түрүүний хэлдгээр шийдвэр гаргаж байгаа субъект, объект нь өөрөө бол Засаг дарга байгаа. Тэр шийдвэрээ гаргахдаа одоо тухайн жилийн газар зохион байгуулалтын төлөвлөлт гэж юмыг баримталж явах ёстой. Ерөнхий төлөвлөгөөг баримтлах ёстой. Тэр төлөвлөгөөгөө иргэдийн Хурлаар батлуулж байгаа. Иргэдийн Хурлаар баталсан төлөвлөгөөний дагуу Засаг дарга бол үйл ажиллагаа явуулах ёстой. Тийм учраас орон нутгийн Хурал, Засаг даргын хоорондын ажлын уялдаа холбоо бол ийм зарчмаар явж байгаа. Ингэж тусгагдсан байгаа.

Цөлжилт, эвдэрсэн газрын асуудлыг яаж хариуцах вэ гэхээр ерөнхийдөө газрын нөхөн сэргээлт, цөлжилтийн асуудал бол өнөөдөр үндсэндээ Байгаль орчны яамны хариуцах асуудлын хүрээнд явж байгаа. Зүгээр газрын нөхөн сэргээлт, эвдэрсэн газрын юу гэдэг талаасаа бол энэ бүх нөхцөл байдлууд бол жил болгоны манай газрын нэгдмэл сангийн тайланд бол тусгалаа олоод, бүртгэл хийгдээд ингээд явж байгаа асуудлууд байгаа.

Хурал, Засаг даргын холбоог түрүүн ярьсан. Үндсэн ангилалд бол өөрчлөлт орж байгаа. Тэгэхээр бид нар үндсэн ангилалд бол өнөөдрийн нийгэм, эдийн засгийн хөгжил, уул уурхайн салбарын өөрчлөлтэй холбоотой Ашигт малтмалын газар, тэр уул уурхайн чиглэлийн газруудыг бие даасан ангилал болгож оруулаад, тэр статус юмыг нь өргөөд зохицуулаад, тавих хяналтаа сайжруулаад ингээд явах нь өнөөдрийн цаг үеийн шаардлага юм уу гэж үзэж энийг оруулсан байгаа. Ер нь бол Засгийн газрын нөөц газар гэж юмыг бид нар оруулсан. Тэр нь ямар оруулгатай гэхээр зэрэг саяын хэлдэг тэр уул уурхайн ашигт малтмалын газар бол тийшээ ороогүй. Энэ бол Их Хурал, Засгийн газрын түвшинд батлагдсан, улсын хэмжээний томоохон төсөл хөтөлбөрүүдийг хэрэгжүүлэх, тийм ээ? Стратегийн орд газрууд ашиглахтай холбоотой газруудыг одоо ингээд Засгийн газрын нөөц газар гэж аваад, ингээд цааш цаашдын ашиглалтыг зохицуулаад явах тийм хэрэгцээ шаардлага өнөөдөр яг урган гарсан байна. Тийм учраас ийм зохицуулалтыг оруулъя гэж. Энэ санааг бол шинээр оруулж байгаа.

Одоо үүнтэй холбогдуулан нэг жишээ хэлэхэд, тэр говийн ордуудын ашиглалттай холбогдуулан тэнд тавих зам, төмөр замын зурвас газрууд дээр ерөөсөө урьдчилаад газруудыг нь авчихаж байгаа. дараа нь энэ тэртээ тэргүй эргэж яригдах асуудал гэдэг үүднээс. Тэр эрх нь бол орон нутагтаа байж байдаг. Гэтэл энийг бол бид нар өнөөдөр зохицуулах ямар нэгэн эрх зүйн зохицуулалт байхгүй учраас энэ асуудлыг шийдэхийн тулд ийм юу оруулж өгөх нь цаг үеэс гарч ирж байгаа шаардлага юм уу гэж ингэж үзэж байгаа.

**Су.Батболд**: Энэ ямар ажил хийдэг, хэн гэдэг хүн бэ?

**Д.Мөнхбаатар**: Хот байгуулалт, газрын харилцааны бодлогын газрын даргын үүрэг гүйцэтгэгч Мөнхбаатар, Зам, тээвэр, барилга, хот байгуулалтын яам.

**Су.Батболд**: Агентлагийн дарга уу? Биш үү?

**Д.Мөнхбаатар**: Биш ээ.

**П.Алтангэрэл**: Хот байгуулалт, газрын харилцааны бодлогын газрын даргын үүрэг гүйцэтгэгч Мөнхбаатар гэдэг хүн байна.

**Су.Батболд**: Би ер нь ерөөсөө хариулт авч чадсангүй. Би зүгээр нэг ийм сонины сурвалжлагчид хариулт өгч байгаа юм шиг ийм хариулт хүсэхгүй байна л даа. Би аягүй тодорхой юм асуусан шүү дээ. энэ чинь газрын агентлаг байдаггүй билүү? Тэр нь хэн юм? Тэр нь хаачсан?

**П.Алтангэрэл**: Газрын харилцаа, барилга, геодези зураг зүйн газрын дарга.

**Д.Мөнхбаатар**: Албаны дарга

**Су.Батболд**: Бүр Байнгын хороон дээр чинь зүгээр нэг мэргэжилтнүүд ирээд яриад байдаг болсон уу? Сайд хариулах юм уу? Үгүй бол агентлаг. Гэхдээ энэ наад хариулт чинь хангалтгүй байна аа. Зүгээр сурвалжлагчийн асуултад хариулж байгаа юм шиг ийм юм.

**Х.Баттулга**: Энэ ингэж байгаа юм.

**Су.Батболд**: Бодлогын хүрээнд би яах юм бэ? Энэ газар чинь эзэнгүй байгаад байна.

**Х.Баттулга**: Эзэнтэй л дээ. Зүгээр эзэнгүй болгоод байгаа болохоос биш. Эзэнжүүлэх гэж энэ хуулийг чинь ингэж шинэчилж байгаа ухаантай. Ер нь энэ Газрын хууль бол цаашид ч гэсэн тодорхой хугацааны дараа шинэчлэгдээд явах болов уу гэж бодож байгаа. Энэ дээр бол энэ газартай харилцах харилцааны асуудал, улсын хөгжил, наашаа цаашаа газар тариалан, малын бэлчээр, энэ уул уурхай яваад байхаар юмнууд бол нэлээн өөрчлөгдөх юм шиг байгаа юм. Одоо бол энэ орон нутагт бол тэр орон нутгийг эзэмшиж байгаа дарга Засаг дарга нарын иргэдийн Хурал мурлаар газар өгөөд байдаг ийм асуудлууд байдгаараа байгаа. Тэр бол эзэн нь мөн үү? Мөн.

Одоо бид нар энэ өөрийн чинь асууж байгаа Засгийн газрын нөөц газар гэж юу вэ гэхээр Засгийн газар гэж улсын эдийн засаг, нийгмийн хөгжилд онцгой ач холбогдол бүхий төсөл, хөтөлбөрийг хэрэгжүүлэх болон аж үйлдвэрийн бүс тогтоох зорилгоор тусгай хэрэгцээнд гээд тодотгоод оруулаад ирсэн байгаа байхгүй юу. Тэгэхээр ийм газрыг Засгийн газрын нөөц гэнэ үү гэхээс Засгийн газар хуралдаад ерөөсөө энэ хавийг Засгийн газрын нөөц гэе гэдэг биш, тодорхой хөтөлбөрүүд нь зарлагдаад тодорхой болсон газар нь оруулахгүй бол өнөөдөр яаж байна гэхээр жишээ нь, аж үйлдвэрийн бүс, чөлөөт бүс ч гэдэг юм уу, жишээ нь, Оюутолгой гээд ингээд зарагдахаар орон нутаг газраа мэдээд байдаг, Засгийн газар авангуут орон нутагт газрыг нь өгөхөөр газрыг нь эзэмшиж байгаа иргэн, нөгөө төсөл хэрэгжүүлж байгаа Засгийн газар хоёрын хооронд маргаан гараад байгаа байхгүй юу. Тэгэхээр энэ шинэчилсэн найруулгад яг энэ асуудлуудыг бүгдийг нь нэлээн оруулж өгсөн ухаантай юм.

Тэгээд таны өөрийн чинь асуугаад байгаа юм тэр 1 дүгээр бүлгийн Монгол Улсын Газрын тухай хуулийн 1 дүгээр бүлгийн 3 дугаар зүйлийн 3.1.5 дээр Засгийн газрын нөөц гэж юу вэ гэдгийг оруулсан байгаа, сая танилцуулгад бас энийг уншсан байгаа. Одоогийн хуулийн дагаа газар олголт хийх эрхийг сумын Засаг даргаас эхлээд бүх шатны Засаг дарга хэрэгжүүлж байгаа боловч Засгийн газрын түвшинд шийдсэн асуудлууд газар дээрээ очоод энэ тэрээ болдог гээд, нөхөн сэргээлтийн тал дээр бол энийг бас нэлээн сайн оруулж өгсөн. Нөхөн сэргээлт гэдэг юу юм гэхээр тухайн газрыг эзэмшиж байгаа, газрыг одоо нааш цааш нь болгож, уул уурхайн компани нь нөхөн сэргээлтийн хуулийн дагуу хийнэ. Энэ нөхөн сэргээлт хийж байгаа төрийн бус байгууллага, хувь хүмүүсийг бол тодорхой хугацаанд газрын татвараас чөлөөлнө ч гэдэг юм уу, ийм нарийн зүйлүүдийг бол оруулж өгсөн байгаа юм. Газар бол эзэнтэй байгаа гэж ойлгоод байна. Зүгээр юугүй болгоод байгаа болохоос.

**Су.Батболд**: Би дахиад ганц юм тодруулъя. Ер нь мэдээж хуулиараа эзэнтэй байгаа л даа. Гэхдээ яг эзэнгүй юм шиг байгаа байхгүй юу. Газарт хамгийн их харгис ханддаг нь манай Буд гишүүн алга байна. Замынхан. Зүгээр засч тогтоох гэж байгаа юм гээд тэр хойд талын хөрсийг нэг замын дагуу хичнээн километр газар хөрсийг нь хуулаад шороо овоолоод хаячихаж байгаа байхгүй юу. Тэрийг нь хэн хариуцаж байгаа юм бүү мэд, тэгээд хэнээс ч зөвшөөрөл авахгүй, хэн ч хамаагүй очоод, замын компани очоод, шороог нь овоолоод хаядаг. Ийм юм байгаад байгаа. Энийг зүгээр яах вэ, оруулсан байх гэж бодож байна. Би зүгээр ганцхан юм асуух гээд байна.

**Х.Баттулга**: Одоо бол бид зөвшөөрлийг авч байгаа. Орон нутгаас авдаг байхгүй юу.

**Су.Батболд**: Газрын нэгдмэл сангийн ангилал шилжүүлэх асуудлыг Засгийн газар шийдвэрлэж байхаар тусгасан юм байна, тийм ээ? Газрын нэгдмэл сангийн ангиллыг шилжүүлэх асуудлыг 14.2.

**Д.Мөнхбаатар**: Тийм байгаа.

**Су.Батболд**: Энэ чинь хуучин бол ямар байсан юм?

**Д.Мөнхбаатар**: Одоо бол Засгийн газартаа бас байгаа.

**П.Алтангэрэл**: За, юмнууд овоо тодорхой болчих шиг боллоо. Д.Тэрбишдагва гишүүн

**Д.Тэрбишдагва**: Энэ сая би бас Батболд гишүүнтэй төсөөтэй асуудал асуумаар байна л даа. Энэ газрын агентлаг гэж байгаа гэж ойлгож байгаа. Одоо ингээд Засгийн газар шийдэх юм байна л даа. Бэлчээрийн асуудал болохоор Хүнс, хөдөө аж ахуй, байгаль орчны холбогдолтой болохоор Байгаль орчны яам, тэгээд Эрдэс баялаг, эрчим хүчний яам гээд тэгээд тус тусдаа газрын асуудал шийдээд байгаа юм шиг байгаа юм. Энэ хуулиар яг энэ асуудлыг хариуцсан агентлагийг нь базаж, түүгээрээ дамжих юм уу? Эсхүл ингээд тус тусдаа яг эзэнгүй юм шиг явагдаад байгаа шүү дээ. Энэ дээр ямархуу зохицуулалт хийж байна гэсэн нэгдүгээр асуулт.

Хоёрт, энэ газрын холбогдолтой хамгийн их талбай эзэлдэг газар бол бэлчээр л дээ. Бэлчээрийн хууль гараагүй байж байдаг. Тэгэхээр энэ бэлчээртэй холбоотой газрыг яах вэ, энэ дээр тусгаж өгсөн байна л даа. Бэлчээр дээр хүн амьдрахгүй, юугүй зэрлэг болон тэжээвэр амьтан байдаг энэ тэр гээд, тэгээд бэлчээр талбай энэ тэр дээр чинь айл амьтан буугаад л, худаг ус гаргаад, тодорхой байшин барилга барьсан бэлчээрүүд байдаг шүү дээ. тэгээд энийг ер нь яаж салгаж өгсөн, энэ хуулийн үг үсэг дээр бол ерөөсөө амьтан байдаг газрыг бэлчээр гээд хэлчихсэн байдаг. Энийг юу гэж үзэж байгаа юм бэ гэж.

Бэлчээртэй холбогдуулан энэ хотын эргэн тойронд тухайлбал, дүүрэг, хороо. Хороо нь мөртлөөсөө тосгон. Тухайлбал, 21 дүгээр хороо Жаргалант тосгон гэж байж байдаг. Тэгээд энэ Улаанбаатар хотын хотын төвд болохоор нөгөө газрын 0.07 гээд өгдөг. Гэтэл эргэн тойронд нь газартай ийм хэсгүүд байгаад байна. Энэ газрууд дээр одоо ерөөсөө байнгын маргаан. Нэг талаараа хотын статустай байдаг 0.07 газартай байх ёстой. Бэлчээр авч болохгүй, яг хотын газар гээд байдаг. Нөгөө талаараа мал аж ахуй эрхлээд, энэ Гачуурт, ийшээ Жаргалант, Сүүж амралт эд нарын тийшээ ийм юм гараад байдаг шүү дээ. энийг хуулиар ер нь яаж тусгаж өгөв өө гэж.

Энэ 4.5 дээр чөлөөт бүсийн, энэ уншаад байвал их олон асуудал байна. Би зүгээр хэдхэн асуулт асууя. энэ чөлөөт бүсийн асуудал, чөлөөт бүсийн газрын төлбөрийг газрын төлбөрийн тухай хууль, холбогдох эрх зүйн актад заасан суурь үнэлгээг үндэслэн чөлөөт бүс тус бүр, түүний байршсан үйл ажиллагааны төрлөөс хамааран Засгийн газар тогтооно гэж. Чөлөөт бүс гэдэг бол миний ойлгож байгаагаар уг нь гадна дотныхонд өгч, гадаадын хөрөнгө оруулалт татах гэж байгаа гэж ойлгож байгаа. Одоо ингээд Сэлэнгэд нэг чөлөөт бүс гээд, Баян-Өлгийд нэг чөлөөт бүс, урд талд хилийн дагуу нэг чөлөөт бүс гэж байна. Уг нь гадаадын тэр Дубай байдаг юм уу, аль эсхүл Шанхай байдаг юм уу, тэр газар бол газар дэд бүтцийг нь өгөөд, гадаадын хөрөнгө оруулж ирж энэ газрыг нь аваач ээ гээд.

Тухайлбал, манайхан тэр Тяньжинд очоод гэхээр газар аваач ээ гээд, гадаадын хөрөнгө оруулалт, Тяньжинд манайд газар өгнө гээд байгаа байхгүй юу. Манай чөлөөт бүсүүд болохоор манай “атаман”-ууд газрыг нь өөрсдөө авчихаад, цааш нь зардаг чөлөөт бүс болоод байгаа юм. Одоо ингээд чөлөөт бүсдээ очъё гэхээр гадаадынханд өгөх газар байхгүй. Чөлөөт бүсийг нь өөрсдөө авдаг. Тэгээд аль нэгэн лоббигоор аль нэгэн авлига, хээл хахууль, аль нэгэн танил талаар ингээд авдаг. Энэ чөлөөт бүсийн төлбөр эд нар дээр энэ Газрын тухай хууль дээрээ ямархуу маягаар оруулсан юм бэ? Энэ нэг л логикгүй. Тэгээд тийм учраас манай чөлөөт бүс хөгжиж чадахгүй байна. Сүүлийн 10-н хэдэн жил. Баахан чөлөөт бүс, жил болгон яриад байдаг. Хэдэн төгрөг оруулаад л байдаг. Тэнд нь хэдэн нөхөд газар авчихаад зарах гээд байдаг. Ийм юмыг энэ Газрынхаа хууль дээр оруулсан юм?

**Х.Баттулга**: Газартай холбоотой асуулт. Хуулийн нэр томъёоноос бол нэлээн нарийн заалтуудыг бид нар оруулж өгсөн байгаа. Жишээ нь, ерөөсөө сая Тэрбишдагва гишүүний асуугаад байгаа бэлчээр малын хот, суурин газруудын газар гэж юу вэ гээд, тийм ээ? Газар гэдгээс эхлээд газар өмчлөх, газар эзэмших, газар ашиглах, Засгийн газрын нөөц газар гэж юу вэ? Орчны газар гэж юу вэ гээд. Сая энэ өөрийн чинь яасан. Газрыг чөлөөлөх, бэлчээр гэж ерөөсөө бэлчээрийн газар гэдэг ерөөсөө ямар томъёололд орох юм бэ гээд. Бэлчээр гэдэг тэжээвэр мал бэлчих зориулалттай, байгалийн болон таримал ургамлын нөмрөг бүхий хөдөө аж ахуйн газарт хамааруулсан газрыг ч гэдэг юм уу. Бэлчээрийн мал гэсэн болохоор тэрийг нь тодорхойлж байна л даа. Гэр бүлийн хамтын хэрэгцээний зориулалтаар газар эзэмших гэдэг юу юм? Нэгж талбар гэдэг юу юм? Газар улсын тусгай хэрэгцээнд нөхөн олговортойгоор эргүүлэн авах гэж юу юм? Бэлчээрийн даац гэдэг юу юм? Малчдын нөхөрлөл гэж ингээд аминдаа бол энэ бүх газартай холбоотой нэгжүүдийг нэр томъёоны хувьд хуульчилж оруулсан байгаа.

Чөлөөт бүсийн бүсийн хувьд бол үнэхээр манайд өөрөө чөлөөт бүсийн зах зээл нь байхгүй байгаа байхгүй юу. Газар эзэмшээд байгаадаа биш. Чөлөөт бүс гээд зарлангуут, тэгээд энэ чөлөөт бүстэй холбоотой газрыг бид нар дуудлага худалдаагаар гэр бүлийн хэрэгцээ болон төрийн аж ахуйн нэгжүүдийн газраас бусад газруудыг дуудлага худалдаа гэж, нөгөө авлига, ширээн доор өгдөг мөнгийг нь ил болгож байгаа асуудал ухаантай байгаа юм. Гадна, дотныхон ирээд яадаг. Зүгээр чөлөөт бүс дээр бол бид нар хичнээн хууль сайжруулсан чинь зах зээл байхгүй учраас энэ бол хэцүү юм шиг байна лээ. Чөлөөт бүс дээр Мөнхбаяр тодруулаад хэл дээ.

**Д.Мөнхбаатар**: Чөлөөт бүсийн тухай хууль гэж байгаад, чөлөөт бүсийн асуудлууд дандаа тэр хуулийн дагуу яваад байгаа. Тийм. Захирагч нь бүх цаашаа газар олгох эрхтэй байгаа. Түрүүний хэлдгээр. Сумын Засаг дарга нь мэдэл байхгүй. Тэгэхээр тэр чөлөөт бүсийн асуудал өнөөдөр бүгдээрээ Чөлөөт бүсийн тухай хуулиар явж байгаа учраас бид нар Газрын тухай хуулиар тэр асуудлыг зохицуулах боломж байдаггүй. Тэгэхээр бид нар өнөөдөр юу гэж энд оруулж өгсөн гэхээр ерөөсөө газрын төлбөрийн асуудлыг, ямар нэгэн тэнд үүссэн газрын төлбөрийн асуудлыг энэ Газрын төлбөрийн тухай хуулиар явуулах юм шүү гэдгийг зааж өгөхөөр тодотгол оруулж байгаа.

Түрүүний тэр салбар хоорондын зохицуулалт гээд байгаа. Тэр үнэхээр ялангуяа тэр дэд бүтцийн салбарын, эрчим хүчний салбарын, тэр олон хамгаалалтын бүс юмнууд янз янзын эрхийн актууд, янз янзын юмаар бол батлагддаг. Тэгэхээр тэр бүгдийг бол ерөөсөө нэг мөр болгоод, газрын асуудал эрхэлсэн төрийн захиргааны төв байгууллагатай хамтран баталж байхаар бид ингэж тусгаж байгаа.

**П.Алтангэрэл**: Хотын нэг эргэн тойрны газрын маргаан гээд тэр дээр нэг тодорхой хариулт өгчих.

**Х.Баттулга**: Газрын хууль дээр ингэж байгаа. Тэр тийм, хотын ойролцоо байгаа газрууд, 0.07 га газар дээр ямар маргаанууд одоо гарч байна гэхээр газрууд давхардаад байгаа байхгүй юу. Газар давхардуулж өгөх асуудал, энэ нөгөө хэмжилттэй холбоотой, тэгээд энэ кадастрын зураглалын энэ хуульд бид нар юу оруулсан бэ гэхээр ерөөсөө бид нар нарийвчлалыг давхардуулахгүйгээр өгөөд, тэр кадастрын зургийн мэдээллийн сангийг нь чөлөөтэй болгож өгье гэж байгаа. Тэгээд мэдээллийн санд орох гэдгийг нь яаж нэвтрэх юм, энийг нь хуульчлаад өгье. Мэдээллийн сан гэдэг нь яаж иргэдэд нээлттэй байх юм, энийг нь хуульчлаад өгье гээд. Тэгэхгүй бол нөгөө нээлттэй сан руу орох гэхээр өгдөггүй. Одоо бол тэр нарийвчлал 0.07 га газрын нарийвчлалыг бид нар юугаар хэмжээд хэд болсон билээ? Тэрийг хэлээдэх дээ.

**Д.Тэрбишдагва**: Сайд аа, миний тодруулга ийм шүү дээ. Улаанбаатар хотын Сүхбаатар дүүрэг дээр бол 0.07 ойлгомжтой. Сонгинохайрхан дүүргийн цаана байгаа Жаргалант тосгон эд нарт бол газар нь Улаанбаатар хотын статустай, хорооных байхгүй юу. Гэтэл газар том. Тэнд байж байгаа айлууд бол 0.07-той зүгээр хашааны газар авах гээд байдаг. Гэтэл малтай газар тариалантай тэр хүмүүсийг ямар эрх зүйн орчноор энийг өөрчлөх вэ? Энэ дээр Газрын хууль дээр энэ зүйлийг өөрчилж оруулж байгаа юм байна уу? Байхгүй бол яах вэ, дараагийн зүйл дээр санал болгож оруулж болно шүү дээ. энэ дээр орсон юм байна уу гэж би асуугаад байна.

**Д.Мөнхбаатар**: Тэгэхээр энэ дээр ерөөсөө ингэж байгаа. Ерөөсөө тэр 0.07 га газрын хувийн хэрэгцээнд өмчлүүлж байгаа тохиолдолд ерөөсөө бүх газар ижил тэгш байгаа. Ижил тэгш байгаа. Энэ зарчмаараа явж байгаа.

**Х.Баттулга**: Малтай, малгүй байна гэсэн юу энэ Газрын хууль дээр бол байхгүй. Энэ чинь нөгөө хотын өөрийнх нь хуульд явж байгаа. Хэдэн Улаанбаатар хотод хичнээн газрын дотор мал оруулахгүй вэ гэж энэ газрын.

**П.Алтангэрэл**: За, за. Тодорхой зохицуулалт орж ирээгүй юм байна. Шинэ хуульд, тийм ээ? Тэр нь Тэрбишдагва гишүүний асууж байгаа тэр юман дээр та нар нэг анхаарчих, за юу.

**Х.Баттулга**: Хотын газраас орж байгаа төлөөлөгч энийг яахгүй. Улаанбаатар хотод малтай газар, малгүй газар гэдгийг юугаар ангилдаг юм бэ гээд, тэрийг хэлээд өгөх үү?

**П.Алтангэрэл**: За, яах вэ. Тэр тодорхой юм байхгүй байна. Дараагийн тэр хэлэлцүүлгийн явцад та нар энийг нь анхаарчих. Ц.Сэдванчиг гишүүн

**Ц.Сэдванчиг**: Уг нь энэ газрын эзэмших зөвшөөрөл яг олгодог шийдвэр гаргадаг, захирамж гаргадаг энэ нийслэлийн Засаг дарга, газрын албаны нөхдийг байлгаж байж уг нь ярих ёстой байсан юм даа. Тэр нөхөд ирээгүй юм шиг байна. Сайдаас л асууж дээ. Энэ Монгол Улсын иргэнд өмчлүүлснээс бусад газар төрийн өмч байгаа юм. Баттулга сайд аа. Үндсэн хуулиар ч тийм, энэ хуульд ч бас тийм заалт байх шиг байна. Гэтэл үнэн чанартаа тийм биш байгаа. Зарим гишүүд хэлж байна. Зарим хэсэг бол бүр эзэнгүй болсон. Ашигтай биш гэж байгаа газрууд бол эзэнгүйдсэн. Ашигтай гэж байгаа газрууд бол ерөөсөө энэ газар эзэмших гэрээ гэдэг юмыг байгуулаад ингээд нэг гэрчилгээ аваад, тэгээд цаагуураа ингээд далд наймаа, хууль бус наймаа болоод ингээд хөгжсөн байгаа.

Уг нь төрийн өмч, төр өөрөө энийг худалдахгүй байгаа. Гэтэл энэ чинь зүгээр эзэмших эрх авчихсан гэрчилгээтэй хүмүүс энийг чинь худалдаад наймаа хийгээд, ашиг олоод, тийм ээ? Энэ төрийг авлигадаад, хүчгүйдүүлээд ийм л бизнес цэцэглээд байгаа. Энийг одоо хуульчилж өгсөн тийм зүйл, заалт байна уу? Энийг бол нэг мөсөн зогсоож чадахгүй байх. Энэ бизнес бол хүчээ авсан юм байна лээ. Ядахдаа ил тод байдаг, ядахдаа татвараа авдаг, ийм тогтолцоо руу шилжих ийм боломж байна уу? Энэ талаар энэ хуульд тусгасан юм байна уу? Одоо ерөөсөө энэ хот орчмын газар Зайсан гэдэг юм уу, энэ нисэх, Яармаг, тэгээд Төв аймаг хүртэлх бүх газар бол үндсэндээ эзэнтэй байна гэж байгаа. Тэгээд энийгээ худалдъя гэсэн хүмүүс нэг гэрчилгээ барьчихаад ингээд бизнесийнхний ажлыг хийлгэдэггүй, тийм га газар аваач, тэдэн сая төгрөгөөр, тэдэн сая доллараар. Одоо энэ Богд уул дархан цаазтай газар угаасаа 1 га газар, 2 га газар гээд тогтсон үнэтэй юм байна лээ. 1, 2 сая доллар. Гадныханд зардаг. Дандаа. Тэгээд энэ төрийн өмч ерөөсөө ингээд далд наймаа болсон юм. Энэ бүр олон жил цэцэглээд хөгжсөн ийм наймаа. Бизнес. Хууль бус наймаа л даа. Ер нь бол. энийг ил болгох арга байна уу? Энийг яаж хуульчилж өгч, яаж энэ бизнесийг далд бизнесийг ил болгох вэ? Энэ хуулийн заалтаас харж байхад яг хэвээрээ харагдаж байна. Газар эзэмших гэдэг нэрээр гэрээ байгуулах юм байна. 15-50 жил. Тэгээд нэг удаа 40 жилээр сунгах юм байна. Ингээд нэг мэдээлэл ойрхон албан тушаалд шийдвэр гаргах эрх мэдэлтэй, эсхүл тэрийг тойрч дагаж давхидаг нөхөд гэрчилгээ бичүүлээд авдаг, тэгээд үүгээрээ бизнес хийгээд яваад байдаг, өөрсдөө юм хийдэггүй. Газрыг худалдах л ийм зорилготой. Тэгээд энийг хуулиар зохицуулж өгөх үү? Эндээс одоо энэ төслөөс харахад юм харагдахгүй байна гэсэн ийм асуулт байна.

**Х.Баттулга**: Энэ төсөл дээр их тодорхой байгаа. Энэ шинэчилсэн найруулгад бид нарын гол анхаарсан юм бол яг өөрийн чинь яриад байгаа тэр газар зарагдаад байгаа далд үнийн асуудал байгаа. Энийг бол түрүүн танилцуулганд хэлсэн байгаа. Хувь хүмүүсийн гэр бүлийн зориулалттай газраас бусад газруудыг бол дуудлага худалдаагаар оруулъя гэж ингэж хуульчилж өгч байгаа. дуудлага худалдаагаар л газруудыг зарж байна. Тэр дуудлага худалдаагаар үнэ явагддаг байя гэж. Ийм хэлбэрээр оруулахгүй бол одоо юу гэдэг юм, төсөл сонгон шалгаруулах гээд ингээд яриад явах юм бол жишээ нь, өнөөдөр Зайсанд яаж байна гэхээр аялал жуулчлалын чиглэлээр тусгай хамгаалалтын газарт газар өгнө гээд ордог. Аялал жуулчлалын төсөл бариулж оруулаад, газар авдаг. Тэгэнгүүтээ барихдаа орон сууц барьдаг. Тэгэхээр энийг бол төсөл сонгон шалгаруулах гэдэг бол нэг талдаа сайн боловч нөгөө талдаа асуудалтай юм байна гээд ерөөсөө дуудлага худалдаа гэдэг юмаар олон нийтэд зарлая гэсэн ийм хэлбэрийг хуульчилж оруулсан. Үүнээс өөр арга байхгүй. Бусад оронд бол ийм хэлбэрээр явдаг юм байна лээ.

**Д.Мөнхбаатар**: Би энэ дээр ганцхан юм нэмчих үү? Энэ дээр хамгийн гол юу бол тэр таны хэлдэг газар эзэмших эрх олж авсан этгээдүүд хоорондын үйлдэл болоод байгаа юм. Тэдгээр эрхийг олгодог, тэр газрыг олгодог субъектүүд чинь жишээ нь, дүүрэг нь олгож байна, нийслэл нь ч олгож байна, тийм учраас тэр давхардал бүх юм чинь гарч ирээд байгаа байхгүй юу. Бас. Тийм учраас энэ хууль дээр хамгийн зарчмын гол орсон өөрчлөлт бол дүүргийн Засаг даргын газар олгох тэр хүрээ, Нийслэлийн Засаг даргын хүрээ хоёрыг маш тодорхой тусгаж өгсөн байгаа. Энэ бол гол зохицуулалт болж өгч байгаа.

**Х.Баттулга**: Энэ дээр нэмээд хэлэхэд бол энэ яг хууль бол дуудлага худалдаа бол хожигдож гарч байгаа. Одоогоор бол дуудаж худалдах улсын газар бол байхгүй болсон юм шиг. Гэхдээ яваандаа. Гэхдээ ямар ч байсан хуульчилъя. Би хэлээд байгаа энэ Газрын тухай хууль бол бусад оронд ч адилхан, хөгжсөн оронд ч адилхан, хөгжөөгүй. Байнга шинэчлэгдэж явдаг ийм амьдралаас гарч байгаа асуудлууд урган гардаг учраас байнга гардаг юм байна.

**Ц.Сэдванчиг**: Тэгэхээр сайд та сая хэллээ. Дуудлага худалдаагаар худалдах газар байхгүй болсон гэж. Ерөөсөө үндсэнд нь олгосон байж байгаа. Тэгэхээр энэ олгогдсон газраа яах юм бэ? Хурааж авах юм уу?

**Х.Баттулга**: Олгогдсон газар хурааж авахгүй ээ. Тэртээ тэргүй шийдвэр гараад өгсөн.

**Ц.Сэдванчиг**: Дээрээс нь энэ наймааг, тийм ээ? Энэ наймаа яах вэ, цэцэглэсэн хөгжсөн, энийг тэртээ тэргүй зогсоож чадахгүй. Энэ улам цэцэглэх юм шиг байна лээ. Энийгээ ядахдаа ил болгомоор байна. Улс эндээс татвараа авдаг баймаар байна. Зүгээр мэдээлэлд ойрхон нөхөр гэрчилгээ бичүүлж авчихаад, зүгээр. Тэгээд цаана нь хэдэн зуун саяар нь, хэдэн арван саяар нь ингээд худалдаад арилжаад, наймаа болоод, энэ төрийг хахуулдаад, төрийг хүчгүйдүүлээд байгаа энэ системийг яах юм бэ гэдэг асуудал.

**Х.Баттулга**: Харин яг маш тодорхой хэлээд байгаа. Ганц арга байдаг юм байна. Энэ бол олон улсад шийдэгдсэн ганц л арга. Дуудлага худалдаа. Одоогоор дуудлага худалдаагаар худалдах гол гол газрууд бол байхгүй болсон. Одоо худалдаад авсан хүмүүс нь хоорондоо худалдаагаа хийдэг. Нэгэнт газрын худалддаг хууль нь байхгүй. Манайд чинь газрын худалддаг хууль байхгүй учраас худалдан авч байгаа, худалдаж байгаа хоёр хүн чинь нууцаар хийгээд байгаа байхгүй юу. Энийг ил болгоё гэж байгаа. Ядаж хожигдсон ч гэсэн гараад явъя. Амьдрал баян учраас хууль байнга шинэчлэгдэх юм байна. Бүр газартай холбоотой хууль бол байнга шинэчлэгдэж явдаг юм байна. Тэгэхээр хуульд нь энэ дуудлага худалдаа юм оруулахад худалдаж байгаа хүнд ч амар. Үнэтэй зарахын тулд дуудлага худалдана, худалдсан үнэ ороод ирэхэд тэрнээсээ татвар төлнө гээд. Ер нь энэ хамгаалалтын бүстэй газруудад орон сууц бариад байгааг зогсоох гээд ер нь аль ч үед дийлээгүй асуудал. Ер нь.

**Э.Бат-Үүл**: Хаврын чуулган дээр ярьж байгаад энэ асуудлаа бас сайтар боловсруулж ир ээ. Дутуу дулимаг юм их байна гээд буцаасан юм л даа. Одоо ороод ирэхээрээ яг үнэндээ концепцийн зарчмын шинжтэй өөрчлөлт байхгүй ороод ирлээ. Жишээ нь, газрын албаныхан ч ярьж байна. Дүүрэг одоо хотын газрын ялгааг их тод болгосон гэж. Тийм байсан. тод байсан. инженерийн шугам сүлжээтэй газарт газар олгох асуудлыг Нийслэлийн Засаг дарга шийддэг, дүүргийн газар олголтын тийм биш бол дүүрэгт нь шийддэг, жишээ нь, улсын тусгай хамгаалалттай газарт бол Байгаль орчны яам шийддэг гээд тов тодорхой зааг ялгаа байсан. Байгаагүй биш шүү дээ. Тэгж ярих юм бол дуудлага худалдсан. Худалдсан газар байж л байсан. Дуртай үедээ дуудлагаар худалдаж, дургүй үедээ дуудлагаар худалддаггүй тийм эрх мэдлийг хянах ямар ч бололцоогүй байсан байхгүй юу.

Тэгээд би яагаад Баттулга сайд аа, концепци гэж яриад байгаа юм бэ, яагаад энийг хэлээд байгаа юм бэ гэвэл яг үнэндээ ийм байхгүй юу. 2000 оны Газрын тухай багц хууль иргэнд өмчлүүлэх тухай хууль чинь байна шүү дээ. Монголд улаан цайм дарга нар бизнес хийнэ гэдэг бизнес төлөвлөгөөг анх удаа тэгж баталсан байхгүй юу. Эрх мэдэлтэй албан тушаалтнуудын бизнес план, бизнес зургийг нь, бизнес хийх 10 жилийн төлөвлөгөөг нь баталсан хууль байхгүй юу. Алсан байхгүй юу. Энэ хууль чинь. Ёстой. Одоо хамгийн гол нь Баттулга сайд аа, ямар аюул болж байдаг гэхээр одоо тэр бизнесийн тэр буруу, зөв ч бай, яаж ийгээд явсан тэр бизнесийн үр дүнд бий болсон газрын хуваарилалт дээр нөгөө дарга нарын бизнесийн зарчим хадгалагдаад үлдчихгүй юу даа. Энэ хоёр чинь тулаанд ороод байна.

Одоо иргэдийн газар ямар ч баталгаагүй болсон. Аж ахуйн байгууллагын газар ямар ч баталгаагүй болсон. Нэгэнт хуваарилагдсан авсан газар хэнээс ч хамгаалалтгүй болоод байна. Тэгээд бид концепци ярьсан байхгүй юу. Нэгд. Жишээ нь, бид нар аягүй их толгой өвдөж байгаа. 20 жил толгой өвдсөн асуудал байсан. Бэлчээрийн газрыг яах юм бэ гэж. Миний таамаглаж байгаагаар бол одоо энэ Монгол мал хөтөлбөр хэрэгжээд, энэ ер нь хөдөө аж ахуйн, мал аж ахуйн бодлогод нэлээн цэгцтэй өөрчлөлт гарангуут хангай, хээр, говь хангайг хамарсан том отор хийдэг том том аж ахуйнууд гарч ирнэ. Энэ үед бэлчээрийг яаж хэн хуваарилах юм бэ гэдэг асуудал гарна. Отрын газрыг хэн өгдөг байх юм бэ? Одоо отор бол яаж байна гэхээр зэрэг аймаг аймаг бие биеэ бүслээд, сум сум гадныхаа отрыг оруулахгүй ингээд мал оторлож чадахаа больсон гэх мэтээр ингээд аягүй олон асуудлууд гараад ирэхгүй юу даа. Тэгээд хэлсэн байхгүй юу. Наадах чинь болоогүй байна аа. Өөрөөр хэлбэл, 2000 онд дарга нарт зориулсан хууль нэртэй бизнес планыг бүхэлд нь өөрчилж оруулж ирэхгүй бол одоо тэр газрын хуучин хууль чинь бол бизнес план хэвээрээ. Өнөөдөр Баттулга сайд аа, хэлж байгаа. Дуудлагаар худалдахыг тодорхой болоод, төслөөр гэж. Үгүй ээ, наадах чинь байсан. наад дарга нарын албин зан, ид шидийг хэн ч дийлдэггүй байхгүй юу. Шидтэй гэж аймаар. Газрын алба бол одоо ид шидтэнгүүд болсон шүү дээ. Ямар ч хууль мууль пад байхгүй болсон.

Баттулга сайд аа, мэднэ шүү дээ. Хууль дээр тов тодорхой үзүүлэлтүүд, уулын ам, Зайсанг хэзээ ч худалдаж болохгүй, хэзээ ч орон сууц барьж болохгүй гээд тов тодорхой хууль хийгээд гаргасан. Хэн ч уншаад ойлгодог хууль гаргаад байсан. Тэгэхэд ёстой бүр сүйдлээд аваачаад хаясан. Сүйдлэх гэнэ, тэр бол ёстой хэн бэ гуайд ч падгүй байсан байхгүй юу. Тэгээд одоо хамаг аюул нь одоо энийг яаж болиулах вэ гэдэг асуудал байсан байхгүй юу. Энийг яаж зогсоох вэ? Одоо бид нар Баттулга сайд аа, бид нар их сайн мэднэ. Одоо газрын асуудлууд улс төрийн асуудал болсон. Газрын асуудал бүр улс төрийн доторх паракциудын хүч жин чадал чансааг шалгадаг асуудал болсон. Өнөөдөр газраар хийсэн тэр бүлэглэл паракциуд ямар байдалд орсныг бүгд мэдэж байгаа шүү дээ. юунд нь худлаа нуугаад байгаа юм? Тэгэхээр одоо бол ингээд буруу зөв яваад хуваарилагдсан энэ газрын маргаануудыг шийдвэрлэх цэгцлэх асуудал.

Хамгийн гол нь нэгэнт тогтсон хуваарилалтаас цаашаа арай шударгаар хуваарилагддаг, өмнөх хуваарилалтуудыг бол ерөөсөө одоо улс төрийн дарамтаас гарах явдал энэ тэр амин чухал асуудал болоод байсан байхгүй юу даа. Энийг л яриад байсан. улс төрөөс энэ газрыг хурдан салгаж өгсөн байхгүй юу. Ерөөсөө. Тэгээд одоо Баттулга сайд аа, ингээд ороод ирлээ. Би гишүүдийг гадарлаж байна л даа. Одоо ингээд ажлын хэсэг байгуулъя. Тэгээд аваад хэлэлцээд явъя гээд явах нь л дээ. уг нь мэргэжлийн яам нь энийгээ дахин дахин бодож хийгээд, энэ улс төрөөс газрын харилцааг салгах асуудлыг шийдэх нь тулгамдсан асуудал байхгүй юу. Баттулга сайд аа, одоо та Засгийн газар шийднэ. Энэ чинь Засгийн газар яаж шийдэхийг гадарлаж байна. Энэ чинь. Ер нь Засгийн газар дээр танхимын гишүүн болдгийн нэг их ид шид нь юундаа байдаг гэхээр Засгийн газар дээр газрын асуудал шийддэг байхгүй юу.

**Х.Баттулга**: Засгийн газар шийднэ гээгүй, Засгийн газар зүгээр нөгөө.

**Э.Бат-Үүл**: Тийм. Ингэсэн юм. Баттулга сайд аа, энэ тухайн үедээ их муухай зальтай хийсэн байхгүй юу. Яг ийм шүү дээ. хууль нь бол. ер нь хуулийн зарчим нь сумын иргэдийн Хурал нь санал гаргана, аймгийн иргэдийн Хурал авна, аймгийн хэмжээнд нэгтгээд Засгийн газарт өгнө, тэгээд хамгийн сүүлд нь Засгийн газар нэгтгэж, оны нэгдсэн. Гэтэл яг энийг нь практик дээр хэрэгжүүлэхээр бүтэн жил хэзээ ч газрын хуваарилалт хийхгүй суусан байхгүй юу. Тэгээд яасан гэхээр Засаг дарга нар дураараа авирлаад, энд нэг их тийм нууц хаалт. Би бол ингэж хэлэх гээд байгаа юм. Баттулга сайд аа. Яагаад наадах чинь ямар юм нь тодорхойгүй болсон гэхээр уг нь Газрын багц хуулийг эхэлж оруулж ирэхээр хоёр хуулийг түрүүлж оруулж ирэх байсан юм л даа. Нэгд, энэ өмчилж болох газрыг хамгийн түрүүн Их Хурал дангаар нь тэрийг яриад бүр өмчлөөд хаячих хэрэгтэй байна. Бүр шилжүүлээд өгөх хэрэгтэй байна. Бүр тэр аж ахуйн газруудыг бүгдийг нь өг л дөө. Одоо. Яагаад гэвэл аж ахуй чинь одоо Хувьцаат компани болж гарч чадахгүй байна. Хөрөнгийн бирж дээр. Яагаад гэвэл газрыг нь улс хураагаад авч болдог учраас. Хөрөнгийн бирж дээр үнэлэгдэж чадахгүй байна шүү дээ. наадуул чинь. Энэ асуудлаа эхлээд цэгцлээд, дараа нь улс авах ёстой юмнуудаа цэгцлээд ингээд оруулж ирэх л байсан л даа. Тэгээд наадах чинь одоо би бол горимын ийм л саналтай байна. Баттулга сайд аа, ийм л саналтай байна.

**Х.Баттулга**: Тийм. Тэгэхээр аж ахуйн нэгжүүдийн газрыг нь өмчлүүлэх асуудалдаа концепцийг нь гаргаж өгөөч ээ гэж байгаа юм уу? Тийм ээ? Тэгсэн үг үү?

**Э.Бат-Үүл**: Үгүй ээ, ерөөсөө энэ өмчлөлийн зориулалтаар хувийн өмч болж, хүмүүсийн хөрөнгийн баталгаажуулах энэ ийм чиглэлийн газруудыг эхлээд шийдчих. Хамгийн түрүүн. Энийг улс төрийн дарамтаас маш хурдан гаргаж ирэх хэрэгтэй гээд байгаа байхгүй юу. Өмчлөгдөж болох газруудыг нь тэрийгээ дуудлага худалдаанд нь хурдан оруулчих. Одоо хууль нь байгаа л байгаа байхгүй юу. Одоо та байна шүү дээ. За, яах вэ, тэр нэг зааг хязгаарыг нь нарийвчиллаа. Одоо энэ орж ирж байгаа хуулиа дарга нар шийдэхээр ороод ирж байгаа байхгүй юу. Ахиад л дарга нар шийддэг. Ингээд наадах чинь бүр сүйдлээд хаяж байгаа байхгүй юу. Тэгэхээр би бол горимын санал байна аа. Концепци нь болоогүй байна аа гэж үзээд би зүгээр Баттулга сайдыг яг үнэнийг хэлэхэд, наад хуулийг чинь буцаамаар байна. Танай яамнаас илүү сайн ажиллах яам энд байхгүй. Би үнэхээр сайн мэднэ. Танай яаман дээр энэ чиглэлээр бол маш олон төсөл хэрэгжсэн. Би танай яамны мэргэжилтнүүд маш сайн асуудал авсан мэддэг юм. Гэхдээ би харамсалтай нь тэгж хавар бодоод буцаачихгүй юу. Ингээд буцаая аа. Та нар энийгээ нэг жаахан олигтойхон оруулаад ир л дээ гээд. Тэгсэн чинь яг буцаагаад бариад орлоо шүү дээ.

**Х.Баттулга**: Үгүй, үгүй. Байнгын хорооноос буцаахдаа сайжруулна гэж хэлээгүй шүү дээ. Бат-Үүл ээ. Байнгын хорооноос буцаахдаа наад ард иргэдээс санал ав аа, орон даяар санал асуулга аваад тэр саналуудыг нь оруулж ир ээ гэж буцаасан байхгүй юу. Тэгээд би танилцуулгад хэлэхдээ нийтдээ 21 аймгийн давхардсан тоогоор 1500-гаад иргэдээс ингэсэн, сонингуудаар зар авсан, тусгай утас ажиллуулсан. Тэгээд бид нар энэ саналуудыг оруулж ирсэн гээд саналуудыг нь танилцуулга дотроо уг нь хавсаргаж оруулсан шүү дээ. түрүүн тэр одоо нэгэнт тэр тусгай хамгаалалтын газар буюу аялал жуулчлалын газар орон сууц барьсан юмыг яах вэ гэж. Ноён сайтай орон ч юм уу, тэр улс төрийн зоригтой шийдвэр гаргадаг оронд бол нураагаад хаядаг юм байна лээ. Казакстан, Турк энэ тэр бол. яг зориулалтын бишээр барьсан бол зогсоогоод нураагаад л эрхийг нь аваад, Солонгос эд нар бол тэгдэг юм байна лээ. Манайд бол тэгнэ гэхэд хаашаа юм. Бараг Их Хурлын гишүүдийн тал нь Зайсанд байдаг. Засгийн газрын гишүүдийн тал нь Зайсанд амьдардаг шүү дээ. амьдралтайгаа бид нар. Тэгээд яах юм? Би Бат-Үүл гишүүн асуусан болохоор.

**П.Алтангэрэл**: Баттулга сайд аа, сая Бат-Үүл гишүүний хэлсэн үг бол ер нь ихэвчлэн санал хэллээ. Тэгээд асуултад нь хариулчих.

**Х.Баттулга**: Хэлэлцэх эсэх учраас сайн ярилцах хэрэгтэй байх л даа. Тийм учраас энэ. Тэр аж ахуйн нэгжүүдийн газрыг өмчлөх асуудал гээд тэгэхэд энэ орсон байгаа шүү дээ.

**Д.Мөнхбаатар**: Тэгэхээр Монгол Улсын Үндсэн хуульд өнөөдөр Монгол Улсын иргэнд өмчлүүлснээс бусад газар бол төрийн өмчлөлд байна гээд заасан байдаг. Тийм учраас өнөөдрийн хууль, эрх зүйн тогтолцооны хүрээнд бол иргэн өмчлөхөөр байгаа юм. Гэхдээ бид нар энэ асуудлыг зохицуулах үүднээс нь заалтууд оруулсан байгаа. Өөрөөр хэлбэл, өнөөдөр дээрх объект хувийн өмч болсон объект бүхий аж ахуйн нэгж байгууллага компани тэр доорх газраа авахад өөрийн болгоход тэргүүн давуу эрхтэй байна гэсэн заалт оруулж байгаа. давуу эрхтэй гээд. Өөрөөр хэлбэл, тэр ухаандаа тэр доод талын газар нь эзэмшлийн газар байхад хэн нэгэн нөгөө дуудлага худалдаагаар юм уу, өөр хүн очоод авах боломжийг нь хязгаарлаж байгаа хэрэг.

**Э.Бат-Үүл**: энэ ингээд байгаа юм. Баттулга сайд аа, яг энэ дээр би одоо яг энэ дээр ийм асуудал гараад байгаа юм. Би тэгээд сая аж ахуйн нэгжүүдийн асуудлыг ярьдаг нь тэр байхгүй юу. Монгол Улсын иргэнд өмчлүүлсэн газар гэж хэлэхдээ Үндсэн хууль дээр ямар санаагаар хэлсэн гэхээр иргэний харъяаллыг зааж өгсөн байхгүй юу. Хувийн өмчийн газрын, тэрнээс хуулийн этгээдийн заасан биш байхгүй юу. Иргэний харъяалал зааж өгсөн байхгүй юу. Тэгсэн чинь одоо Монголд хувийн өмчийн компани байна. нэг хүний компани. Тэр очоод өмчилсөн байхаар нь зэрэг компанийг нь, компани хуулийн этгээд байхгүй юу. Өөрөөр хэлбэл, Монгол иргэний харъяалалд байж байгаа хуулийн этгээд юм байхгүй юу даа. Тэгэхдээ энэ тэр чиглэлээр маргаан яваад байвал маргаан яваад байх юм байна лээ. Би зүгээр юу гэж гуйсан гэхээр би ингэж бодсон юм л даа. Орж ирэхдээ одоо газраа бол категориуд болгоод хуваах ёстой байхгүй юу. Бэлчээрийг нь хэн хариуцах юм бэ? Бэлчээрийн газрыг. Уул уурхайн газрыг яг хэн хариуцаж олгох юм бэ? Зам барилгын газрыг яг хэн хариуцах юм бэ гэж ингэж л асуудлыг тавьж, өөрөөр хэлбэл, одоо бэлчээрийн газрыг бол жишээ нь, санал гаргаад байгаа л даа. Бэлчээрийн хууль дээр. Бэлчээрийн газрыг хуваах агентлаг байгуулахгүй бол болохгүй юм байна аа.

Яагаад гэвэл яам сумд бэлчээрээ олгохгүй юм байна. Тийм учраас мал оторлож чадахаа больсон байна. Тийм учраас бэлчээрийг улсын хэмжээнд зохицуулахаас өөр аргагүй. Агентлаг оруулж ирэх ёстой юм байна гэдэг гэж би жишээ нь, зармын зөрүүтэй санал оруулаад байгаа байхгүй юу. Тэгэхээр зэрэг ингээд газраа категориор нь хуваагаад, жишээ нь, сум ямар газраа мэдэх юм, түүнээс зүгээр сумын мэдлийн газар гэж байж болохгүй. сум яг ямар газраа мэдэх гээд байгаа юм. Ингээд оруулаад ирэх юм байх гэж бодохгүй юу даа.

**П.Алтангэрэл**: Энэ голдуу санал байна шүү дээ. Та нар хэлэлцүүлгийн явцад Бат-Үүл гишүүний хэлсэн саналуудыг нэлээн анхаараад тэгээд янзалчих л даа.

**Х.Баттулга**: Бат-Үүл ээ, энэ хэлэлцэх эсэх шүү дээ.

**П.Алтангэрэл**: Одоо бол үүний дараа яг жинхэнэ хэлэлцүүлгийн юм чинь өрнөнө шүү дээ. Р.Буд гишүүн

**Р.Буд:** Баярлалаа. Надад хоёр асуулт байна аа. Энэ дээр мэдээж хэрэг мэргэжлийн яам олон хүмүүсийг удаан хугацаагаар ажиллуулж гайгүй хууль болж орж ирж байна гэдэгтэй би санал нэг байна. нэлээн ч ажилласан бололтой байна. Бас үг, үсгийн хувьд гайгүй аятайхан хууль болсон юм уу гэсэн ийм дүр зэрэг эхнээсээ харагдаж байна аа. Гэхдээ энд хэд хэдэн зүйлийг асуух хэрэгтэй байна. Нэгд, энэ бэлчээрийн тухай асуудал Монгол орны чухал асуудлын нэг болоод байгаа. Тийм ээ? Монгол мал хөтөлбөр батлагдсан. Төрөөс малчдын талаар баримтлах бодлогын баримт бичиг батлагдсан. Бид нар бол малаа анхаараад байгаа. Гэтэл мал байх бэлчээрийнхээ асуудлыг ерөөсөө хаяад байгаа байхгүй юу, тийм ээ? Мал нь хувьд байгаад байдаг. Бэлчээр нь нийтийн эзэмшилд байгаад байдаг. Энэ хоёрын алтан дунджийг олж балансыг нь олохгүй бол ерөөсөө болохоо байгаад байгаа. Нийт бэлчээрийн 70 хувь далхлагдсан. Ингээд хүнд байдал үүссэн. Отор нүүдэл хийхээ байсан. хүнд байдалтай байгаа. Тэгэхээр энэ асуудлыг энэ хуулиар зохицуулах гэж байна уу? Эсхүл бие даасан хуулиар зохицуулахаар хуулийн төсөл санаачлагчид боловсруулсан уу? Яагаад гэхээр энд 3.1.8-д жишээ нь, бэлчээр гээд, тэгээд отрын бэлчээр гээд цаашаа яваад өгч байна. Тэгэхээр энийг ер нь юу төсөөлж байгаа вэ? Мэргэжлийн яам маань? Нэгд ийм асуулт байна.

Хоёрт, иргэдэд гэр бүлийн хэрэгцээнд зориулсан 0.07 га газар олгож байгаа. Тийм ээ? 35 үржих нь 2. Тэгэхээр энийг энэ маягаар энэ Газрын тухай хуулиар эвдэх болоогүй юм уу? Ялангуяа энэ нийслэлийн энэ дагуул хотууд. Энэ хотынхоо хүн амыг тараан байрлуулах, хотын энэ төвлөрлийг сааруулах зорилгоор энэ Багануур жишээ нь, Төв аймаг гэдэг юм уу, Жаргалант энэ чиглэл рүү олгох газрыг хоёр, гурав дахин их хэмжээгээр олгох хэрэгтэй байна. Тийм. Олгомоор байна. Энэ дээр ямар мэргэжлийн улсууд юу гэж үзэж байгаа вэ? Ингэвэл тэр улсууд чинь үр тариа жижиг өрхийн аж ахуйн эрхлэх нөхцөл нь бүрдэх гээд байна. Хоёрт, хүн болсон хойно газар аяндаа үнэ цэнэтэй болно гэдгийг Монголын ард түмэн гадарлаж байгаа. Тийм учраас бас хүмүүсийн сонирхол ч нэмэгдэх байх. Хотын төвлөрлийг сааруулахад, гэр хороололд ингээд шавалдаад, бараг жорлонгоо барих газаргүй болчихоод байгаа ийм газар дор аятайхан эрүүл газар очоод нэг хоёр дахин юм уу, гурав дахин их газар авбал хүн арддаа ч хэрэгтэй, энэ хотын төлөвлөлтөд ч хэрэгтэй болов уу. Энэ дээр юу гэсэн бодол төлөвлөлт байна вэ? Ийм арга хэмжээ авч болох уу гэсэн. энэ чиглэлээр хөндөгдсөн юм энд байна уу гэсэн хоёр дахь асуулт байна.

Гуравт, баахан татварууд энэ дээр тавьсан байна. газрын. Тэр бүү хэл, бэлчээрээс, малчдаас татвар авах юм шиг төлөвлөсөн байна. Тэгэхээр энэ хэр оновчтой бол оо? Ялангуяа хөдөө аж ахуйн салбар бол хүнд шүү дээ, хүнд. Тийм ээ? Та бид нар мэдэж байгаа. хөдөө хөрж, гадаа хандаж энэ Монголын ард түмнийг экологийн цэвэр бүтээгдэхүүнээр хангаж байгаа энэ хэдэн малчид бол ер нь хүнд амьдралтай байгаа. Нийт малчдын чинь 60 гаруй хувь 100-гаас доош, 50-иас доош малтай байна гэж байгаа. Манай эрдэмтэн мэргэдийн хийсэн судалгаагаар өрхийн амьдралын баталгаат доод түвшингээс тийм хэмжээний орлоготой байя гэвэл малчдыг дор хаяад нэг өрхийг 200-гаас доошгүй малтай болго гэсэн ийм тооцоо байгаад байгаа байхгүй юу. Тэгэхээр энийг одоо бий болгох үүднээс энэ өрхийн аж ахуйг дэмжих, жижиг, дунд үйлдвэрийг дэмжих бизнесийг бид нар дэмжиж, татварын бодлогоор дэмжих гэж байтал, та нөхөд энэ дээр баахан татвар тавиад ороод ирж байна. Энэ ер нь хэр зөв бол оо? Энэ олон улс манай эдийн засгийн харилцаа, зах зээлийн харилцаанд ер нь дэм тус болох бол? зайлшгүй ийм шаардлага байна уу гэсэн ийм гурван асуулт байна. Баярлалаа.

**Д.Мөнхбаатар**: Бэлчээрийн тухай хуулийг яах юм бэ гэж асуулаа. Бэлчээрийн асуудлыг яах вэ гэж. Тэгэхээр өнөөдрийн мөрдөж байгаа Газрын тухай хууль дотор бол хөдөө аж ахуйн газрын ашиглалтын тухай заалтууд байдаг. Бэлчээр, тариалан хадлангийн газрын тухай. Нөгөө талаасаа өнөөдөр Бэлчээрийн тухай хууль бие дааж боловсруулагдаад Их Хуралд өргөн баригдсан байгаа. Тэгэхээр бид нар ямар концепци барьсан гэхээр ерөөсөө өнөөдрийн мөрдөж байгаа Газрын тухай хуульд байгаа хөдөө аж ахуйн газрын ашиглалтын эрхийг тэр хэвээр нь үлдээгээд хөндөөгүй. Энэ асуудал нэгэнт Бэлчээрийн тухай хууль нэгэнт Их Хуралд өргөн баригдсан учраас энэ хоёр хуулийг хэлэлцэх явцад Их Хурал дээр шийдэх юм байна гэж. Бид нарын барьж байсан яамны концепци юу гэхээр ерөөсөө Бэлчээрийн тухай хуулийг бид нар бас авч судалж үзсэн.

Тэгэхээр тэрийг энэ Газрын тухай хуультай зэрэгцүүлээд үзэхээр ерөөсөө 50, 60 хувь адилхан байгаа. Зохицуулалт нь давхардаж байгаа. Ийм учраас Бэлчээрийн хууль гэж тусад нь хууль боловсруулж оруулах гэж байгаа тэр зарчмын асуудлуудыг зарчмын бэлчээр эзэмшилтэй холбоотой асуудлууд байдаг бол Газрын тухай хуулийнхаа тэр бэлчээрийн хэсэгт нь оруулъя. Бэлчээрийн шинэчилсэн зохицуулалт хийх гэж байгаа тэр асуудал дээр бол ямар ч юу байхгүй. Ганцхан тэрийг нэгэнт тэр олон давхардал хоёр хуульд ийм олон давхардал байгаад байгаа учраас Газрын тухай хуулийн бэлчээрийн хэсэгт оруулъя гэсэн ийм концепциор явж байгаа.

Хоёрт, гэр бүлийн хэрэгцээнд тэр алслагдсан дүүрэг энэ тэр бол их зүйтэй санал байна. Тэрийг өнөөдөр бол яг шууд зохицуулалт байхгүй байгаа. Гэхдээ өнөөдрийн өмчлөлийн хуулиар бол төв, суурин газар, нийслэлд бол 0.07, аймгийн төв дээр 0.35, сумын төв дээр бол бүр 0.5 га хүртэл хувьчилж авч болохоор ийм ялгаа заагтай хийсэн байгаа. Тэгэхээр нийслэл дээр алслагдсан дүүргүүдэд бол магадгүй бас хуульд өөрчлөлт оруулах бодож үзэж болох талтай юм.

Хамгийн сүүлийн асуудал бол бэлчээрээс төлбөр авах асуудал байгаа. Бэлчээр өнөөдөр ч гэсэн төлбөртэй байгаа. Зүгээр Газрын төлбөрийн хуулиар чөлөөлөөд явж байгаа. Тийм. Малчин өрхийг. Тэгэхээр бид нар яасан гэхээр ер нь бүх юм бол төлбөртэй байя. Дараа нь хөнгөлөх, чөлөөлөх асуудал нь бодлогоор явъя гэдэг нэг үндэслэл. Хоёрдугаарт, Үндэсний аюулгүй байдлын үзэл баримтлал гэж саяхан зун батлагдсан байгаа. Түүний 3.5.2.2 дээр байгаа. Бэлчээр ашигласны төлбөр тогтоох, эзэмшүүлэх, ашиглах, хамгаалах болон нөхөн сэргээх хариуцлага хүлээлгэх чиглэлээр эрх зүйн орчныг бүрдүүлэх гээд заасан байгаа. Тэгэхээр бид нар ер нь бол төлбөртэй байх зарчмаа ингээд.

**П.Алтангэрэл**: Ойлгомжтой. Ж.Энхбаяр гишүүн

**Ж.Энхбаяр**: Сая салбарын сайд маань нэг сонин юм ярьчихлаа. Засгийн газрын гишүүдийн, Их Хурлын гишүүдийн дийлэнх нь хууль зөрчиж, тусгай хамгаалалттай газар өмч хөрөнгөтэй болсон тул энэ хуулийг биелүүлэх бололцоогүй юм байна гэж. Тэгж ойлгогдох болсон. Өөр газар болохоор.

**Х.Баттулга**: Байшин барьж байгаа нь хууль бус, амьдарч байгаа нь хууль зөрчиж байгаагүй.

**Ж.Энхбаяр**: Өөр газар болохоор албадан нүүлгээд хуулийг сахиулж болдог юм аа. Монголд яагаад болохгүй вэ гэвэл дарга сайдууд нь тэнд байгаа болохоор хэцүү дээ гэж. Энэ бол асуудал. Тэгээд энд газар эзэмших асуудал дээр иргэний эзэмших аж ахуйн нэгжийн эзэмшлийн асуудал дээр одоо яах вэ? Хэн мөнгөтэй чадалтай нь эрх мэдэлтэй нь аваад байх уу? Хөдөө аж ахуйн эдэлбэр газар байна. Ойн сан бүхий газар байна. Хот, суурингийн газар байна. Нэг аж ахуйн нэгж өнөөдөр 100 хүртэлх га талбайтай аж ахуйн нэгжүүд байна. Хотод барилгын компани. Тэгээд тэрийгээ зарж байдаг. Мөнгө болгоод бүр ил зардаг. Хөдөө аж ахуйн газар бол үндсэндээ Монгол Улсын хэмжээнд нийт тариалангийн талбай нэг 100 хүрэхгүй гэр бүл, аж ахуйн нэгжийн хүрээнд хуваагдаад дууслаа. Арилжаалагдаад. Дандаа далд эдийн засгаар. Сая атар гэдэг аяны хүрээнд. Тэр далбаан дор. Нөгөө тариаланчид газар байхгүй шүү дээ. одоо. Нөгөө тариачин хөдөлмөрчин байхгүй, тийм ээ? Үүл гишүүн ээ? Тэд нар газаргүй болсон. Газар нь аль хэдийн авагдаад дууссан. Нөгөө хуучин бид нарын нэг ойлголтоор газрын эзэд, нөгөө нударган гэж ярьдаг, газрын эзэд үүссэн. Монгол Улсын газрыг үндсэндээ 100 хүрэхгүй гэр бүл хуваагаад.

Хот, суурингийн газрыг үндсэндээ эрх мэдэл дагасан бүлэглэл хуваагаад аваад дууссан. Зах зээлд одоо зарж байна. Ил зарж байна. Монгол Улс эдийн засгийн нээлттэй гэж энэ үйл ажиллагаа юу гэдэг юм, шинэ нийгмийн харилцаанд ороод хамгийн орхигдуулсан салбар газрын харилцаа байсан. энийг эргэлтэд оруулж чадаагүй. Эдийн засгийг нь ил болгож чадаагүйгээс болоод далд эдийн засаг маш том хар захыг бий болгосон. Энэ асуудал энэ зохицуулалтаар дахиад алга. Харин оруулж ирж байгаа бодлого алга байгаа байхгүй юу. Зарчмын ялгаа байна. Байхгүй байна. Ахиад энэ дээр эрх мэдэлтнүүдийг ахиад баталгаажуулсан байна. Сум, дүүрэг, орон нутгийн газрын албадын эрхийг ахиад баталгаажуулсан байна. Ахиад дарга сайдын эрх мэдлийг баталгаажуулсан хуулийн концепци улам л, түүгээрээ ороод ирчихэж. Зарчмын шийдэл алга байна гэж. Яахаараа өнөөдөр Улаанбаатар хотын бүхий л амьдралын оршин сууж байгаа хот, суурин барьж байгаа байшин хорооллууд зуслангийн газрууд яахаараа амьдралын тийм зөв хэвшил болж чадахгүй байна. Яагаад айл болгон хашаандаа жорлон, хогийн цэгтэй, бие биеэ дээрээс шахсаар байгаад сүүлдээ тэнд оруулсан хүмүүсийн капитал хөрөнгө үнэ цэнэгүй болж хувирч байна.

Яагаад энэ бодлогын дагуу явж болохгүй байна? Яагаад хотын ерөнхий төлөвлөгөө гардаг, тэрний дагаа тэр төлөвлөгөөний дагуу л газар олгодог, төлөвлөгөөний дагуу байшин барилга баригддаг яагаад байж болдоггүй юм? Эхлээд замаа тавиад дэд бүтцээ тавиад дараа нь газар олгодог, энд үйлчилгээний төв хэрэгтэй. Хэн барих вэ гээд тэр нь нээлттэй явдаг. Жинхэнэ дуудлага худалдаа нь тэр дээр явдаг. Энд эмнэлэг барина, энийг хэн хийх үү, төр хийх үү, хувь хийх үү? Урвуугаараа эхлээд газар хамаагүй олгодог, хүн болгон дур зоргоороо ямар ч мэдээлэлгүй баахан юм хөрөнгө хийдэг барьдаг, үр дүнд нь юу гэвэл өөрсдийнхөө амьдрах орчин тэр хөрөнгөө үнэ цэнэгүй болгодог.

Тэгээд хамгийн гол юм тэр оруулсан хөрөнгө нь өөрөө тэр хүний эдийн засгийн эргэлтэд ордоггүй, олон улсын түвшинд хүлээн зөвшөөрөгддөггүй. Газар чиний өмч биш болохоор энийг бол ямар нэг хөрөнгийн баталгаа, актив болгож хувиргадаггүй. Энийгээ мэдэхгүйгээр манайхан хувийн хэвшлийн иргэд олсон хэдэн төгрөгөө энэ зохион байгуулалтгүй газар руу хийсээр байгаад дуусаж байна л даа. Тэгэхээр энэ зарчмын бодлогын өөрчлөлт ерөөсөө энэ дээр чинь алга байна. Тэгээд дуудлага худалдаа гэдэг зарчим их сайхан зарчим гэж байна. Ахиад нөгөө эрх мэдэлтэй нь нөгөө газрын дамнасан мөнгөтэй болсон улсууд бас дуудлага худалдаагаар ахиад авах нь байна. Тэгээд энэ өөрөө улс орны бодлого маань өөрөө цөөнхийг дэмжих, ахиад нэг цөөн хэдэн хүн, тэр цөөнх нь ахиад улам улам.

**П.Алтангэрэл**: За, асуултаа тодорхой.

**Ж.Энхбаяр**: Тэгэхээр би энэ хуулийн өөрийнх чинь зорилго чинь яг өнөөдрийн нийгмийн хүсэн хүлээгээд байгаа тэр шударга ёсны гэдэг юм уу, нийгмийг бухимдуулаад байгаа зорилтоо шийдвэрлэж чадахгүй болоод байна аа гэж. Тэгээд би Бат-Үүл гишүүний саналтай санал нийлээд байгаа юм. Энийг буцаагаад ахин концепци цоо шинэ өөрчлөлт хий. Аль болгон аргалж явах юм бэ дээ. зөндөө аргаллаа. Одоо нэг 20 жил боллоо. Цаг үе өөр болоод байна. Тэгэхээр энэ ялангуяа далд эдийн засгийг ил болгох, энэ нийгмийн тэгш зөв боломжийг бий болгох, нийт аж ахуйн нэгж, иргэдэд тийм талаараа нэг Монгол Улс зөв амьдармаар байна. Зөв төлөвлөгөөтэй. Зөв төлөвлөлттэй. Өнөөдөр орон сууц дотор бензин колонк ч байна, нефть агуулах нь ч байна, аж ахуйн хашаанууд нь орон сууц дотор ч орсон байна, ямар зохион байгуулалт алга, бодлого байхгүй болоод байна. Дур зоргоороо. Тэгээд үр дүнд нь хэн хохирч байна гэвэл бүгдээрээ хохироод байгаа байхгүй юу. Энэ зохицуулалтаа нэг хийгээд ороод ирээч дээ гэж хүсмээр байна.

**П.Алтангэрэл**: Энхбаяр гишүүний санал байна аа. Л.Гүндалай гишүүн

**Л.Гүндалай**: Тэгэхээр газрын үнэ цэнэ чухал гэдгийг бүгд ойлгож байгаа. Газартай холбоотой Монгол Улсад маш их асуудлууд байгаа. Энийг гол цэгцлэх байгууллага бол Улсын Их Хурал гэж би үзэж байгаа. Бид нар дээрээс нь энэ хууль, эрх зүйн орчинг нь өөр болгох, зөв зүйтэй болгох нь мэдээж хамгийн чухал аа. Мэдээж. Тэгэхээр Засгийн газар, хариуцсан энэ мэргэжлийн яамд нь Газрын тухай багц хуульдаа шинэчилсэн найруулгадаа үнэхээр болохгүй байгаа зүйлүүдээ өөрчилж тэр эмчлэх эмийг нь эмчилсэн ийм хууль оруулж ирсэн үү, үгүй юу гэдгийг би асуумаар байгаа юм. Үнэхээр газар бол болохгүй байна аа.

Улаанбаатар хотоос эхэлье л дээ. Би асуумаар байгаа юм. Хотын энэ эмх замбараагүй өгсөн, хот байгуулалт гэж ер нь байдаг юм уу? Хотыг яаж байгуулах гээд байгааг нь ард олон ерөөсөө мэддэггүй. Одоо энэ Улаанбаатар хотын хаагуур нь ямар зам тавигдаад, ямар хороолол дүүрэгт юу юу цэцэрлэг юм юм байгуулагдах гээд байгаа гэдгийг хэн ч мэддэггүй. Энийг мэддэг барьдаг ил тод нээлттэй юм энэ хуульд чинь байхгүй. Мэдээж байхгүй. Би хараад олоогүй. Хэн юу хийх гээд байгаа нь мэдэгддэггүй, бүх юм нууц. Далд байдаг. Энийг ил гаргасан юм байна уу? Хаагуур юу зам тавих гээд байгаа юм? Мэдээж очоод асуувал нэг юм тэнд тэгэх гэж байгаа гээд нэг юм ухаж ухаж юм уу, хэдэн сарын дараа нэг юм олж өгөх байх л даа. Тэр чинь хаана нь байдаг юм? Тэр чинь ямар ил тод байдаг юм? Үүнээс л энэ газар гэдэг юм чинь эхэлнэ шүү дээ. аливаа юм нууж хаагдах тусмаа хуйвалдаан юм явдаг. Тэнд болох бүтэхгүй юмаа нууж байдаг. Аливаа юм ил тод байх тусмаа тэнд нь шүүмжлэл өрнөж, тэрийг нь засч залруулж хяналт хараа сайтай байдаг. Тийм юм ерөөсөө байдаггүй. Адгийн энэ юмнаасаа бид нар эхэлмээр байгаа юм.

Тэгэхээр энэ нэгэнт хаа газрын газар, тэр хөдөө, орон нутагт байна уу, ашигт малтмал тэр ямар нэг байгалийн баялагтай газар байна уу, хот, суурингийн газар байна уу, бэлчээрийн газар байна уу, аль нь ялгаагүйгээр газрын нэг нэгдсэн бодлого бүх юмаа гаргасан ил тод төлөвлөгөө юмтай байя. Энэ хууль чинь тэрнээс эхлэх ёстой. Тэгээд тэрийгээ өөрчилдөггүй байя. Тэрийгээ ийм сайхан төлөвлөгөө юмтай байхад ямар хууль хэрэгтэй байна, юу хийх ёстой байна гэдгээ энэ хууль дээрээ бид нар зааж оруулж ирмээр байна. Тэрнийхээ дагуу явмаар байна. Зүгээр энэ хуучин гарсан газрын энэ хуулиуд дээр тэрийг нь ингэж өөрчлөөд, “а”-г нь “б”, 2-ыг нь 3 болгоод энд нь 2 заалт, 3 заалт нэмснээрээ энэ хууль шинэчлэгдэж найруулагдаад сайн сайхан болчихгүй ээ.

Тийм учраас ингэмээр байна. Тэр хот төлөвлөлт гэж энэ хуульд чинь байна уу? Би асуумаар байна. Одоо энэ байшин савыг нь янз бүрийн юмнуудаа тэр зам, хамгийн түрүүнд замаасаа эхэлнэ шүү дээ. хүн амын өсөлтөө бод. Хамгийн түрүүнд зам минь хаагуур явах уу? Дэд бүтэц нь хаагуур явах уу? Явган хүн хаагуур явах уу? Дугуйны зам хаагуур байх уу гэдгээ гаргаж байж, тэгж байшин тэр газар юм хумаа өг л дөө. Тэнд нь хаана нь ямар цэцэрлэг хөгшид настай хүмүүсийн суух газар байх ёстой юм, ногоон байгууламж нь юу юм, энийгээ ерөөсөө бодож төлөвлөхгүйгээр энд тэнд баахан өгсөн тэр юмаа яах юм? Энэ хүүхдийн парк маркаа юу болгоод хувиргачихав? Тийм ээ? Газраар хичнээн олон ямар тэрбумтнууд төрөв? Би тэр авсан тэрбумтнуудыг ерөөсөө буруутгах гээгүй. Хамгийн гол нь энэ газрыг яагаад ингээд өгчихөж байгаа юм? Ямар учраас энэ газрыг ингэж энэ нэг хэсэг хүмүүс тэгж их хэмжээгээр авдаг юм бэ? Жирийн ард иргэдэд тэр нь яагаад очдоггүй юм бэ? Жирийн ард иргэд хүн болгон яагаад тийм эрхтэй байхгүй байгаа юм бэ? Энэ хуульд чинь тэрний талаар юу ч алга байна. Тэрийг нь яагаад өөрчилдөггүй юм бэ? Тэрийг нь өөрчлөөгүй цагт бид нар хичнээн ч өөр юм яриад яах юм? Энд нэг хэдэн Их Хурлын гишүүд янз бүрийн юм худлаа яриад байж таарахгүй шүү дээ. Энийг чинь тэр Засгийн газар нь оруулж ирээд, тэр эрх барьж байгаа нам нь бодлогоо гаргаад, Монгол Улсыг ингэж хөгжүүлье, Монгол Улсын Үндсэн хуульд заасан хүн болгон тэгш эрхтэй, газар ард түмний өмч гэдгээ бид нар ингэж бид нар ийм хуулиараа хэрэгжүүлье гэдгээ гаргаж ирж энэ үзэл санааг нь хэрэгжүүлж ард олныхоо ашиг тусын тулд тэр газрыг ашиглах ёстой шүү дээ. тэр чинь энэ дээр чинь хаана байгаа юм? Аливаа хуулиуд Үндсэн хуулиа дагалдаж гарах ёстой. Үндсэн хууль дээрээ бид нар шударга, ардчилсан, энэрэнгүй тийм нийгмийг байгуулна гээд заасан байгаа шүү дээ. тэр шударга юм чинь тэгээд хаана байгаад байгаа юм? Тэр ардчилсан юм чинь энэ хуульд чинь хаана байгаад байгаа юм? Байнгын хорооны дарга аа.

**П.Алтангэрэл**: Асуултаа сайхан тодорхой. Саналаа бол дараа нь хэлье.

**Л.Гүндалай**: Миний асуултууд. Тэр чинь хаана байгаа юм? Тэгвэл? Энэ санал биш. Асуулт. Та миний асуултыг ойлгохгүй байгаа бол сайн сонсож бай. Тэгвэл. Би хамгийн үндсэн асуултууд ярьж байхад.

**П.Алтангэрэл**: Наадах чинь асуулт, санал хоёр нь мэдэгдэхгүй байна.

**Л.Гүндалай**: Асуулт, санал хоёрыг ялгаж сур.

**П.Алтангэрэл**: Харин таных хамгийн гол нь ялгагдахгүй байна.

**Л.Гүндалай**: За, та чимээгүй бай, за юу. Би асуултаа эрхийнхээ дагуу тавьж байна. Би өөрийгөө асуулт асууж байгаа гэж бодож байгаа. Тэгэхээр тэр чинь хаана байгаа юм? Энэ хууль дээр чинь? Би одоо энэ гол хийж өгсөн мэргэжилтнүүд тэнд сууж байна гэж бодож байна, Тийм ээ? Энд нэг ширхэг сайд сууж байна. Тэгээд бусад сайдууд нь хаана байгаа юм? Энд чинь одоо тэр ашигт малтмал янз бүрийн газар өгсөнтэй холбоотойгоор тэр Зоригт сайд байх ёстой. Энд тэгж ярих юм бол Бадамжунай сайд сууж байх ёстой гэж би бодож байна. Энд Улаанбаатар хотын Засаг дарга байх ёстой гэж бодож байна.

Хөдөө, орон нутгийг хариуцдагаар нь юу гэдэг юм, өнөөдөр Хүрэлбаатар сайд энд бас байх ёстой байх гэж би бодож байна. Өөр Байгаль орчны сайд бас байх ёстой байх. Тэгж ярих юм бол энэ багц хуулиа тэгж байж бид нар ярих ёстой. Тэд нь нар өнөөдөр бодлогоо оруулж ирээд Их Хурлаараа бид нар ийм сайхан бодлого оруулж ирээд ийм сайхан асуудлыг ингэж Улсын Их Хурлаараа батлуулах гэж байна гэж баяр ёслолтойгоор энэ хуулийг бид нар шинэчлэх ёстой. Түүнээс биш энэ маягаар ингэж бид нар асуудалд хандмааргүй байна. Яагаад гэвэл газар гэдэг бол юмыг зүгээр малчдад 30 тэрбум төгрөг ямаа дэмжиж, ноолуур дэмжиж өгч байгаа асуудал биш, энэ бол нэг удаагийн асуудал биш, энэ бол Монгол орны Монголын ард түмний хувь заяатай холбоотой асуудал. Тийм учраас энэ гишүүдийн яриад байгаа саналыг бол бид нухацтай ярьж, хүндэлж үзэж, цаг зав гаргаж, зөв зүйтэй шийдвэр гаргах ёстой гэж би бодож байна. Түүнээс биш, Их Хурал, Байнгын хороо гэж зүгээр нэг ингээд хэдэн хүмүүс юм яриад өнгөрдөг, зүгээр л нэг жижиг сажиг шалдар булдар юмаа яриад өнгөрдөг асуудал биш байх гэж би бодож байна. Байнгын хорооны дарга аа, энэ хариуцсан сайд майд нь хэрэв юм ойлгодог бол.

**П.Алтангэрэл**: За.

**Л.Гүндалай**: За гээд байх юм байхгүй.

**П.Алтангэрэл**: Дэгийн хуулиараа та чинь бол 4 минут л асуух асуулт юм л даа. Таных 8 минут болоод байна.

**Л.Гүндалай**: Битгий дэмий юм яриад бай. Би цаашаа 8 минут ярина.

**П.Алтангэрэл**: За, одоо хариулъя.

**Л.Гүндалай**: Би дараагийн асуудал ийм байна. Миний асуулт. Миний энэ миний 4 дэх асуулт шүү. Та нар сайн салгаж ойлгоорой. Одоо миний 4 дэх асуудал хот байгуулалтын асуудал. Ахиад. Дундуур ярьсаар байгаад миний хамаг юмыг төөрөлдүүлчихлээ шүү дээ. уг нь зүгээр. Үнэхээр энэ газар олголтыг яаж шударгаар олгох юм бэ? Өнөөдрийн хууль тогтоомж бол шударга байж чадахгүй байгаа. Өнөөдрийн газар олголт хаана ч бай, хотод ч бай, хөдөө ч бай, бүх асуудал ерөөсөө шударга бус байгаа. Үүнтэй та нар санал нийлж байна уу? Энийгээ та нар яаж шударга болгох гээд байгаа юм? Тийм тийм юм чинь энэ хуулийн хэдийн хэд гэдэг заалт байгаа юм, ямар арга хэмжээ үндсэн тийм өөрчлөлт энд чинь орж ирсэн юм? Би тэгж асуумаар байна. Бид нар нэг Америкийн Холливудын киног үзэж байсан даа. Том Круз тоглоод. Бүгдээрээ нэг өдөр гараад уралдаад ёстой хөлтэй нь хөлхөөд, хөлгүй нь мөлхөөд очоод газар авцгааж байсан. Нэг талаараа бол энэ бас газрыг шударгаар өгөх.

**П.Алтангэрэл**: Гүндалай гишүүн ээ, одоо болно оо.

**Л.Гүндалай**: За, та дуугүй бай, тийм ээ?

**П.Алтангэрэл**: Дэгээ барь. 4 минут ярих дэгтэй.

**Л.Гүндалай**: Хөөе, чи дуугүй бай. Чи яах гээд байгаа юм бэ? Дуугүй бай л даа. Чи.

**П.Алтангэрэл**: Би дэгийн хуулиа сахиулж байна.

**Л.Гүндалай**: Би битгий, зүгээр бай. Хурлаа удирдаж чадахгүй байж зүгээр байна шүү.

**П.Алтангэрэл**: Чи ярих юмаа ярьж, асуух юмаа асуу л даа.

**Л.Гүндалай**: Би асууж байна.

**П.Алтангэрэл**: Илтгэл тавьж байгаа юм шиг юм яриад байх юм. Бусдыгаа хүндэтгэ л дээ. Энэ чинь цаг хугацаа гэж юм байна шүү дээ.

**Л.Гүндалай**: За, чи дуугүй бай. Чи юм мэддэг болоод юм ярь, за. Юу ч мэдэхгүй байж амаа хамхиад суу. Чи чихээ бөглөөд сууж байхгүй юу.

**П.Алтангэрэл**: Чиний мэддэг гэж юу байсан юм?

**Л.Гүндалай**: Чи мэддэг юм байхгүй ээ. Хэмжээгээ мэд, за. Чамайг бодвол би чаддаг мэддэг хүн. Аятайхан байгаарай. Зүгээр. Тэгээд ингэж байна. Тэгэхээр энийг шударга болгох юм хаана байгаа юм бэ? Хаана байгаад байгаа юм бэ? Миний ойлгож байгаагаар бол сайн ярих юм бол энэ газрыг тэгж ард иргэддээ бүх хүнд тэгш эрх нээлттэй байлгахын тулд яах ёстой арга хэмжээнүүдийг энд бичиж оруулж ирэх ёстой. Нэг нэгэнгүй. Тэгээгүй цагт хуучнаараа явж болохгүй шүү. Би ер нь энэ удаадаа би дуусгая. Би дараа саналаа хэлнэ ээ.

**Х.Баттулга**: Нэгд, сонгууль сонгууль болох гээд бас зарим хүмүүсийн улс төрийн уур амьсгал өөрчлөгдөөд байна. Наад хууль шинэчилсэн найруулгаа унш аа, Гүндалай. Намын бүлгүүдээр энэ орогдоод яригдаад, саналуудаа яригдаад дэмжигдээд гарсан. Та намын бүлэг дээр байгаагүй ээ. Их Хурлын гишүүд энэ хуулийг шинэчилдэг, найруулдаг. Чи уншаагүй л байна. Нэг хуудсыг нь ч уншиж үзээгүй байж битгий ингэж бай, за. Намын бүлгүүд дээр яригдаад танилцуулга дээр ч. Намын бүлгүүдээр дэмжигдсэн. Хариулах гэж байна. Чи тэгээд орж ирж хурал үймүүлж байх. Ард иргэдийн санал гэж 1500-гаад хүний.

**П.Алтангэрэл**: Баттулга сайд хариул. Мөнхбаатар дарга

**Д.Мөнхбаатар**: Тэр хууль бол өөрөө үзэл баримтлалаасаа эхлээд батлагдаад явсан. Засгийн газрын хуралдаанд ороод дэмжигдээд, Их Хуралд өргөн барьсан. Түрүүн сайд хэллээ. Хоёр Ардын нам, Ардчилсан намын бүлгүүдээр хэлэлцэгдээд дэмжигдсэн байгаа. Бүлгүүд бол энэ зөв зүйтэй, дэмжих асуудал байна гээд дэмжээд оруулаад ирсэн байгаа. Тэр ерөнхий төлөвлөгөө элдэв юм байдаг юм уу, үгүй юу гэж асууж байна. Тэгэхээр нийслэл Улаанбаатар хотыг 2020 он хүртэл хөгжүүлэх ерөнхий төлөвлөгөө, 2030 он хүртэл хөгжүүлэх төсөл байдлыг 2003 онд Засгийн газрын хуралдаанаар баталсан байгаа. Тэр төлөвлөгөөнийхөө дагуу хот хөгжиж яваа.

Сая тэр хуультай холбогдуулан ярилаа. Гол нь хот байгуулалттай холбогдолтой зүйлүүдийг ярилаа. Тэгэхээр энэ хотын хөгжлийн асуудал, хот байгуулалтын асуудал бол хоёр үндсэн хууль, эрх зүйн орчноос бүрддэг юм байна. Нэгд, бол Газрын тухай хууль тогтоомж, хоёрт хотын тухай, Хот байгуулалтын тухай хууль тогтоомжоос бүрддэг. Тэгэхээр бид нар өнөөдөр бол Газрын тухай хууль тогтоомжийг нь хэлэлцэж байгаа. Тэгэхээр Газрын тухай хууль тогтоомжийнхоо хүрээнд хот байгуулалттай холбоотой шийдэх асуудлууд нь бүгд туссан явж байгаа. Хот байгуулалтын асуудал бол Хот байгуулалтын тухай хуулиараа явж байгаа. Тэр бол нэгд батлагдсан байгаа. Хоёрт, яамны зүгээс бол тэнд дахин шинэчлэлт, өөрчлөлт хийхээр явж байгаа. Түүнээс гадна хотыг дахин хөгжүүлэх тухай хуулийн төсөл манай яаман дээр бас боловсрогдоод ингээд явж байгаа. Энэ зарчмаараа ингээд явна аа.

Тэр газар олголт юмнуудыг яаж шударга болгох вэ гээд түрүүн яриад байна. Тэгэхээр ер нь бол тэр газар олголтын асуудал бол хэн тэр газрыг олгох эрх хэмжээтэй байна, тэр эрх хэмжээ бүхий хүмүүсийн эрх хэмжээний хүрээг нарийвчлан зааглах нь маш чухал асуудал өнөөдөр болоод байгаа. Тэрийг бол өнөөдөр бид нар энэ хуульдаа концепци дотор нь ярьсан байгаа. Үнэхээр нарийвчлаад зөөгөөд өгсөн байгаа. Нэгд тийм байна.

Хоёрт, тухайлбал, тухайн шатны Засаг даргын буруу зөрүү шийдвэрийг дараагийн шатны Засаг дарга нь хэрэв буруу гэж үзвэл хүчингүй болгодог энэ систем байгаа. Өнөөдрийн хууль дотор. Гэтэл өнөөдрийн хуулиар бол аймаг, нийслэлийн Засаг даргын гаргасан шийдвэрийг авч үздэг тийм тогтолцоо байхгүй учраас энэ аймаг, нийслэлийн Засаг даргын шийдвэрийг бол Засгийн газар авч үзэж, бас шийдвэрлэдэг байх ийм зохицуулалтыг бид тусгасан байгаа гэж хэлмээр байна.

**П.Алтангэрэл**: За. Гишүүд асуулт асууж дууслаа. Санал хэлэх гишүүн байна уу? Ирсэн дарааллаараа хэлнэ. Д.Балдан-Очир гишүүн

**Д.Балдан-Очир**: Энэ газрын харилцааны асуудал, газрын асуудал ер нь Монгол Улсын тусгаар тогтнолын тал л даа. Газаргүйгээр тусгаар тогтнолын тухай ярихгүй. Би үгээ хэлье. Тэгэх үү? Батбаяр гишүүн ээ, би үгээ хэлээд дуусъя. Тэгэхээр зүгээр ажил явуулах үүднээсээ бол Байнгын хороон дээр их том ажлын хэсэг гарах байх. Яагаад гэхээр энэ газрын харилцаа бол нийгмийн бүхий л харилцааг хөнддөг учраас. Ганцхан нэг яамны гэдэг юм уу, нэг Байнгын хороо ч биш, нэлээн олон Байнгын хорооны төлөөлөл өндөртэй, өмчийн харилцааны талаасаа, салбарын бодлого зохицуулалтын талаасаа гээд нэлээн өргөн харилцааны асуудал учраас тийм өргөн хүрээнд ажлын хэсэг гарч байж, их нухацтай үзэх ёстой юм байна гэж хэлэх байна.

Ер нь тэгээд энэ саяын гишүүдийн шүүмжлэлтэй хандаад, үнэхээр өндөр, нам дуу гарч байгаа нь энэ бол амьдрал дээр яг ийм байгаа. Би зүгээр өөрийнхөө зүгээс бол энэ газрын харилцааны асуудал юун дээр ингээд болохгүй байна гээд бодоод байхад ерөөсөө энэ газрын харилцааны асуудлыг бол эрхлэн хариуцдаг, төрийн хамгийн төв том байгууллага нь Улсын Их Хурлынхаа дэргэд байх ёстой юм гэж би бодож байгаа. Бас дэлхийн том судлаачид хэлсэн байдаг юм билээ. Монголын талаар. Монголчууд хамгийн үнэтэй зүйлээ ингээд үнэгүй болгоод хаясан, тэгээд яг хаана яг эзэмшиж, ашиглаад байгаа нь их тодорхой бус байдаг.

Тийм учраас энэ газрын харилцааны талаар төрөөс баримтлах бодлогыг зохицуулж зангиддаг тийм институт төрийн бүтэц бол Улсын Их Хурлын дэргэд байх юм. Энэ бол Монгол Улсын тусгаар тогтнолын асуудал аа. Тэгээд доошоо тэр төрийн захиргааны төв байгууллага буюу Засгийн газрын тодорхой яам, агентлаг хариуцдагаар байхгүй бол өнөөдрийн манай гишүүдийн яриад байгаа юм нь доор тэр замбараагүй зохицуулалтгүй энэ сүүлийн 20-иод жил үргэлжилсэн бүх юмны алдаа завхрал юунд байсан гэхээр энэ төрийн зохион байгуулалт, бүтцэндээ байсан юм байна. Тийм учраас Улсын Их Хурлын дэргэд тусгай статустай Санхүүгийн зохицуулах хороо, Үндэсний статистикийн хороо гэдэгтэй адилхан ийм эрх мэдэл бүхий төрийн ийм байгууллага байж, Улсын Их Хурал төрийн эрх барих дээд байгууллага өдөр тутам нүдний цөцгий шиг газрынхаа харилцааг харж байгаад тэгээд доошоо чиг өгдөг.

Тэгэхгүй бол 2004 онд билүү дээ, хэдэн онд билээ? Яг сонгууль болсны дараахан 2004 оны 7, 8 сард болов уу, Байгаль орчны яамны нэг тушаалаар нэг өдөр бараг 400 билүү, 800 газар олголтын шийдвэрийг тусгай хамгаалалтын бүсэд олгож байсан байна лээ. Тэгэхээр зэрэг бол үнэхээр төр буюу өөрөөр хэлбэл, төрийн эрх барих дээд байгууллага Улсын Их Хурал энэ онцгой бүрэн эрхэндээ энэ газрын харилцааг байлгаж байгаад, тэгээд доош нь чиг үүргээ өгдөг байхгүй бол өнөөдөр энэ хуулийг хичнээн сайн боловсрууллаа гээд харилцааг зохицууллаа гэхэд нэгэнт тэр эрх барих дээд байгууллагын хараа хяналтаас хол болвол тэгээд нөгөө түрүүн яриад байдаг энэ улс төрждөг гэдэг чинь Засгийн газар чинь ямар нэгэн улс төрийн байгууллага болж байгаа учраас аль нэг намууд давамгайлсан бий болохоор тэгээд түүнтэйгээ холбогдуулан энэ газрын харилцаа яваад байгаа юм. Би энэ гол санааг хэлэх гэсэн юм.

Дээр нь би өмнө нь хуулийг шинэчлэн боловсруулж байхад бас нөхдүүдэд хэлж л байсан. Монгол Улсын газрын нэгдсэн харилцааны зохицуулалт гэдэг ийм тусгай бүлэг байхгүй бол тэгээд Их Хурал нэг бодлого тодорхойлж хаячихаад тэгээд Засгийн газар, агентлагууд баахан юм зохицуулаад байхаар байгаад байгаа юм. Тэгэхээр зэрэг Монголын төрөөс энэ газрын талаар нэгдсэн бодлого зохицуулдаг тийм удирдлага, менежмент зохион байгуулалт байхгүй байна аа. Ийм тусгай бүлэг байх болов уу гэж би олж харж байгаа. яах вэ, дээр нь энд иргэний газрыг өмчлөх, эзэмшихтэй холбоотой асуудлыг гэр бүл гэсэн нэр томъёогоор оруулж ирсэн байна. Тэгээд малчны нөхөрлөл гээд заавал ганцхан тийм субъектүүд оруулж ирсэн байна. Тийм учраас ер нь Байнгын хороо олонхиороо хэлэлцэнэ гээд шийдвэл мэдээж энэ дээр ажиллах хийх юм байна гэж хэлэх гэсэн юм.

**П.Алтангэрэл**: Баярлалаа. Д.Тэрбишдагва гишүүн, дараа нь Батбаяр гишүүн

**Д.Тэрбишдагва**: Энэ хууль өөрөө маш чухал хууль гэдгийг Байнгын хорооны гишүүд ойлгож байх шиг байна аа. Хуулийн хэлэлцэх талаар хэлэлцэх нь зүйтэй гэдэг саналтай байна. гэхдээ хууль өөрөө их өргөн хүрээтэй, олон салбар хамарсан хууль учраас энийг гишүүдийн асууж байгаа асуултад маш тодорхой хариулж, хэрэв хариулт байхгүй бол энийг хүлээж авч, цаашдынх нь хууль санаачлах хуульд оруулах өөрчлөлтөд анхаармаар байна. Би бол хэд хэдэн асуулт асуусан. Бас нэг л сайн хариулж өгөхгүй байна.

Цаашид санал хэлэхэд, дахин дахин хэлж байгаа энэ газрын асуудал бол маш олон яамны тус тусын эрх мэдлийн асуудал байгаа юм. Энийг одоо газрын харилцааныхаа агентлагаар зохицуулах, шаардлагатай гэж үзвэл тэр агентлагийг Ерөнхий сайдын мэдэлд ч байх шаардлагатай гэж бид ярьдаг байсан. Тэгэхгүй болохоор өөр өөрийн дураар, өөр өөрийнхөөрөө шийддэг, ашигт малтмалыг нэг шийддэг, ойг бас шийддэг, тусгай хамгаалалтыг шийддэг, бэлчээрийг нэг шийддэг, барилгыг нэг шийддэг ингээд ерөөсөө энийг цэгцэрч өгөхгүй байгаа учраас энэ дээр хууль дээр бас анхаарах ёстой байх гэж бодож байна.

Энэ дээр бол Бэлчээрийн хуулийн чиглэлээр ярилаа. Иргэний асуудал, иргэний газар өмчлөлийн асуудал, хот, тосгоны хоорондын холбооны асуудлыг ярьсан. Хариулж өгөхгүй л байна л даа. Улаанбаатар хот чинь зөвхөн Сүхбаатар дүүрэг биш шүү дээ. эргэн тойрон дагуул хотуудтай, тэр нь дүүрэг, дүүргийнхээ харъяа хороо, тосгон гэдэг статустай байдаг. Тэр энэ тэр дээр бол эргэж харах ёстой байх. Мөн энэ Бэлчээрийн хуулийн талаар би түрүүн бас нэлээн асуулт маягаар ярьсан. Энэ хуулийг гарснаар олон хуульд өөрчлөлт орох байх. Бэлчээрийн хууль эд нараа давхар цуг оруулах юм уу, аль эсхүл зарим хуулийг өөрчлөлт оруулах тийм шаардлага гарах байх. Нийтээрээ, одоо шаардлагатай гэж үзэх юм бол тэр Чөлөөт бүсийн хуульд ч гэсэн өөрчлөлт оруулж болно шүү дээ. тийм учраас зүгээр Чөлөөт бүсийн хуультай. Тийм учраас энэ Газрын хуульд хамаагүй гэхгүй.

Ерөөсөө улс орны хөгжлийн гол түлхүүр болсон энэ чөлөөт бүсийн асуудлууд эд нараа Газрынхаа хуультай холбож өгөөч, болох уу гэж асуултад хариулахад, зүгээр Чөлөөт бүсийн хуультай, тийм учраас тэр хамаагүй гэж болохгүй. шаардлагатай гэж үзэх юм бол Газрын хууль, Чөлөөт бүсийн хууль эд нарын уялдаа холбоог бас харж, ямар нэгэн байдлаар бас тодорхой хуулиудад өөрчлөлт оруулах юм шиг байна. Гэхдээ энэ хууль бас нэлээн үзэж харсан. Нэлээн олон зүйлийг бас тусгаж өгсөн байна. Мэдээж цаашид энийг сайжруулах байх. Дэмжиж байна.

**П.Алтангэрэл**: Батбаяр гишүүн та, за, Э.Бат-Үүл гишүүн

**Э.Бат-Үүл**: Энэ яах вэ, Байнгын хороодын гишүүдийн ярьж байгаагаар харж байхад бол хэлэлцье гэж шийдэх юм шиг байна л даа. Тийм учраас хэлэлцье гэдэг байр сууринаас үгээ хэлэхээс өөр арга алга. Тэгээд уг нь энэ хууль гарснаар бид нар яаралтай давын өмнө шийдэх ёстой нэг асуудал байсан юм. Баттулга сайд аа. Би тэгэхдээ сайд аа, танд нэг юм хэлмээр байна. Таны хэлж байгаа үг бол болж өгвөл нэг их тийм хариуцлагатай үг биш байгаасай гэж хэлмээр байна л даа. Бусад улсын туршлага ямар байсныг би мэдэхгүй. Гэхдээ энэ талаараа онолыг нь гаргасан хүний бичсэн зүйлийг бол уншиж байсан. тэр Зайсанг бол одоо нэг их тийм баахан дарга нар орчихоод тэгээд хөөрхий хуулиа биелүүлж чадахгүй байна гэдэг яриа бол буруу яриа. Үгүй ээ, энэ бол буруу яриа шүү. Харин тийм.

Тэгэхээр чинь яах вэ, тэгээд уншигдчихлаа л даа. Тэр нь бол буруу яриа. Би зүгээр энийг юу гэж, ер нь бол энэ төрийн байгууллага бол нэг зүйлийг хатуу ойлгох ёстой. Хууль зөрчсөн төрийн албан тушаалтантай хариуцлага тооцно. Иргэдийн өмч хөрөнгө бол бид нарын хамгийн эрхэм зүйл. Тэр рүү хэн ч халдаж болохгүй. халдах гэж байгаа бол тэр шийдвэр гаргасан улсуудтайгаа хариуцлага тооцох ёстой. Ийм зарчим байсан. ингэж явсан ирсэн. Угаасаа. Тийм учраас бид нар энийг нэгд сайн бодох ёстой. Тэр албан тушаалтнуудтайгаа хариуцлага тооц. Энийг яагаад би хэлээд байгаа гэхээр Баттулга сайд аа, яг энэ санаа байгаа учраас би түрүүн зориуд хэлсэн юм. Одоо энэ Монголын иргэдийн үүсгэн байгуулсан аж ахуйн нэгжүүдийн Монголын иргэдийн хувьд байгаа бүх үл хөдлөх хөрөнгөнүүдийн доорх газрыг яаралтай хувьчилж өг. Яаралтай хувьчилж өг. Тэгээд зүгээр эзэмшилд байж байгаа. Эзэмшилд байж байгаа гэдэг чинь нөгөө улсын мэдэлд байгаа газар шүү дээ. энэ газруудыг одоо энэ зүгээр дарсан байгаа газруудыг бүгдийг нь хурааж ав. Тэгж байж дуудлага худалдаанд эргэж оруул. Мөн үү? Дуудлага худалдаанд эргэж оруул.

Өөрөөр хэлбэл, үл хөдлөх хөрөнгийн манай Иргэний хууль ерөөсөө маш хууль зүйн хувьд их утгагүй байдалд орсон явж байгаа. Хүлээж бай л даа. Би юмаа яриадахъя. Тэгээд би ингээд байгаа юм. Хамгийн гол нь үл хөдлөх хөрөнгө гэдэг юу гэхээр зэрэг одоо бид нар аргаа бараад, нөгөө газар нь хувьчлагдаагүй учраас аргаа барахдаа юу гээд хэлсэн гэхээр Иргэний хуульд газраасаа салж байвал эдийн засгийн утга агуулгагүй болдог тэр зүйлийг үл хөдлөх хөрөнгө гэнэ гээд заасан байхгүй юу. Өөрөөр хэлбэл, үл хөдлөх хөрөнгөнд нь газрыг нь хувьчлаад хаясан явж байгаа. тэгээд иргэний хуулиар үл хөдлөх хөрөнгө бол халдашгүй гээд заасан байхгүй юу. Уг нь тэр тэгтэл яаж байна гэхээр одоо ямар асуудал гарах вэ гэхээр цаашид жаахан овсгоотой дарга нар авах юм бол үл хөдлөх хөрөнгөө шинэчилсэн ажил л хийх юм бол газраа салгаад авч болж байгаа байхгүй юу. Газар дээрээ юу ч ахиж хийж болохгүй ээ гэсэн үг. Үл хөдлөх хөрөнгөө өөрөө сайн дураараа салгаж болохгүй гэсэн үг гэх мэтээр.

Тийм учраас бид нар яаралтай иргэдийн болон хуулийн этгээдийн манай Монгол Улсын иргэний харъяалалтай тийм компаниудын газар бүх юмыг нь яаралтай хувьчилж өгөх ёстой. Энийг би яагаад хэлээд байна вэ гэхээр Баттулга сайд аа, ийм л юм болсон шүү дээ. Одоо бол газрын байдал яг ямар гэхээр орон сууц хувьчлагдахаас өмнөх орон сууцны байдалтай яг адилхан байгаа юм. Тэр үед орон сууц ордер чинь улсын байлаа. Орон сууцаа далдуур наймаалдаг байлаа. Тийм биз дээ? тэр орон сууцыг хуваарилдаг тэр наймааг зөвшөөрдөг улсууд бизнес хийж байсан. тэр үед. Нэг ордерийг нөгөө ордертой нь сольж өгдөг улсууд бизнес хийдэг байсан. одоо яг тийм болсон байхгүй юу. Үүнээс бид нар яаж гарсан гэхээр гайхалтай гарсан шүү дээ. тийм ээ? Шууд орон сууцнуудыг нь хувьчлаад өгсөн. Тэгээд л ил тод болсон. Ямар ч асуудалгүй болсон.

Хамгийн орж чаддаггүй газар орон сууцны наймаанд төр орж чаддаггүй байхгүй юу. Одоо бол. яг түүн шиг энэ газруудыг нь хувьчилж өг. Тэр хашааны. Би харин энэ асуудлыг яагаад хувьчлах Баярцогт сайд байж байна. Би одоо бол гайхаад байгаа юм. Газрын асуудал бол одоо маш ширүүн тэмцлийн асуудал. Яагаад гэвэл газраар нь баталгаажуулж хөгжлийн банкнаас зээл өгөх гээд байна. Одоо. Өөрөөр хэлбэл, газартай хүн хувийн өмчийн газартай хүн зээлийн эрхтэй болох гээд байна. Тэгэхээр энэ бол газар бол маш үнэ цэнэтэй зүйл болно. Ингээд би бол өөрөөр хэлбэл, юу гэх вэ гэхээр зэрэг маш хурдан яаралтай тэр газруудыг нь хувьчлах асуудлыг эхний эгнээнд оруулах хэрэгтэй байна аа. Эзэмшилд байж байгаад дарсан газруудыг бол хурааж авах хэрэгтэй байна. Дуудлагад оруулах хэрэгтэй байна. Энэ бол төрийн мэдлийн газар гэж хэлж байгаа.

Хоёрт, яаж байна гэхээр уг нь бусад хуультайгаа уялдуулахгүй бол одоо ийм зовлонтой болчихлоо шүү дээ. Бэлчээрийн хууль яах вэ гэдэг асуудал. Бэлчээрийн газрыг бол хувьчлаагүй нь бид нар нээрээ ямар зөв юм хийсэн юм бэ гэж одоо болтол гайхдаг юм. Бэлчээрийн газрыг хувьчилсан бол манай бэлчээрийн мал аж ахуйн бол отор хийх ямар ч боломжгүй байдалд орно. Бид нар чинь одоо нөгөө бүх бүсээ дагасан отор хийдэг болох гээд байгаа. Одоо том компаниуд нь. Том хоршооллууд гарч ирнэ. Тийм ээ? Тэгээд отор хийдэг алсын ийм чадалтай болох гээд байна. Тэгэхээр бэлчээрийн асуудал бол тийм учраас одоо Бэлчээрийн хууль дээр бол бэлчээрийн агентлаг байгуулах хэрэгтэй гээд ингээд яриад явж байгаа л даа. Түүнтэй уялдуулахаас өөр аргагүй. Тийм учраас одоо бол энэ эхний ээлжинд хийх одоо гол энэ хуулийн зарчим бол улс төрийн дарамтаас хурдан газрын харилцааг гаргая гээд байгаа байхгүй юу.

**П.Алтангэрэл**: Бат-Үүл гишүүний саналуудыг маш сайн анхаарна шүү. Манай хууль боловсруулж байгаа хэсгийнхэн. Батбаяр гишүүн саналаа хэлье.

**Б.Батбаяр**: Би гишүүдийн саналыг бас ерөнхийд нь дэмжиж байна аа. Би бас өөрийнхөө ганц хоёр бодож байгаа юмаа ярья гэж бодож байна. Тэгэхээр энэ сая гишүүдийн яриад байгааг сонсоход тэгээд энэ хуулийг би бас нэлээн харсан л даа. Энэ хуулийн маань өөрийнхөө үндсэн зорилтоо биелүүлэх тийм чадвар байна уу, үгүй юу гэдэг асуудал дээр би бас эргэлзээд байгаа юм. Эргэлзээтэй надад санагдаад байна. Тухайлбал, сая зарим гишүүд ярилаа. Газрын өмчлөлийн асуудлыг яаж шийдэх юм? Газар эзэмшлийн асуудлыг яаж шийдэх юм? Сум, аймаг, дүүрэг, хот, улс энэ газрын харилцаанд яаж оролцох юм? Энэ оролцооны асуудал чинь хүртэл энэ дээр нэг их надад тодорхой харагдахгүй байна. Үндсэн зорилго бол ерөөсөө энэ гэж би бодож байгаа. Өмчлөл, эзэмшил, тэр засаг захиргааны нэгжийн оролцоо. Хамгийн эхлээд энийг шийдэх ёстой гэж би бодож байгаа шүү дээ. Тэгээд энэ дээрээ та нар бас анхаараач ээ гэж хэлмээр байна.

Хоёрт, энийг бас нэлээн үзэх шаардлагатай гэж би бодож байна. Энэ дээр цаг зав гаргах ёстой. Нэг хууль хийдэг. Түрүүчийнхээ хуулиас нэг ялгарахгүй ёстой нөгөө түрүүн хэн хэллээ дээ? “а”, “б”, “1”, ”2” энийг өөрчилсөн ийм хууль хийх юм бол хийгээд яах юм бэ? Гаргаад яах юм? Үндсэн тэр зарчмаа шийдэж чаддаг ийм хууль дээр бид ажиллах ёстой шүү. Цаашаа хэлэлцээд энэ үр дүнд хүрэх эсэхийг би мэдэхгүй. Гэхдээ хэлэлцээд үзэх нь зүйтэй байх гэж би бодож байна.

Хоёрт юу гэхээр тэр Зайсангийн газрын асуудлыг их ярьж байна аа. Тэгэхээр манай гэр тэнд байдаггүй. Би энэ Шинэ төгөл гээд 1998 онд нэг байшин авсан. Гурван өрөө байшиндаа л байж байгаа. Би тэнд нэг музейтэй байгаа юм. Надад нэг музей байдаг юм. Та нар мэдэх байх, тийм ээ? Би өндөр үнээр худалдаж авсан. Нэг газрын панзчингаас. Барилга барьсан тэр хүнээс. Тэгээд одоо би яг үнэнээ хэлье. Та нарт. Би 10 жил надад нэг Зайсанд нэг газар өгөөч гэж би явж байгаа шүү. Би энэ музейг барих гэсэн юм. Надад ерөөсөө ийшээ 100 метр, ийшээ 100 метр, 0.1 га байхад болно гэхэд надад өгөөгүй шүү. Тийм. 10, 10 метр. Тэгээд одоо музей маань нэг айлын хашаан дотор хүн орж чаддаггүй, харуул хамгаалалттай би өөрөө нэг хүн дагуулж очвол ордог ийм байдалтай байж байгаа.

Уг нь энэ Монголын соёл урлаг, Монголын урлагийг дэмжих, хүмүүсийн энэ чинь бас нэг тийм, ер нь манай гишүүд бол ихэнх нь үзсэн л дээ. үнэлдэг улсууд байдаг л юм байна лээ. Тэгсэн мөртлөө нэг орон сууц бариад зарж байгаа нөхөр болохоор хэдэн га-гаар нь аваад тэгээд дамлаад зараад байдаг ийм хоёр асуудал байгаа. Энийг чинь зохицуулах ёстой гэж би бодоод байгаа байхгүй юу. Яагаад тэр орон сууц барьдаг нөхөрт мэдээж би орон сууц бариад дамлаад зар гэж өгөөгүй байх, тэр аялал жуулчлалын зориулалтаар өгөх ёстой биз дээ? тийм үү, үгүй юу? Тийм биз дээ? тэгээд аялал жуулчлалын зориулалтаар юу гэдэг юм, парк байгуулна, музей байгуулна, цэцэрлэг байгуулна гэж авчихаад орон сууц бариад байгаа хүнтэй ер нь яагаад энэ харилцаа чинь зохицохгүй байна аа. Энэ асуудлууд байна. Түрүүн Бат-Үүл хэлсэн. Хүний өмчид халдаж болохгүй. Ялангуяа иргэдийн өмчид. Тэр нөхцөл байдлыг бий болгосон төрийн албан хаагч, тэр нөхцөл байдал дахь хамтран оролцогч тэр орон сууц барьж дамлаж байгаа нөхдүүддээ хариуцлага тооцох ёстой шүү. Ийм л байна. Тэгээд энэ хууль дээрээ бол цааш нь хэлэлцээд явъя. Гэхдээ их сайн хэлэлцэх ёстой шүү. Цаг зав гаргах ёстой гэдгийг би энд хэлмээр байна. Баярлалаа.

**П.Алтангэрэл**: Л.Гүндалай гишүүн

**Л.Гүндалай**: Энэ Газрын хуулийг бол одоо ингээд сонгууль болохын наана яаруу сандруу хийх биш, сонгуулийн хууль гээд, төсвийн тодотгол олон асуудлууд байна. Ингээд Их Хурлын гишүүд чинь бараг он гараад ингээд аягүй тойрог руугаа завгүй яваад өгдөг. Ер нь сүүлийн хэдэн сар сонгууль ойртохоор бараг ажил хийдэг хүн олдоггүй гэж ярьдаг шүү дээ. өнгөрсөн 3 Их Хуралд суусан. Тэгэхэд тиймэрхүү дүр зураг харагддаг юм. Энэ жил яах юм бол? энэ хуулийг бол их бодож нарийн сайн гаргамаар байгаа юм. Энэ дээр ялангуяа мэргэжлийн хяналт гэдэг нэг газрыг бол их сайн оруулмаар байгаа юм. Стандарт хэмжээ ямар ёстой юм, зам харилцаа нь хаагуураа яаж явах ёстой юм, энэ болгоныг нарийн авч хийсэн, нарийн сайн төлөвлөсөн ийм хууль юм гармаар байгаа юм.

Ялангуяа энэ ард иргэдээсээ юм уу, тариаланчид малчдаасаа ямар нэгэн татвар юм авмааргүй байгаа юм. Бид нар тариаланчдад өчнөөн их мөнгө төгрөг татаас өгч байна шүү дээ. Газар боловсруулах янз бүр гээд, тийм ээ? Энэ газар чинь өөрөө бас татварыг нь авдаггүй энэ малчдаасаа татвар авахгүй байх нь зөв гэж би бодож байгаа. Тэгээд яваандаа бүх л улс орны хөгжил чинь дандаа төвлөрч хөгжиж байгаа. Нэг ч улс орон гэнэтхэн аж үйлдвэрийн орон байснаа буцаж тэлээд мал аж ахуй газар тариалангийн орон болсон орон ховор шүү дээ. аль болохоор л хот оронд бол бүгд явж байгаа. Ялангуяа Монгол шиг ийм цөөхөн хүнтэй, ийм их өргөн уудам нутагтай оронд бол хэдэн жилийн дараа бараг Улаанбаатар хот 3 сая хүнтэй болчихлоо, хөдөө, орон нутагт 300 мянган хүн амьдарч байна гэхэд бол би хувьдаа үнэмшиж л орхино. Тийм болох байх. Яваандаа.

Тэгэхээр ялангуяа газрын асуудал, хөдөө, орон нутагт оршиж байгаа тэр малчдыг бол аль болох дэмжиж, энэ газрыг нь зөв зохистой ашиглуулах хэрэгтэй бодож байгаа. Жишээ нь, Байгаль орчны сайдтай холбоотой болов уу гэж би бодож байна. Самрын асуудал байгаа. Жишээ нь, самар бас ингээд газар орон нутагтай холбоотой. Тэгээд манай Хөвсгөлд самар энэ жил их сайхан ургасан. Хэдэн самраа түүж аваад, боловсруулаад хэдэн төгрөг олоод амьдрал ахуйдаа хэрэг болъё гэж бодсон чинь одоо ингээд бас болохоо байлаа, үнэ нь уначихлаа, тэгээд түүх ч хүнгүй боллоо, явах ч хүнгүй боллоо гээд гомдол мэдүүлээд байгаа юм. Харин зорилго нь тэр л дээ. Гэхдээ энийг зүгээр хаахдаа биш, яаж зөв зохистой ашиглах вэ гэдгийг би яриад байгаа юм. Одоо ингээд нэг зорилго биеллээ, гэтэл нөгөө зорилго нь ард иргэдээ хөрөнгөтэй болгох, байгалийн баялгаа зөв ашиглах тэр зорилго нь бас бүрэн биелэхгүй үлдэж байгаа байхгүй юу. Тэгэхээр хамгийн зөв зохистой гарц юу гэдгийг бид нар олж гаргах ёстой гэж би хувьдаа бодож байгаа. Тэгэхээр одоо юу гэдэг юм, сум, орон нутаг нь тэр газраа бүх өөрсдөдөө ингээд ашиглаад, бүр хувааж аваад, энэ газрыг гал гаргахгүй, энэ газрын модыг унагаахгүй, энэ газрын харин самрыг ингэж түүнэ гэдэг юмаа бид нар зөв гаргах, тийм ээ? Тэрийгээ одоо хийх нь зөв байсан байх даа. Гэтэл энэ жил тэр нь ямар ч байсан хийгдээгүй. Тэгсэн мөртлөө сонин болчихлоо л доо, тийм ээ? Тийм учраас Газрын хууль гэдэг чинь их нарийн цаанаа эдийн засгийн ач холбогдолтой юм. Тийм учраас энийгээ бид нар маш зөв бодож гаргах ёстой юм.

Тэгээд газар гэдэг маань өөрөө нэг л зарчмын юман дээр бид нар буруу ойлгоод байгаа юм. Хав дарах биш ээ. Бид нар яаж зөв зүйтэй ашиглах вэ? Энэ газрыг яаж эдийн засаг, ард түмний амьдралд хэрэгтэй болгох вэ гэдэг талаас нь харах хэрэгтэй. Одоо жишээ нь, юу гэдэг юм, Зайсанд аялал жуулчлал хөгжүүлнэ гээд, тэнд ямар аялал жуулчлал хөгжих вэ дээ, хажууд Тэрэлж гээд сайхан аялал жуулчлал хөгжих тийм сайхан бүс байхад, Зайсанд аялал жуулчлал хөгжүүлье гээд, тэгээд тэнд хэдэн зочид буудал барьж бид нар барах вэ дээ. тийм биз? Тэгээд одоо тэнд нь бизнесмэнүүд байр бариад өгөхөөр нь тэрийг нүд үзүүрлээд суугаад байна гэхээр би бас болохгүй гэж бодож байгаа. Хууль хэрэв гарч байгаа бол тэр болохгүй байгаа эрх зүйн орчинг зохицуулахын төлөө, энэ Монголын эдийн засаг, ард түмний хэрэгцээг хөгжүүлэх хангах тийм зорилгоор гарах ёстой.

Түүнээс биш, тэнэг амьдралд нийцэхгүй хууль гаргачихаад, тэрийгээ зөв гээд суугаад байх хэцүү. Тэр буруу байгаа бол буруугаа бид нар өөрчлөх ийм л ёстой гэж бодож байгаа. Тэнд нь юу болохгүй байгаа юм, юу нь болж байгаа юм, тэгвэл? Болж байгааг нь болгоод, болохгүйг нь өөрчлөөд хуульдаа зохицуулах хэрэгтэй байгаа юм. Муу хууль байж болно, муу эрх зүйн орчин байгааг нь бид нар Их Хурал өөрчлөх ёстой. Бид нар тэрийгээ өөрчлөхгүй байж одоо авсан бизнесмэнүүдээ загнаад юм уу, хувь хүнийгээ загнаад тэнд ороод суусан Их Хурлын гишүүнийгээ нүд үзүүрлээд юм уу байж болохгүй гэж бодож байгаа. Манайх Зайсангийн наанаа наана. Гүүрний наад талд. Зайсан биш. Гэхдээ Оргил тэр хавьцаа.

Зүгээр яах вэ, миний хэлэх гээд байгаа юм, тийм ээ? Нэгэнт бид нар өөрсдөө төрийн эрх барих дээд байгууллага нь загас толгойноосоо өтдөг гэдэг шиг бид нар энэ юмыг нь хийгээгүй байж, доошоо бид нар яриад нэмэр байхгүй. Бид нарын хийх юмыг оруулж ирэх ёстой байгууллага нь Засгийн газар шүү. Хариуцсан яамд нь шүү. Тэд нар оруулж ирээд энэ чинь болохгүй байна, ийм гарц байна гэдгээ Засгийн газар дээрээс ярьж оруулж ирээд, Их Хурал нь тийм байна шүү дээ гээд хууль гаргаад тэрийг нь бүрдүүлж өгөх ёстой. Ийм тогтолцоо бид нарт байгаа шүү дээ. тэгэхээр аливаа газар аль ч газар байлаа гэсэн тэр нь ашигт малтмал байна уу, хамаагүй, жишээ нь, манай Хөвсгөл аймагт гэхэд юу орд байна. Далайн манай Хөвсгөл далайгаас Бүрэн хааны орд чинь 100 километрийн хажууд байдаг.

Гэтэл нэг баахан эх оронч хүмүүс тэнд гарч ирээд энийг ерөөсөө ашиглаж болохгүй л гэдэг. Ашиглаж болохгүй л юм байгаа биз. 100 километрт нүүгээд очдог, тэнд тийм их уул уурхайн их шороо босоод оволзоод ингээд Эрдэнэт шиг, Эрдэнэтийн хажууд Эрдэнэт хот гэж байна, тэндэхийн амьтан хүн хордоод үхсэн юм байхгүй байна, тэрийг нь нэг эвтэйхэн ашигладаг орчин үеийн технологи байдаг юм уу, нэг л мэдэхэд тэнд ашиглахгүй юм гэнэ лээ гэдэг, тийм ээ? Ийм маягаар бид байгаад байж болохгүй ээ. Яг далайтай хиллэж оршдог юу гэдэг юм, үнэхээр болохгүй бол хамаа алга, ашиглахгүй байхыг би зөвшөөрч зөвшмөөр байдаг. Гэтэл ерөөсөө ингэж болдоггүй. Тэр нь ашигт малтмалын орд байна уу, тэр нь Улаанбаатар хотын газар байна уу, бэлчээр байна уу, газар тариалан байна уу, ерөөсөө манайхан аливаа нэг юман дээр зөв зүйтэй шийдвэрээ гаргаад энэ газрыг ингэж ашиглах ийм эрх зүйн орчин бүрдүүлэх нь Монголчуудын эрх ашиг, Монгол орны хөгжилд хэрэгтэй юм гэдгээс нь харах ёстой юм шиг байгаа юм. Газраа тэгж л ашигламаар байгаа юм. Тэгэхгүй бол бид нар энэ газрынхаа ашиг тусыг ерөөсөө үзэж чадахгүй байгаа юм.

Тэгээд миний бодлоор бол ёстой бараг энэ газар олголтыг одоо зогсоогоод бүх шударгаар сугалаа сугалмаар байгаа юм. Тэгээд тэрийг нь ёстой нөгөө Долоон буудлыг нь Дулмаа авгай авна уу, эсхүл тэр Хэнтийн Биндэрийн Дорж гуай авна уу, хамаа алга. Тэр хүн авчихаад тэр дээрээ юмаа барина уу, тэрийгээ зарна уу, худалдана уу, тэрийг нь тэр зах зээлийн үнээр шийдэх байх. Хамгийн шударга газрыг олгох арга энэ байх. Харин энэ менежментийг нь хийж энэ гарцыг нь зөв болгох, ингэж зохицуулах нь мэргэжлийн хяналт, хариуцсан яамдын хийх ёстой ажил гэж хувьдаа ингэж бодож байна. Миний санал бол тийм байгаа. Энэ хуульд бол тэгж ормоор байгаа юм.

**П.Алтангэрэл**: Р.Буд гишүүн үг хэлээд, саналаа ингээд дуусгая.

**Р.Буд**: Газрын харилцааны тухай асуудал бол үнэхээр тулгамдсан асуудал. Нэг талаас. Нөгөө талаас хот, суурин газарт иргэдийг өмчтэй болгоход их чухал харилцааны асуудал байгаа юм. Тийм учраас энэ дээр хэлэлцэнэ гэдэгтэй би санал нэг байна. хэлэлцэх явцад ажлын хэсэг дээр энэ их сайн ажиллах хэрэгтэй. Яагаад гэхээр манай зарим хүмүүс яриад байна. Хотод газрыг өмчлүүлье, энэ гэр хороололд байгаа айлуудын газрыг. Би үүнтэй нэг талаар санал нэг байна. Нөгөө талаар ингэсэн тохиолдолд хотын чинь төвлөрөл улам ихэснэ. Улам ихэснэ. Хөдөөгийн ард иргэд бас нэг 0.07 га газартай болчихоод тэрийг үнэд хүргэхийг бодно шүү дээ.

Сая намайг хөдөө, орон нутагт явж байхад яг энэ асуултыг нэг иргэн хөндөж байна лээ. Хотод газар үнэтэй болоод эхэллээ. Тэгвэл аймгийн төвийн газрыг яаж үнэтэй болгох юм бэ? Үнэтэй болгох арга байхгүй шүү дээ. тэнд татаас л өгч орон сууц бариулах байх. Тийм учраас энэ дээр одоо энэ өмчлөл, эзэмшүүлэх, ашиглахтай холбогдсон харилцаагаа та минь их бодоорой. Энэ дээр нэлээн өргөн хүрээнд мэргэжлийн улсуудыг оролцуулах, ялангуяа хот төлөвлөлт, хотын захиргааны улсууд, холбогдох мэргэжлийн улсуудыг оруулж, Монгол Улсын нэг хавтгай дээр харж энийг хийхгүй бол яг хот улс бий болгох нөхцөлийг бүрдүүлж мэднэ. Дээр нь газрынхаа харилцаанаас болоод янз бүрийн зөрчил гаргахыг үгүйсгэхийн аргагүй байгаа юм шүү. Энэ яг бодит байдал энэ. Нэгд ийм зүйлийг хэлье.

Хоёрт, зүгээр хэзээ оруулж ирэх юм? Би бас гарч ороод байлаа. Уучлаарай. Эрхэм гишүүд минь. Би энэ Богд уулын тусгай хамгаалалттай газар нутгийн эзэмшлийн асуудлыг Байнгын хорооныхоо даалгавраар бас гишүүдтэйгээ шалгаж үзсэн юм. Үнэхээр тэнд буруутай зөрүүтэй юм маш их байдаг юм байна лээ. Ихэнх нь бас янз янзын арга замаар авчихсан газрууд байдаг. Энэ өнгөрсөн байх. Тэр хариуцлага тооцох субъектүүдтэй нь тооцвол тооцох байх, тооцох ёстой байх ч гэж би боддог.

Зүгээр ер нь цаашид би Байгаль орчны яамны сайд сууж байна. Ер нь гадаадад ч гэсэн олон улсад ийм нэг шүтлэгтэй хайрханаа тойроод л хөгждөг юм байна лээ. Тойроод л хөгждөг. Ертөнцийн жам тэр. Тойроод хөгждөг нь. Тийм учраас энэ бүсчлэлийнхээ юмыг аваад ард иргэддээ ойлгомжтой болгоод, одоо үлдсэн газрыг нь ил тод, харин одоо тэр архитектор төлөвлөлт талаасаа жинхэнэ одоо гоё тэр уулынхаа байгальтай зохицсон тэр орчиндоо одоо үнэхээр сүр хүчийг оруулсан, Монголын юу гэдэг юм, бас сайхан юмыг харуулсан тийм архитектор төлөвлөлттэй байшингуудыг энэ Богд хаан уулыг тойруулж бариулах ёстой. Тэрнээс энийг хамгаална гэдэг ер нь эзэнгүй юм хамгаалалтад байна гэж байдаггүй юм байна лээ.

Тийм учраас цаашид үүнээсээ манай гишүүд, бас улс төрчид тодорхой хэмжээний ухарч, энийг нэг тодорхой зөв гольдролд нь оруулаад, харин оруулсан газраа бид цаашид иргэддээ олгохдоо улс төрчид, бизнесийн хүрээнийхэн хуваагаад авчих биш, тэр ил тод байдлаар тендерийг нь зарлавал зарлаад, төсөл сонгон шалгаруулах зам байдаг юм, ямар олон шалгуурууд байдаг юм, иргэний нийгмийн улсуудыг нь оролцуулж байгаад ингээд одоо олгох явдлыг хийх хэрэгтэй. Ер нь цаашид бол Улаанбаатар хотыг Төв аймагтай хамтруулан хөгжүүлэх ёстой гэж боддог шүү. Энэ бодлыг бас давхар хэлье. Яагаад бид нар олон улсын нисэх онгоцны буудлыг Хөшигийн хөндийд барьж байгаа юм. Хэрэв Хархоринд бариагүй бол өнөөдөр Улаанбаатар хотын төвлөрлийг Төв аймаг руу задлахаас өөр арга байхгүй. Хойшоо бөөн уул. Урагшаа бол Бөхөг түргэний гол байна. Сайхан цэнгэг ус байна, талбай байна, энэ Богд хаан уулаа сайхан ийм төлөвлөгөөг одоо хийх ёстой, энэ Газрын тухай хуультай энийг ч гэсэн уяж өгөх хэрэгтэй шүү дээ. Тийш нь өндөр, би бол нэлээн том хэмжээгээр га-нуудыг тийш олгох хэрэгтэй. Хотын дагуул газруудад, тэгээд энэ газраа чөлөөлж авч энэ дээр нь орон сууц, сургууль боловсролын юм байвал барих, тэгэхгүй бол энэ ард хоорондын чинь хооронд энэ газар эзэмшиж байгаа харилцаатай холбоотойгоор нэлээн маргаан төв суурин газар гарах шинжтэй байна шүү. Энийг бас мэргэжлийн нөхөд минь болгоогоорой гэдгийг хэлэх гэж байна. Баярлалаа.

**П.Алтангэрэл**: Баярлалаа. Гишүүд саналаа хэлж дууслаа. Хуулийн төслийг хэлэлцье гэсэн саналтай гишүүд гараа өргөнө үү.

12-оос 10 гишүүн хэлэлцье гэсэн учраас хуулийн төслийг хэлэлцэнэ.

Хуулийн төслийн санал, дүгнэлтийг Ц.Сэдванчиг гишүүн уншъя. Хууль хэлэлцэхтэй холбоотой Байнгын хорооноос ажлын хэсэн томилъё. Тэгээд ажлын хэсэг нэлээн сайн ажиллаад, энэ хуулийг нэг гайгүй хууль гаргавал бас зүгээр байна.

Тэгээд ажлын хэсгийн ахлагчаар Су.Батболд гишүүн ажиллая гэсэн саналтай байгаа. Батболд гишүүнийг ажлын хэсгийн ахлагчаар томилъё гэсэн саналтай гишүүд гараа өргөнө үү. Тэгээд ажлын хэсгийн ахлагчаар томилогдсон хүн өөрөө нөгөө багаа бүрдүүлдэг тийм шинэ дэгтэй болсон. Тэгээд Батболд гишүүн бусад Байнгын хорооноос татан оролцуулах, эрх нь нээлттэй. Болно. Оръё гэсэн улсууд орж болно. Батболд гишүүнд саналаа хэлээд, тэгээд Батболд гишүүн ажлын хэсгээ бүрдүүлээд цаашаа ажиллаад явна. Эхний асуудлыг хэлэлцэж дууслаа.

Хоёр дахь асуудалд оръё. **Монгол Улсын 2011 оны төсвийн тухай хуульд өөрчлөлт оруулах тухай, Нийгмийн даатгалын сангийн 2011 оны төсвийн тухай хуульд нэмэлт, өөрчлөлт оруулах тухай, Хүний хөгжил сангийн 2011 оны төсвийн тухай хуульд нэмэлт, өөрчлөлт оруулах тухай, Улсын тэмдэгтийн хураамжаас чөлөөлөх тухай хуулийн төслүүдийг хэлэлцэнэ.** Энэ хуулийн төслийг хэлэлцэхэд оролцсон хүмүүст баярлалаа.

Хуулийн төслийг хэлэлцэхтэй холбоотойгоор Байгаль орчин, аялал жуулчлалын яамнаас Байгаль орчин, аялал жуулчлалын сайд Л.Гансүх, Төрийн нарийн бичгийн дарга Батсуурь, Байгаль орчин, аялал жуулчлалын яамны Тогтвортой хөгжил, стратеги төлөвлөлтийн газрын орлогч дарга Баатарням, Хүнс, хөдөө аж ахуй, хөнгөн үйлдвэрийн яамнаас Бадамжунай сайд, Төрийн нарийн дарга Гантулга, Стратеги төлөвлөлт, бодлогын газрын дарга Чой-Иш, тус газрын орлогч дарга Алтанцэцэг, ахлах мэргэжилтэн Тамир, мэргэжилтэн Отгонжаргал гэсэн улсууд байна. Сангийн яамнаас Баярцогт сайд, Зарлагын хэлтсийн дарга Нямаа, мэргэжилтэн Сансармаа, мэргэжилтэн Батбаяр, ахлах мэргэжилтэн Мөнгөнцэцэг, мэргэжилтэн Хуягцогт, мэргэжилтэн Өлзийцэцэг, мэргэжилтэн Болормаа энэ хүмүүс байна. Үндэсний хөгжил, шинэтгэлийн хорооны дэд дарга Зориг дарга. Газрын дарга ирсэн байна. Ийм хүмүүс оролцож байна.

Ингээд хэлэлцэх асуудалтай холбоотойгоор энэ хоёрдугаар хэлэлцүүлэг учраас дээр хэлэлцэж байгаа хуулийн төсөлтэй холбоотойгоор гишүүд танилцуулга хийхгүй, гишүүд асуулт асуугаад саналаа хэлээд, хариулт аваад, саналаа хэлээд явна. Ингээд шууд асуултандаа оръё. Ерөөсөө ингэе. Энэ гурван яамнаас асуух асуултаа нэгтгээд тавьчих. Тэр яамнаас ийм асуулт, тэр яамнаас ийм асуулт гээд. Сангийн яамнаас энийг асууж байна, Хөдөө аж ахуйн яамнаас энийг асууж байна, Байгаль орчны яамнаас энийг асууж байна гээд. Шууд нэгтгээд, асуултандаа гурван яамныхаа асуултыг зэрэг тавиад явчих. Тус тусдаа биш, асуултгүй гишүүд бол дараа саналаа өгөхөд бэлдээд тэгээд.

Хүнс, хөдөө аж ахуй, хөнгөн үйлдвэрийн яамнаас 2011 оны ургацын тоон үзүүлэлт, дүнг Хүнс, хөдөө аж ахуйн байнгын хороонд сая сайд гардуулж өглөө. Энийг бас гишүүддээ танилцуулъя. 2011 онд улсын хэмжээгээр 433.4 мянган тонн үр тариа, 191.5 мянган тонн төмс, 97.2 мянган тонн хүнсний ногоо хураан авсныг илтгэж байна гэсэн мэдээллийг Байнгын хороонд танилцууллаа. Энэ ургац хураалтын ажлыг амжилттай дуусгаж, сайн зохион байгуулсан тус яамныхаа хамт олонд бас талархал илэрхийлье. /Алга ташив./

Ирсэн дарааллаар Д.Тэрбишдагва гишүүн асуултаа асууя. гишүүд асуултаа асууж байна, яамны сайд нар, холбогдох хүмүүс анхааралтай байгаарай.

**Д.Тэрбишдагва**: Баярцогт. Уг нь энэ төсвийн тодотголыг өглөө Эдийн засгийн байнгын хороон дээр бид яриад, хойшлуулсан юм. Их гоё юм үзүүлээд тайлбарлаад байх шиг байна. Улсын Их Хурлын чуулган дээр Улсын Их Хурлын дарга уг нь бүлэг дээрээ ярья гэж байгаад өнөөдөр яах вэ, бүлгийн хурал гэж яриад бид бас хойшлуулна гэж байгаад нэгэнтээ бүлгээс албан ёсоор биш, гишүүд ярьж байгаад санал гаргаад тодорхой хэмжээгээр Эдийн засгийн байнгын хорооны хурлыг хойшлуулсан. Тэгэхээр Байгаль орчин, хүнс хөдөө аж ахуйн байнгын хороо хэлэлцье гэсэн учраас энэ дээр эсрэг саналгүй асуултаа шууд тавья гэж бодож байна.

Нэгд, би Баярцогт сайдаас асуухад, энэ яах вэ, зүгээр чуулган дээр олон хүн асуусан л даа. Энийг өнөөдөр ингэж оруулж ирж байгааг бол туйлын хариуцлагагүй байдаг талаар би бүлэг дээр ч таниас асууж байсан. Барилга, хот байгуулалтын сайд гараад явчихлаа. Өнөөдөр төсөв тодотгохоор хийсэн ажлаа тодотгоод байгаа юм. Өөрөөр хэлбэл, 10 сард бид нар тэртээ тэргүй мөнгөтэй болно, та нар ажлаа хийж л бай гэсэн нэг зүйл тавьсан юм уу? Одоо яагаад ингээд зүгээр төсвийн мөнгө батлагдаагүй байж байхад хийсэн ажлууд дээр бүр юм тусгагдаад байгаа. нөгөө талаасаа ажил хийгдээгүй, барилгын ажил эд нарын талаар бид бүлэг дээр нэлээн хатуу ярьсан. Бас хариуцсан сайдуудад нэлээн хариуцлага тооцох ёстой гэсэн. одоо тухайлбал, тодорхой ажлууд хийгдэхгүй, 10 сарын дундуур болоод байхад энийг одоо яах вэ гэж байгаа.

Гуравт бол төсөв 651 сая тэрбум төгрөгөөр тодотгож байгаа, Баярцогт сайд аа, тийм ээ? Өнөөдөр Улаанбаатар хотын иргэд 1.2 саятай, бараг хүн амын 45 хувийг эзэлж байгаа. Улаанбаатар хотын төсвийг 6.7 тэрбум төгрөгөөр тодотгосон. Өөрөөр хэлбэл, нийт тодотголын 1 хувиар Улаанбаатарыг тодотгож байна л даа. Тэгээд өнөөдөр 20 гишүүн уулзаад ер нь Улаанбаатар хотод 10 хувийн тодотгол дор хаяад хийхгүй бол болохгүй шүү дээ. энэ чинь. 45 хувийн хүнтэй. Тэгээд энэ асуудал ингээд сөхөгдөж тавих нь ээ. Тэгэхээр энийг та юу гэж үзэж байгаа юм? Тэгэхгүй бол энэ асуудал.

Нөгөө талаас сая газар тариаланг сэргээж байгаа 433 мянган тонн улаан буудай хураасанд талархаж байна. Баяр хүргэж байна. Маш сайн байна. Гэхдээ өнөөдөр хэвлэл мэдээлэл гадуур ярьж байгаа зүйл бол одоо энэ дээр ч бичсэн байна. 35 тэрбум төгрөгийн асуудал шийдэх гээд байдаг. Энийг яагаад 7, 8 сард хийгээд, энийг нь бидэнд та нар 35 тэрбум төгрөг чинь байгаа шүү. Та нар худалдаж авна шүү гэхгүйгээр төсөв тодотгохгүйгээр энэ 35-ыг, тухайлбал, тодотгож чадахгүй бол яах уу? Тэгэхээр энэ уялдаа холбооны асуудал байгаад байдаг. Одоо өнөөдөр 35 тэрбум төгрөгийн асуудал, төсөв яригдана. Хойшлогдоно. 35-аараа батлагдах юм уу, үгүй юм уу? Нөгөө цаана чинь бас юм хадгалаатай байна, энийг юу гэж үзэж байгаа юм бэ?

Бас нэг асуудал байна. Баярцогт сайд хариулах юм уу, хэн хариулах юм? 35 тэрбум төгрөг гэж байгаа. Танилцуулга дээр 2.5 тэрбум, 35 тэрбум төгрөг гэж энэ хойд талын танилцуулга дээр байгаа. Дээрх саналуудын дагуу 100 мянган тонн хүнсний улаан буудайг нэмж худалдан авахад нийт 35 тэрбум төгрөг шаардлагатай гээд байгаа. Би цагаан дээр хараар бичсэнийг хараад л уншаад танд танилцуулж байна л даа. Энэ танилцуулга дээр байна. Тэгэхээр дараагийн нэг асуудал энэ агаарын чанарыг сайжруулах бүсийн гэр хороололд 2.5 тэрбум төгрөг, хөрөнгө оруулалт нь 34 тэрбум төгрөгийг тусгана гээд байгаа. Агаарын бохирдлыг чинь одоо зуух тараагаад, зуухаа тарааж дийлэхгүй, би одоо сая дүүргүүдээр баахан явлаа. Ерөөсөө нэг компани тендерт ялсан. 36 мянган ширхэг зуух хүрээд ирчихсэн. Хүмүүс нь авч чадахгүй. Одоо ингээд хүйтэн болсон, зуух нь байж байдаг, тарааж чаддаггүй, ингээд байж байдаг, 35 мянган ширхэг зуухаа ирэх хавар хүртэл тараана. Хагас коксжсон юун дээр 17 тэрбум төгрөг, энэ жил ахиад 9 тэрбум төгрөг тавьж байгаа. хагас коксжсон гэсэн асуудал гарна. Тэгэхээр ахиад 35, баахан мөнгө гаргаж байдаг. Түрүүчийнхээ мөнгөнийхөө ажлыг хийхгүй ахиад 34 тэрбум төгрөгөөр юу хийх гээд байгаа юм бэ? Үүний оронд чинь одоо ингээд л зам засвар, худаг ус, цахилгаан, одоо Улаанбаатар хотод чинь цахилгаангүй, харанхуй лагерь байна, амьдарч байгаа хүмүүс байна. Тэгэхээр энийг одоо юу гэж үзэж байгаа юм бэ? Баярцогт сайд аа? Тийм учраас би энэ төсвийн тодотголын нарийн салбар салбараараа хараад байхад бол ерөнхийдөө салбаруудад, сайдуудад зориулсан, тэгээд тэр үед нь та нар зүгээр та нар хийгээд бай, өөрөөр хэлбэл, төсөв тодотгоогүй, мөнгө төгрөг нь гараагүй байж байхад хийгдсэн ажилтай. Ингээд хууль зөрчсөн зүйл байна уу гэдэг талаас нь хараад байгаа юм л даа.

Бадамжунай сайдаас нэг асуух асуулт байна. Энэ тариалан дэмжих санд энд яасан байна, илеватор агуулах бүхий хувийн аж ахуйн нэгжүүд гэрээгээр хадгалуулахад жилд 2.4 тэрбум төгрөг төсвөөс нэмж гаргахаар болж байна гэж байгаа. Одоо энэ чинь хувийн аж ахуйнуудад хадгалуулах биш, миний зүгээр ойлгож байгаагаар бол газар тариалан дэмжих санд бол тодорхой илеваторууд бий. Тэгэхдээ энийг бага гэдгийг би мэдэж байгаа. Сүүлийн үед бас баригдсан гэдгийг бас мэдэж байгаа. Гэтэл улсын нөөцөд зүгээр, улс чинь өөрөө нөөцөндөө агуулахтай шүү дээ. улсын нөөцийг ерөөсөө тэр онцгой байдалд өгснийг бол категорийн маш буруу ажил хийсэн гэж бодож байгаа. Энэ нөөцөндөө буцааж эд нар авч барьж нөөцөө ашиглаж болохгүй, зүгээр хувийн компаниудад ингэж хадгалаад 2.4 тэрбум төгрөг гээд, тэгээд тэрбум тэрбумаар ингээд гаргаад байх чинь зөв юм уу? Улс хоорондоо Засгийн газар хоорондоо яриад тэр нөөцөд байж байгаа тэр агуулах савандаа хадгалж болдоггүй юм уу гэх мэтчлэн ингээд яриад байх юм бол энэ дээр бас ярих юмнууд нэлээн байна шүү.

**С.Баярцогт**: Төсвийн тодотгол яагаад хийх болсон шалтгааны талаар бол төсвийн нэгдүгээр хэлэлцүүлэг дээр бид нар бол зайлшгүй ийм нөхцөл байдал байна гэдгийг бол ярьсан. Тэртээ тэргүй төсвийн тодотгол бол орлоготой ч байсан, орлогогүй ч байсан хийх байсан. Яагаад гэвэл төсөв батлагдсанаас хойш 300 тэрбум төгрөгийн бондыг 6 сард гаргасан учраас энийг төсвийн хуульд нийцүүлэх ёстой. Тэгэхгүй бол Монгол Улс хоёр төсөвтэй юм шиг ойлголт бий болох байсан учраас бид нар алдагдлаа нэмэгдүүлээд хийхээс өөр аргагүй ийм байдал руу орж байсан. Харин эхний 7 сарын байдлаар 400 тэрбум төгрөгийн орлогын нэмэгдэл бий болсон. Хүлээгдэж байгаа гүйцэтгэлээр бол 600 тэрбум төгрөгийн орлогын нэмэгдэл бий болсон учраас тодотгол бол хийсэн. Тэгээд тодотгол хийж байгаатай холбогдуулан ийм боломж байна гэдгийг 8 сард үзээд, бүх төсвийн ерөнхийлөн захирагч нарт бол төсвийн тодотгол бол хийнэ. Үүнтэй уялдуулан хөрөнгө оруулалтын ажлуудаа идэвхжүүлэх хэрэгтэй. Урт хугацаандаа тодотгол хийхэд бол ажлын гүйцэтгэлээрээ бол 10 сарын дундуур гэхэд ингээд гүйцэтгэлээр нэмж мөнгө өгөх бололцоо байна гэдгийг бол гаргаж хэлсэн байгаа.

Ингээд Улсын Их Хурлын гишүүдэд бол хөрөнгө оруулалт яаж нэмэгдэж, хасагдсан, юу нэмэгдсэн, яаж юу хасагдсан бэ гэдэг талаар санхүүжилтийн талаар дэлгэрэнгүй танилцуулга бол өгсөн байгаа. Дээр нь Энхбаяр гишүүн, Раш гишүүн нарын саналаар бол 5 гэж ангилаад, нөгөө нэмэгдсэн, хасагдсан өөрчлөлт гэсэн хэлбэрээр нь өгсөн, их ойлгомжтой болгосон байгаа гэж бодож байна. Хөрөнгө оруулалтыг бол.

Урсгал дээр бол Хөдөө аж ахуйн яаман дээр 35 тэрбум төгрөг нэмэгдсэн. энэ 35 тэрбум төгрөг нэмэгдэж байгаа асуудал бол улаан буудайн борлуулалт дээр төрөөс оролцож дэмжлэг үзүүлье гэсэн ийм зүйл байгаа. Энэ бол тариалан эрхлэгчдийг дэмжих санд зээлийн хөрөнгө болгож өгч байгаа. Эргэж авна. Одоо бол техник талаасаа ямар байдалтай байгааг нь Хөдөө аж ахуйн яам хэлэх байх. Ер нь бол эх үүсвэр талаас нь гаргаад өгөхөд бол энэ бололцоотой гэж ойлгож байгаа.

Хоёрдугаар асуудлын хувьд тэр 2.5 тэрбум төгрөгийн утааны асуудал бол нөгөө бүс заасан байгаа. бүсэд амьдарч байгаа айлуудын цахилгаанаар халааж байгаа халаалтын урсгал, нөхөн олговор маягаар оруулж байгаа ийм зүйл. Ингээд зон гаргасан байгаа. Тэнд бол тогоор халаалтаа шийдэх ёстой. Түүнтэй холбогдуулан маш их тог хэрэглэх учраас тэр тогон дээр нь нөхөн олговор өгөх 2.5 тэрбум төгрөг байгаа. бусад нь бол 100-г худалдаж авах, бусад арга хэмжээг санхүүжүүлэх 30 тэрбум төгрөг хөрөнгө оруулалт дээр байгаа. зоныг бол нөгөө Чингэлтэй, Сүхбаатар дүүрэг дээр хязгаарлалтын зон гаргасан байгаа. Баярлалаа.

Тийм. Төсвийн тодотгол бол яг Улаанбаатар орон нутгийн төсөв дээр бол тодотгол хийгдээгүй. Манай төсөв бол улсын төсөв, орон нутгийн төсөв, нийгмийн даатгалын төсөв, хүний хөгжлийн төсөв гээд 4 төсөв байгаа. Тэгэхээр орон нутаг дээр бид нар ямар зохицуулалт хийсэн бэ гэхээр хэд хэдэн аймаг дээр орлогын бууралт бий болсон. Яагаад гэвэл бидний ярьдгаар нөгөө нинжагийн орлого буурсан учраас Өвөрхангай, Баянхонгор, Хөвсгөл гээд хэд хэдэн аймаг дээр буулгаад, дээрээс нь Ховд аймаг дээр бол тэр нөгөө Хөшөөтийн уурхай дээр ажиллаж байсан компани үйл ажиллагаа нь явагдаагүй учраас тэндээс орж ирэх орлого гэдгийг бууруулаад тавьсан. Орлогын бууралт бол явсан. Тэрнээс биш, юу гэдэг юм, орон нутгийн төсөв дээр нэмэгдэл эх үүсвэр гаргаж, тийш нь шилжүүлсэн зүйл бол харьцангуй бага. Энэ бүх нэмэгдэл маань улсын төсөв дээр болон хүний хөгжил сангийн төсөв дээр хийгдэж байгаа ийм өөрчлөлтүүд байгаа. Тэгэхээр та бол нөгөө аймаг аймгаар маягтай харсан учраас тэгж яриад байна. Тэгээд нийт оруулж байгаа хөрөнгө оруулалтын хувьд 197 тэрбум төгрөгийг бол энэ дотор тавигдсан байгаа хөрөнгөнүүдийг зүгээр энэ жилдээ санхүүжих эх үүсвэрийг нь нэмэгдүүлж тавьж байгаа. Тэрнээс шинэ юм оруулж байгаа зүйл биш. Нэмэгдэж байгаа шинэ зүйлүүд дээр бол яг хугацаатай холбоотой гэх мэтчлэнгийн ийм зорилтууд орсон байгаа гэдгийг хэлэх гэсэн юм.

**Т.Бадамжунай**: Энэ дээр хоёр санааг голлож асуугаад байна гэж ойлголоо. Нэгд, үр тариа хадгалах савны талаар, хоёрт, энэ улсын нөөцийн бүтцийн хувьд оновчтой биш байгаа юм биш үү гэсэн ийм хоёр асуулт гарлаа. Тэгэхээр юуг улсын хэмжээнд нийтдээ 300, жижиг аж ахуйнуудыг нийлээд тариалан эрхлэгчдийг дэмжих санд бол 110 мянган тонн үр тариа хадгалах сав, гурилын үйлдвэрүүд нийтдээ 220 мянган тонн үр тариа хадгалах сав, улсын нөөцөд 18 мянган тонн, жижиг аж ахуйнуудыг нийлүүлээд нийтдээ 140 мянган тонн үр тариа хадгалах сав улсын хэмжээнд байгаа гэсэн дүнг савын тооллогыг өнгөрсөн жил бид хийгээд гаргасан. Энэ жилийн будаа хадгалалтаа бол энэ савнуудын аль бололцоотой зүйлүүдэд нь, аль болох богино тээвэртэй тухайн аж ахуйн нэгжүүдийг нийлүүлэх бололцоотой газруудад нь хадгалахаар ажиллаж байна.

Тэгэхээр зэрэг энэ хадгалалтын, өөрөөр хэлбэл, энэ жилийн нийт будааны 50 хувь, 220 орчим мянган тонн үр тариаг төр худалдаж авч нөөцлөөд үндэсний үйлдвэрлэлээ дэмжиж, жилийн хэмжээнд жигд тогтвортой хангалтыг явуулах бодлого барьсан. Тийм учраас ноднингийн төсөв дээр бол ноднингийн мөн үеийн гүйцэтгэл бий, 300 орчим тонн будаагаар төсөв дээр суусан байсан. Энэ жил 430 болж байгаа. 100 мянган тонн бол будаа бол ноднингийн мөн үеэс илүү гарсан. Түүнд зориулж 35 тэрбум төгрөгийг төсвийн тодотгол дээр нэмж оруулж байгаа юм гэж хэлмээр байна. Ер нь бид нар цаашаа Угтаал дээр байгаа 36 мянган тонн, дээр нь энэ төсвийн тодотгол дээр санал болж байгаагаас төмөр савнуудыг нэмээд, Хятадын зээл дотроос илеваторын савыг нэмэх тухай асуудал буюу дахиад 100-120 мянган тонн үр тариа хадгалах орчин үеийн дэвшилтэт технологи нэвтэрсэн сэлгээтэй ачилттай ийм савыг бий болгосноор бол Монгол Улс өөрөө ямар ч байсан өөрийнхөө жилийн хэрэгцээний 450 орчим үр тариа хадгалж авахад савны хувьд асуудалгүй болох юм гэсэн ийм бодлого байгаа.

Хоёр дахь зүйл бол үнэндээ өвс, тэжээл, гурил, будаа гээд хүнсний чиглэлийн болон улсын нөөцийн асуудлуудыг хуучин бас салбарын яаманд байсан түүхтэй. Онцгой байдлын газрыг байгуулагдах үед энэ улсын нөөцийн бүтэц тэр яам руу явсан. Одоо бол амьдрал дээр тухайн салбартаа байх нь уг нь шат дамжлага аль аль талдаа зардал хэмнэх бололцоотой байна гэсэн санааг бас мэргэжлийн нөхдүүд ярьдаг. Онцгой байдлын газраас ч гэсэн, ер нь яг жишээ нь, өвс, тэжээл хоёрын чиглэлийг бол бараг салбартаа авбал төвөг багатай юм байна гэсэн саналыг ярьж байгаа. Тэгээд асуудал болгож оруулах асуудал зайлшгүй хэрэгтэй гэж Их Хурлаас, Байнгын хорооноос чиглэл өгвөл бид нар энэ асуудлыг оруулж болно гэж хариулмаар байна.

**Х.Баделхан**: Баярлалаа. Би хоёр яамны төсвийн захирагч нараас асуумаар байна. Ер нь яамны захиалгаар хийгдэж байгаа энэ оны хөрөнгө оруулалтын төлөвлөгөөний биелэлт ямар түвшинд байна вэ, ер нь хэр хэмжээний хөрөнгө оруулалт төлөвлөгдсөн, тэрний биелэлт нь хэдэн хувьтай байна, өнөөдрийн байдлаар авсан санхүүжилт ямар байна, он дуустал хөрөнгө оруулж төлөвлөсөн бүх зүйлээ хийж дуусгах уу, үгүй юу гэсэн ийм асуулт байна.

**П.Алтангэрэл**: Т.Бадамжунай сайд

**Т.Бадамжунай**: 2011 оны төсөвт нийтдээ бид 173 сая төгрөгөөр хөрөнгө оруулалтын төсвийг баталж өгсөн. Өнөөдрийн байдлаар хөрөнгө оруулалтын төлөвлөгдсөн ажлууд энэ ондоо багтаж бүрэн хийгдэх бололцоотой байгаа. Бас түрүүн хөндөгдсөн төсвийн тодотгол дээр бол бид сав, баглаа боодлын чиглэлийн ажлаа бол төсвийн тодотгол дээр бас нэмэгдэл хүсэлт болгож оруулж байгаа. Түүнээс бусдаар бол хүндрэл юм гайгүй байгаа гэж ойлгож болно.

**Л.Гансүх**: Манай даар бол бас 6 тэрбум гаруй төгрөгийн хөрөнгө оруулалт байгаа. Тэгээд ер нь бол яг төсөв батлагдахад бол бид нарын төлөвлөж байсан хөрөнгө оруулалтаас 30 хувийг бол төсөв баталсан. Одоо бол юу гэхээр энэ 70 хувийн хөрөнгө оруулалт орно. Бид нар анх тендер зарлахдаа бол боломжийн зарим одоо хөрөнгө оруулалтаа гаргах компаниуд бол гаргаад явж байгаарай. Яагаад гэвэл бид нар бол тодорхой түвшинд энэ төсвийн тодотгол хийгдэх бололцоотой гэсэн ийм байдалтай, тэгээд концессын маягаар өөрсдөө мөнгөө гаргаад явж байгаарай гэсэн ийм байр суурьтай байсан учраас зарим ажлууд бол гайгүй явагдаж байгаа.

Агаарын 30 тэрбум төгрөгийн хөрөнгө оруулалт бол өөр тусдаа. Яагаад гэхээр сан нь манай дээр бичигдэж байгаа боловч энэ чинь нөгөө яам яамд дээр шууд хуваарилаад өгдөг байхгүй юу. Жишээ нь, зуух нь Түлш, эрчим хүчний яаман дээр, тээврийн утааны шүүлтүүр, цахилгаан шилжүүлэх эд нар бол жишээ нь, цахилгаан тээврийн троллейбусны төлбөр ч гэдэг юм уу гэвэл Зам, тээвэр, барилга, хот байгуулалтын яам дээр, хот дээр бас зарим нь хуваагдсан байгаа. Тэгээд ер нь төсвийн тодотголоор энэ хөрөнгө оруулалт ороод ирэхэд бол бид нар ямар ч байсан ондоо багцаараа шийдэх байх. Яагаад гэвэл яг барилгын ажлууд бол харьцангуй гайгүй байгаа.

**П.Алтангэрэл**: За. Су.Батболд гишүүн

**Су.Батболд**: Би Баярцогт сайд хаачсан? Би асууж байя. Ер нь зүгээр энэ төсвийн тодотгол дээр бид нарт танилцуулснаар бол нэг ч юу байхгүй ээ гэж байгаа. Шинээр юм тавьж орж ирээгүй ээ. Ерөнхийдөө дутуу юм. Би энийгээ баримталж ажиллаасай гэж бодож байгаа байхгүй юу. Тэгэхгүй тэгээд одоо ингээд төсөвтэй цуг хэлэлцэж байгаа төсвийн тодотгол дээр дахиад нэмж цоо шинэ юм оруулж ирээд, тэгээд хэн нэг гүйсэн, лоббидсон нь тэрийгээ тавиулаад явна гэх юм бол энэ ямар ч утгагүй зүйл болно шүү. Тийм учраас би Засгийн газрыг тэр дутуу байгаа юмнуудаа хөрөнгө оруулалтынхаа юмнуудыг тавиад, тэгээд энэ төсвийн тодотголын хурдан хугацаанд гаргах хэрэгтэй. Яагаад гэвэл орон нутагт хийгдсэн хөрөнгө оруулалтууд чинь нөгөө компанийн зардлаар хийгдсэн, эсхүл дутуу хийгдсэн ингээд хүлээгдээд байгаа байхгүй юу. Тийм учраас энийг тэгээд хурдан гаргамаар байна.

Хоёрт, энэ бид нар хөдөө аж ахуйд татаас өгөөд эхэлсэн л дээ. цаашид бид нар төмс гэдэг юм уу, сүү гээд явж байгаа. үр дүнгээ өгч байгаа. Одоо бид нар энд үр тарианы татаас гээд нэлээн их хөрөнгө орж ирж байна л даа. Энэ жил бид нар харьцангуй их. Энэ бол нөгөө үйлдвэрлэлийг дэмжих гээд байгаа. Гэхдээ хэт үйлдвэрлэлийг яах вэ гэдэг. Бид нар бол үр тарианы татаас дээр яг тэд байна гэсэн тоо тавиагүй шүү дээ. тэгээд энэ жил шиг арвин ургац хураасан жил заавал ч үгүй 50 мянга байх шаардлага байгаа юм уу? Бид нарт төрөөс 50 мянган төгрөгийг нэг тонн тутамд өгч байсны оронд борлуулалт дээр туслах хэрэгтэй. Монголын буудай бол юу гэдэг юм, зах зээлийн үнээс үнэ нь өндөр болоод байна. Орос будаа авчихлаа, Канад авчихлаа, бүгдээрээ будаа авсан, гэтэл тийм үнэтэй гурил болоод байгаа учраас бид нар татаасыг нь 10 мянга болгоод, нөгөө үнээрээ буудайгаа худалдаж авч болно шүү дээ. Бид нар 50 мянгыг өгнө гэж хэлээгүй шүү дээ. бид нар ховор жил нь 150 мянгыг өгч болно. Элбэг жил нь 15 мянгыг өгч болно шүү дээ. тэгж байж энэ татаас өөрөө бодитой зүйл болоод байгаа байхгүй юу. Тэрнээс өгөх ёстой гэсэн байдлаар хандаж болохгүй.

Би энэ жил бол буудайны 50 мянган төгрөгийн татаас бол илүү байгаа байхгүй юу. Гэтэл цаад талд чинь 50 мянган төгрөгийн татаас авчихаад тэгээд ямар ч борлуулалтгүй илжрэх гээд байна. Тийм учраас би энэ татаасны 50 мянгаа болиод, тэрнээс илүү гарах тэр олон тэрбум төгрөгөөрөө буудайгаа худалдаж аваад, үнэхээр тэр сав юу нь байгаа юм бол савандаа хийгээч гэж хэлмээр байгаа байхгүй юу. Худалдаж аваач ээ. Тэгэхгүй бол буудайны чинь үнэ тонны үнэ 50 мянга болох гээд байна. Энийг хэлмээр санагдаад байна. Тэгэхгүй бол энэ бид нар цаашид юу гэдэг юм, ноос татаастай болж байна. Ноосыг жишээ нь, манай зарим гишүүн яриад байгаа байхгүй юу. Ерөөсөө ноос л байвал мөнгө өгнө өө. 2000 төгрөг. Бид нарын тогтоол чинь хэвийн үргэлж нэгдүгээр зэргийн ноос шүү дээ. түүнээс хотноос түүсэн шавартай ноосонд өгөхгүй шүү дээ. тэгээд бид нарын гаргасан бодлого маань ингээд гажуудаад цаашид ингээд явах юм бол бид нар ямар ч зах зээлийн утгагүй балай юм болж байгаа байхгүй юу. Нөгөө олсон мөнгөө, шаазгай зүү олоод хийх газаргүй болдогтой адилхан болоод байгаа байхгүй юу. Буудайг ч гэсэн тэгмээр байгаа юм. Би ийм юман дээр ямар бодлого байна? намайг өөрөө хөдөө аж ахуйн мэргэжлийн хүн байж ийм юм ярилаа гээд загнах л байх л даа. Гэхдээ яах вэ, би бол ингэж бодоод байгаа юм. Тэгэхгүй бол цаашид бид нарын сүүний татаас, төмсний татаас, бусад ногооны татаас амжилтанд хүрэхгүй.

Хоёрт, энэ нөгөө манай Угтаалын сангийн аж ахуйд 30 мянган тонны илеватор байгаа юм л даа. Тэрийг буцааж тариалан эрхлэх сан билүү, ямар сан нь билүү авсан гэсэн. тэр уг нь социализмын үед барьж байгаад орхисон Монголд хамгийн том сав байхгүй юу. Үр тарианы. Тэр дээр ямар ахиц гарсан бэ? Тэрийг гаргах юм бол манай энэ төвийн бүсийн бас нэлээн тонны будааг хадгалах бололцоотой болох учиртай юм. Ийм хоёр асуулт.

**П.Алтангэрэл**: За, тэр шинээр юм нэмж битгий оруулж ирээд бай гэдгийг протоколд сайн тэмдэглээд, сайд нар анхаараад яв.

**Т.Бадамжунай**: Тэр Угтаалын 30 мянган тонн багтаамж бүхий илеваторыг олон жил Төрийн өмчийн хороонд байсан. Тэгээд урагшаа ерөөсөө ямар ч ахиц гаргаагүй. Өнгөрсөн жилээс буудай сандаа аваад, засвар хийх үүсвэрийг нь олоод, одоо Сангийн яаман дээр тендер зарлалтын материал явж байгаа. Өөрөөр хэлбэл, эх үүсвэр нь бэлэн болсон. Уг нь энэ жил Японы зээлийн систем рүү оруулаад тэгээд энэ жил эхлүүлээд ирэх жилийн намар гэхэд дуусгая гэсэн зорилготой байсан. Тэгээд энэ жил бол бас эхлүүлж амжихгүй. Ямар ч байсан, эрх зүй нь энэ жил ингээд дуусна. Ирэх хавар эртхэн эхлээд үзнэ дээ. тэгээд Угтаалын сав бол ирэх жилээс бол бэлэн болно гэж ойлгож болно.

Хоёрт, дэлхийн зах зээлийн үнэ бол харьцангуй янз бүр байгаа. Тэр мэдээллийг Байнгын хорооныхоо гишүүдэд өгөх нь зүйтэй гэж. Орост бол 270 мянган төгрөгийн үнэтэй байгаа. Гэхдээ энэ цаашаа нэмэгдэх магадлалтай. Чикагод бол 395 мянган тонны, 395-475 олон улсын зах зээлийн биржийн үнэ бол манайхаас өндөр байгаа. Төгрөгөөр. Хятадын зах зээл дээр бол ойролцоогоор 600 мянган төгрөг байгаа. Ингээд ерөнхийдөө дэлхийн хүнсний үнийн өсөлт, энэ эдийн засгийн өсөлттэй уялдуулан будааны үнэ цаашид нэмэгдэх хандлагатай байна. Манайх бол 350 гэдэг үнээ тогтвортой бариад хүнсээ хангаад яавал эдийн засгийн хямрал, мөнгөний инфляцийн өсөлт, хүн амынхаа хүнсний хангамжийн тогтвортой байдал эрүүл гээд олон юмаар бол гайгүй байх гэсэн ийм баримжаатай байгаа юм гэж хариулмаар байна.

Татаасын хувьд энэ жилийн хувьд бид Их Хурал маань ч, бүх түвшиндээ яачихаад, энэ жил та нар их сайн авав уу гээд энэ жилдээ арай хасч болохгүй байх, ер нь энэ дуу хоолой бол байх нь зөв байх. Боллоо гэсэн үед бол авдаг. Болтол бол нэгэнт амалсан юмаа тэр нь өгдөг зарчим дээр байгаад, ирэх жилээс бид нар анхаарах зөв байх аа.

**П.Алтангэрэл**: Цаашид бол бодох л хэрэгтэй байх, тийм ээ? Ц.Сэдванчиг гишүүн

**Ц.Сэдванчиг**: Би эхлээд Хүнс, хөдөө аж ахуй, хөнгөн үйлдвэрийн сайдаас тодруулъя. Сайд дээр нэлээн том үнийн дүнтэй тодруулга үнийн дүн харагдаж байгаа юм. Тэгээд ингээд статъя нэр төрлөөр нь хараад үзэхээр хөдөө аж ахуйн төвлөрсөн арга хэмжээ гээд 9.4 тэрбум төгрөг, жижиг, дунд үйлдвэрийг дэмжих сан дээр 281 тэрбум, мал хамгаалах сан дээр 20 тэрбум гээд, ингээд их том том тоонууд харагдаад байгаа юм л даа. Тэгэхээр энэ хүрээнд одоо ямар ажлууд хийгдсэн бэ? Цаашид хийгдэх үү? Ийм үнийн дүн тодотголоор тавьж өгч байгаа нь та бүхний ажилд одоо хэр дэмжлэг нэмэр болох юм бол? яагаад гэвэл энэ чинь энэ жилийн ажил дуусах гээд байдаг. Оны төгсгөл болох гээд байдаг. Тийм ээ? Тэгээд гол үнийн дүнтэй ажлууд нь ингээд тодотголоор хийгддэг. Ийм л зүйл ажиглагдаж байгаа юм л даа. Гансүх сайд дээр ч гэсэн адилхан.

Хөрөнгө оруулалт гэдэг дээр гол дүн харагдаад байгаа юм. Тэгээд жил бүхэн төсөв батлахдаа энэ хөрөнгө оруулалтын чанартай ажлуудыг дөнгөж дөнгөж амсуулаад тавьдаг. 10, 20 хувь хүрэхгүй, тийм ээ? Тэгээд энд яг одоо энэ жилдээ багтаад олигтой ажил хийгддэггүй, тендер зарлаад шалгаруулдаг, шалгарсан компани нь мөнгө төгрөггүй гээд ингээд ажлаа эхэлдэггүй. Тэгээд ингээд сезион нь дуусдаг. Тэгээд сезионы төгсгөлд хууль юм шиг тодотгол гээд ийм юм оруулж ирдэг. Ийм л зүйл давтагдаад байгаа юм. Энэ бол Сангийн сайдтай ч хамаатай зүйл. Ер нь Засгийн газар, тийм ээ? Энэ хөрөнгө оруулалтын чанартай ажлуудаа жаахан урагш нь явуулахын тулд 100 хувь бай гэхэд ядахдаа нэг 40, 50, 60 хувийн дүнг баталж өгөөд, ингээд яг улиралд нь багтаагаад ажлаа жаахан урагш нь явуулж байгаач ээ. Энэ ер нь ажилд хэр саад болдог вэ гэж би асуух гээд байгаа юм? Тийм ээ? Энэ жилийн ажил дуусах гээд байна. Тэр тусмаа барилгын чанартай, бүтээн байгуулалтын чанартай ажил бол ингээд сезион дууслаа.

Мал хамгаалах сан дээр 20 тэрбум төгрөг нэмж тавьж өгч байгаа юм байна. Зөрүү. Тэгээд энэ дээр чухам ямар ажил хийгдэх вэ? Энэ дээр жаахан тодруулга өгөөрэй.

**Л.Гансүх**: Би товчхон хариулъя. Таны хэлж байгаа бол үнэн. Ер нь хөрөнгө оруулалтыг, гол нь нөгөө төсөв батлах үед үнэхээр хуваарилагдах тооцоо маань өөрөө ийм болоод явсан. Тэгээд бид нар бол анх оруулахдаа төсвөө бол анхнаас нь иж бүрнээр нь оруулсан, тэгээд байгаа төсөв бол тэрний маань хөрөнгө оруулалтын 30 хувь дээр зарцуулагдахаар ийм хэмжээнд мөнгөө бол хуваарилж өгсөн. Тэгээд яах вэ, бид нар боломжоороо, та нар ямар ч байсан энэ байдаггүй юм гэхэд, төсвийн тодотгол хийгддэггүй юм гэхэд, ирэх оны төсвөөс бид нар энийг чинь өгнө гэдэг утгаар зарим газруудаа бол та нар өөрсдөө мөнгөө гаргаад хийж байгаач ээ. Тэгэхгүй тэгээд мөнгөнийхөө хэмжээгээр зогсож болохгүй гэдэг үүднээс зарим байгууллагад хандсан. Энэ маань өөрөө бид нарын хүсэлт учраас нь зарим нь бол тэгж чадахгүй ээ, мөнгө бид нарт байхгүй ээ гэсэн юмнууд бол зогсож байгаа. Тийм учраас гэхдээ манай салбарт бол яг барилга байгуулалтын зардал бол харьцангуй гайгүй байгаа. Тэгээд ер нь энийг хойшид анхаарах ёстой. Тэгээд төсвийн тодотгол дээр эсхүл дараа жилийнхээ төсөвт тусгаад явна гэсэн маягаар анхнаас нь хийгээд явбал бас.

**Т.Бадамжунай**: Энэ нийтдээ том тоо харагдаж байгаа юм. Түүний гол нь түрүүн төсвийн тодотголын хурал дээр ч Баярцогт сайд хэлсэн. Бондын 300, дээр нь будааны урамшууллын 35 голлох юуг нь 350 нь үндсэндээ тийшээ яваад байгаа. Мөн ноосны татаасын 20 тэрбум гээд. Тэр чиглэл рүү явсан.

Мал хамгаалах сангийн 20 тэрбум гэж юу байгаа билээ? Тэр Гантулга тодотгоод хэлээрэй. Ийм байдалтай байгаа юм. Тэгээд 300 бол жижиг, дундын бондынхоо юугаар энэ зардал талд нь төсвийн тодотгол дээр тавьж байгаа. Эргүүлээд яадаг юм билээ. Би бас Засгийн газрын хурал дээр сайдад бас маргаж байсан. нэгэнт энэ чинь зээл болоод өгч байгаа юмыг үндсэндээ энэ 300-гаас чинь ноосны татаасын 22-оос бусад нь буцаад бүгдээрээ төсөвтөө төлөгдөх мөнгө шүү дээ. Энийг зардалд суулгах хэрэг байгаа юм уу? Нэг том тоо гарч ирээд, тэгээд ингээд зардалд суулгаад, зардлаа ч өсгөж байгаа харагдаад, төсвөө өсгөж байгаа харагдаад гэсэн чинь ном нь тийм юм гэдэг тайлбартай орж ирээд явж байгаа тоо байгаа юм.

**Ч.Гантулга**: Тэр Мал хамгаалах сан дээр 20 тэрбум гээд байгаа. Манай Сангийн яамныхан ч гэсэн энийг тодруулах байх. Энэ нөгөө ноосны урамшуулал гээд 20 тэрбумыг Мал хамгаалах сангаараа дамжуулж олгох гэж байгаа. Тэр тэгж гарч ирж байгаа.

**П.Алтангэрэл**: Ойлгомжтой. С.Баярцогт сайд тодруулъя.

**Ц.Сэдванчиг**: Энэ тодотголын үнийн дүнг хараад байхаар ихэнх нь хөрөнгө оруулалтын чанартай ажлууд дээр нэмээд байгаа юм. Тэгэхээр анх төсөв батлахдаа ингээд дөнгөж амсуулаад амсуулаад тавьдаг. Тэгээд энэ ажил ерөөсөө урагшаа явдаггүй юм байна аа. 10 хувь гэдэг дээр 30 хувийн дүнг тавиад өгдөг. Тендер зарладаг, гүйцэтгэгч шалгардаг, тэгээд энэ ажлаа урагш нь ерөөсөө явуулдаггүй юм байна. Тэгэхээр заавал ингээд тодотгол гэж энэ жилийн ажил дуусах гэж байхад ийм юм оруулж ирэхгүйгээр анх ерөөсөө төсвөө батлахдаа энэ эх үүсвэрийг нь жаахан нэмээд тавиад өгч болдоггүй юм уу? 50, 60 хувь, тийм ээ? Энэ ер нь хөрөнгө оруулалтын ажлыг хойшлуулахад их нөлөөлж байна шүү. Цаашид бас ингээд явах уу? Ирэх оны төсөв бас 10, 30 хувь гэж тавьж амсуулаад, тэгээд оны сүүл рүү тодотгол хийх үү? Цаана нь хугацаа алдаад ажил хохироод байгаа юм л даа.

**С.Баярцогт**: Сэдванчиг гишүүний хэлж байгаа саналыг бас олон гишүүд ярьж байгаа. Бид нар бол санал нэг байгаа. Анх удаагаа бид нар улсын төсвийн хөрөнгө оруулалтад 627 тэрбум төгрөг тавьсан. Энэ асуудлыг шийдвэрлэхэд бол Сангийн яамны байр суурь ямар байсан гэхээр цөөн объёктыг тухайн онд нь дуусгах хэлбэрээр зохион байгуулъя гэдэг саналтай байсан. Тэгээд төсвийн ерөнхийлөн захирагчтайгаа яриад, зайлшгүй хийгдэх ажлууд нь ийм байна аа. Дээрээс нь анх төсвийг өргөн барихдаа бид нар Хүний хөгжлийн санг бол орлогын эх үүсвэрээр санхүүжнэ гэж бодож байсан. яагаад гэвэл Таван толгой тооцохдоо. Гэтэл орлогын эх үүсвэрээр санхүүжих бололцоогүй болсон учраас бид нар урьдчилгаа төлбөрөөр санхүүжүүлсэн. Үүнтэйгээ холбогдуулан бид нар анх төсвөө өргөн барихдаа 9.9 хувийн алдагдалтай төсөв өргөн барьсан. Тэгээд эндээ баригдуулаад, тодорхой хэмжээгээр хасалт хийх бололцоотой зүйл юу байна гэхээр энэ жилийн хөрөнгө оруулалтын хувь, хэмжээг 30 хувиар буулгая. 70 хувийг нь тодотголоор зохицуулъя гэдэг ийм зорилт тавьсан. Тэгээд анхнаасаа 39 дүгээр тогтоолыг батлахдаа Улсын Их Хурал Таван толгойн асуудлыг хаврын чуулганаар оруулж ир гэдэг үүрэг өгсөн. Тэгээд хаврын чуулган дээр ярьж байхад бол Таван толгойн гэрээн дээр ярьж байхад бол урьдчилгаа төлбөр бол 500, ойролцоогоор, signature fen нь 500 учраас 500-гийн орлогоор бол тодорхой хэмжээний тодотгол хийнэ гэсэн ийм зорилттой ажиллаж байсан учраас хүлээлт бол бий болсон. Хавар яагаад тодотгол хийж болоогүй юм бэ гэхээр яг ний нуугүй хэлэхэд, орлогын эх үүсвэр байгаагүй. Бид нар эхний улирлын дүн гарсан, эхний улирлын дүнгээр тодотгол хийх ямар ч бололцоогүй ийм байдалтай байсан. тийм учраас шийдэж байгаа асуудал нь үүнтэй холбоотой гэдгийг бас хэлэх гэсэн юм.

Би тэр Хөдөө аж ахуйн яамныхыг тодруулаад хэлье. Жижиг, дунд үйлдвэрийг дэмжихэд 150, ноолуурыг бол үйлдвэр эрхлэгчдэд хөнгөлөлттэй зээл олгоход 100, ноосны урамшуулал 50, тэр дотроосоо нөгөө татаасыг нь тэр саяын Гантулга Төрийн нарийн бичгийн даргын хэлсэн зардал дээр тавьсан. Сум хөгжүүлэх сангийн 24 тэрбум төгрөгийг хөрөнгө оруулалт дээр тавьж байгаад зээл болсон учраас зохицуулалт хийсэн. Хөрөнгө оруулалт дээр байсныг нь хасаад урсгал дээр тавьж байгаа. Тариалан эрхлэлтийг дэмжих сангийн урсгал зардлыг нэмэгдүүлэхэд 5.1. Өөрийнх нь хөрөнгөөр эргүүлээд будаа худалдаж авахуулж байгаа юм.

Дээрээс нь 100 мянган тонн будаа худалдаж авахад 35 тэрбум төгрөг, будааны урамшуулалд 2.4 тэрбум төгрөг, ингээд явж байгаа. Нийт энэ удаа хийсэн хөрөнгө оруулалтын бол 197 тэрбум төгрөг нь өмнө явж байсан тэр 30 хувьтай байсан санхүүжилтийн ажил нь удаад, зарим газар тендер нь зарлагдахгүй, гүйцэтгэл нь муу байгаа газрууд дээр нэмэгдүүлээд, 70 хувийн нэмэлт санхүүжилт хийж байгаа. Үүнтэйгээ холбогдуулан бид нар Төсвийн ерөнхийлөн захиргач болгонтой ярьсан. Энэ объёкт чинь орох юм уу, орохгүй юм уу? Тэгээд одоо бол яах вэ, би гишүүдэд нарийвчлал гаргаад өгсөн. Одоо бид нар нэмэгдсэн, хасагдсан гээд бүгдээр нь ангилсан. Үүнтэй холбогдуулан төсвийн ерөнхийлөн захирагч болгон өөр өөрсдийнхөө хөрөнгө оруулалтын үйл явцыг шалгасан юм байна лээ. Ингэж гаргасан гэдгийг хэлэх гэсэн юм. Баярлалаа.

**Ц.Сэдванчиг**: Бондын үнийн дүн яахаараа хөрөнгө оруулалтын зардал гэж бүртгэж явдаг юм бэ? Наадах чинь эргэн төлөгдөх нөхцөлтэй зээл гэж уг нь бүртгэгдэж явах ёстой гэж ойлгож байгаа шүү дээ. бонд гаргахтай холбоотой зардал бол харин одоо Сангийн сайдын үйл ажиллагааны зардал ч юм уу, эсхүл хаана ч байх ёстой юм, ингэж бичигдэх ёстой гэж анх бонд гарахад та нар ярьж байсан шүү дээ. тэгсэн ч одоо бондынхоо үнийн дүнг аваачаад Бадамжунай сайдын багцад аваачаад зардал, хөрөнгө оруулалт болгоод тавьсан байх юм. Энэ чинь одоо бичилтийн хувьд болж байгаа юм уу? Эргэн төлөгдөх нөхцөлтэй зээл гэж наадах чинь уг нь бичигдэж явах ёстой гэж би ойлгоод байх юм.

**С.Баярцогт**: Сэдванчиг гишүүн миний хэлснийг буруу ойлгочих шиг боллоо. Саяын тэр жижиг, дунд үйлдвэрийг дэмжих 150 урсгал дээр бичигдсэн байгаа. ноолуурын үйлдвэрлэл эрхлэгчдэд хөнгөлөлттэй зээл олгох 100 урсгал дээр бичигдсэн байгаа. Ноос, ноолуурын урамшуулалд олгож байгаа татаас урсгал дээр, энэ 300 гурвуулаа урсгал дээр байгаа. Би хөрөнгө оруулалтыг нь тусдаа 197.6 тэрбум төгрөгөөс явж байсан объёктууд дээр нэмэгдэж тавигдаж байгаа. Тэрийг зэрэгцүүлээд хэлсэн. Та буруу ойлгогдохоор.

**П.Алтангэрэл**: Ойлгомжтой. Болж байна. Р.Буд гишүүн

**Р.Буд**: Баярлалаа. Надад хоёр асуулт байна. Бадамжунай сайдаас голдуу юм даа. Нэгд, ноосонд 20 тэрбум төгрөг өгч байгаа. Тэгэхээр энийг аймгуудаар нь гаргаж өгөх боломж байна уу? Бид нарт? Аль аймгаас хэдий хэмжээний нэгдүгээр зэргийн тэмээний, хонины ноос авав гэдгийг гаргаж өгөөч.

Хоёрт, энэ бүтээгдэхүүн болж чадна байгаа даа? Энийг чинь ард түмэн одоо бид нараас мэдээлэлтэй болчихоод байгаа. Асууна шүү дээ. та нар ингэж одоо татвар төлөгчдийн мөнгийг ингэж чөлөөлж өгсөн. Тэрний үр дүн хаана байна вэ? Ямар бүтээгдэхүүн болов гэдгийг асууна шүү. Тийм учраас энэ одоо хаана хаана ямар хивсний үйлдвэрт гэдэг юм уу, ноос, ноолуурын үйлдвэрт тушаагдав? Ямар аймгаас хэдий хэмжээний юм гарч ирэв гэдэг статистик мэдээг бид нарт нэг гаргаж өгөөч ээ гэдэг санал байна. Ийм боломж байх уу?

Хоёрт, энэ үр тариан дээр сая бас будаан дээр татаас өгч байна. Энэ зүйн ёсны асуудал байх аа. Энэ жил харьцангуй өмнөх жилүүдтэй харьцуулахад нэлээн өндөр дээд ургац авсан, энийгээ үр ашигтай зарцуулах талаас. Зүгээр энд нэг ийм зүйл ажиглагдаад байгаа. Махан дээр ч гэсэн бид нар маш татаас өгч байгаа. Харамсалтай нь махны үнэ дэлхийн зах зээлийн үнээс өндөр байгаад байна. Манайд. Татаасаа өгөөд байдаг. Тэгэхээр бид нарын энэ татаас ер нь зөв талдаа өгөгдөж байна уу? Би Батболд гишүүнтэй ойролцоо санал гаргах гээд байгаа юм. Энийг одоо бэлтгэн нийлүүлэгч дээр баахан хөрөнгө дэмжээд байдаг. Гэтэл жижиглэн дээрээ очихоороо бахь байдаг. Үнэ нь. Тэгэхээр энийг чинь энэ үнийн хөшүүрэг болж чадахгүй л байгаа бол бараг тэр ард түмэнд нь өгөх хэрэгтэй байна. Тэр зөв газар нь энэ татаасыг нь өгөхгүй бол ерөөсөө одоо нэг өгөхийн тулд өгөөд ч байгаа юм шиг, өгсөн хойноо үр дүн багатай ийм татаас болоод байгаа юм биш үү? Мөн ирэх хавар энэ будаагаар бэлтгэсэн гурил дээр бас тийм болох юм биш байгаа гэсэн нэг болгоомжлол байна. Энэ одоо болохгүй гэсэн ийм баталгаа байна уу гэсэн нэг ийм хоёр дахь асуулт байна.

Гуравт, энэ Байгаль орчны сайдаас асуух зүйл байгаа юм. Энэ энд тэнд бас бэлчээрийн хомсдолтой холбоотойгоор дархан цаазтай амьтад нэлээн нүүдэллэж байршилдаг болжээ. Жишээ нь, манай Сүхбаатар аймгийн Түвшинширээ суманд хэдэн сайхан аргал очоод 2, 3 жил болж байна. Тэгээд та бүхэн бол нөгөө Алтайн нуруу, Алтайн цаадах говь дахь ан амьтан руугаа анхаараад байдаг. Тэр нөхөд тэнд очоод амьдрахад туйлын хүндрэлтэй байна аа. Тэжээл ховор юм. Нөгөө очсон улсууд нь адгийн наад зах нь үзээгүй амьтан үзсэн үргээгээд бэлчээрийг их хэцүү хүнд байдалд байх юм. Тийм учраас үүнтэй холбоотой зардлыг ер нь гаргаж өгөх боломж байна уу? Би үүний өмнө тавьж байсан. би яагаад гэвэл энэ танд асуудлыг тавих гэж энэ Дорнод руу ч байж магадгүй, Сүхбаатар эд нарт ганц нэг аргал үзэгдээд, тийм. Тийм учраас энийг цогцолбороор нь авч үзээд, тэр нүүдэл суудалтай холбоотой, тэнд байршиж амьдрахтай нь холбогдсон ийм зардлуудыг цаашид байгаль хамгаалах чиглэлээр суулгаж болох уу гэсэн ийм зүйл байна аа. Баярлалаа.

**П.Алтангэрэл**: Т.Бадамжунай сайд

**Т.Бадамжунай**: Нэгд, ноостой холбогдсон асуудал бол нийт гишүүдийн маань дан ялангуяа хөдөө, орон нутгаас сонгогдсон гишүүдийн анхааралд байгаа. Тийм учраас бид нар Эдийн засгийн байнгын хорооноос хуучин тэр урамшуулал гаргасан ажлын хэсгийн нөхдүүдээс мэдээлэл энэ долоо хоногт авахаар бэлтгэгдэж байгаа. Бид маргааш нөгөөдөргүй өгнө. Тэр хувиас танд бас өгөхөөр аймаг, аймгаар нь одоо яг үйлдвэрүүдээс аль үйлдвэр нь авсан байна, жишээ нь, Эрдэнэтийн үйлдвэр хэдийг авсан, бусад орон нутгийн эсгий хийж байгаа үйлдвэрүүд хэдийг авсан гээд тоо баримтууд маш нарийн гарсан байгаа.

Хоёрт, махтай холбогдсон, ер нь татаастай холбогдсон асуудлууд байна. Махыг нь бид нар хуучин бэлтгэлд нь өгдөг байснаа ер нь урамшууллыг бид нар гаралтад нь өгөх нь зүйтэй юм гээд бэлтгэсэн хойно бэлтгүүлгэсэн байдлыг үзэж байгаад өгдөг гэдэг механизмыг хоёр жилээс өмнө Их Хурлаар ярьж шийдээд бас бэлтгэлд нь бас зохих ёсны зээлийн болон урамшууллын механизм үйлчилж байгаа. Тэр дүнгээрээ бол тэр механизмын гол зорилго бол хангалт таслалтгүй байх гэсэн хаврын ялангуяа таршиг үед тэр зорилго хоёр жилдээ гайгүй байсан. Үнийн хувьд бол үнэндээ шат дамжлагын ченжийн дамжлагаар яг газар дээрээ гарт очихоор үнэ нь өсөөд байгаа тал байгаа. Бодит гарсан үнээсээ. Тэгэхээр гарсан үнээр нь, эсхүл хадгалалтад ирсэн үнээр, дээр нь урсгал зардлынхаа юмыг нэмээд шууд хэрэглэгчдэд хүргэдэг энэ тал дээр бас орон нутгуудаа анхаараач ээ гэдэг талаас нь бид ярьж хөөрч байгаа юм байгаа. Гурилын үнийн хувьд өнгөрсөн жилийн хамгийн тогтвортой зүйл бол гурилын үнэ. Үүгээрээ бас эдийн засагтаа нөлөөлсөн. Энэ хэлбэр бол харьцангуй түүхий эд нь тогтвортой үнэтэй байхад бол үйлдвэрлэлийн зардал, шатахуун бусад эрчим хүчний өсөлтөөр өнгөрсөн жил жаахан нэмэгдсэн. тэр энэ жилдээ гайгүй байх байх. Гайгүй байх бололцоотой гэж.

**Л.Гансүх**: Таны хэлж байгаа юуг бол бид нар ер нь орон нутгийн байгаль хамгаалах газруудаас байнга мэдээлэлдээ авч байгаа. Тэгээд одоогийн байдлаар яг өнөөгийн практикт юу гэхээр нөгөө нэг өвлийн үеэр өвс, хужир, сүү тарааж өгөх маягийн нэг жаахан юу яадаг юм. Бид нар бол эрх зүйн зохицуулалтын хүрээнд нэлээн өөрчлөлтүүд хийж байгаа. Одоо Их Хуралд нэлээн хэдэн хуулиудаа өргөн барина. Тэр дотор юу гэхээр ерөөсөө энэ байгалийн ялангуяа биологийн төрөл зүйлийг тодорхой өөрсдийг нь тэндээс орж ирж байгаа орлогыг нь буцаагаад өөрсдөд нь зарцуулж энэ нь өөрөө өсдөг ийм механизм руу. Хуучин бол юу гэхээр нэгдсэн төсөв рүү ордог. Жишээ нь, аргал, угалз, шонхор, тэгээд л янз бүрийн ургамлын эд нар. Одоо энийг бол ерөөсөө арай тусдаа хэлбэрээр байлгаад, энэ нь өөрөө буцаагаад өөрсдийнх нь нөхөн сэргээлт, үйл ажиллагааг нь сайжруулах, тэгээд нутгийн иргэдийн нөгөө Тогтвортой амьжиргаа төсөлтэй холбогдож өгөх энэ тэр гэсэн ийм санал санаачилгын дагуу юмнууд явж байгаа. Тийм учраас ер нь яг 2012 оны төсөв дээр бол олигтой өөрчлөлт байхгүй. Гэхдээ бид нар Байгаль хамгаалах сангаас энэ өвөл тодорхой зарцуулалтууд гаргана. Ер нь 2013 оноос бол энэ аяндаа хууль, эрх зүйн хүрээнд шийдэгдээд явна гэж бодож байгаа.

**Р.Буд**: Тэгэхээр би тэр сая орон нутагт ажиллахад Түвшингийн тэр хэдэн аргал байдаг нутгаар явсан юм. Энэ жил зуншлага гайгүй байгаа боловч бас л тааруу байгаа юм байна лээ. Тийм учраас танд би Байгаль хамгаалах санд чинь хэдэн цаас өгөөч ээ гэсэн хүсэлт тавьж болох нь ээ гэж ойлголоо. Өвлийн улиралд хүндэрсэн үед.

**Л.Гансүх**: Тийм. Энэ төсвийн тодотголд бол Байгаль хамгаалах сангийн хөрөнгө бол тусч байгаа. Тийм. Буд гишүүнээс өгч байгаа шүү гээд л.

**П.Алтангэрэл**: Д.Балдан-Очир гишүүн

**Д.Балдан-Очир**: Би товчхон. Тэгэхээр өнгөрсөн энэ дуусаж байгаа энэ 2011 оны эдийн засаг, нийгмийн хөгжүүлэх үндсэн чиглэлийг батлахдаа малжуулах хөтөлбөрийг бол 10 тэрбумаар явуулна гэж баталсан юм. Энэ 10 тэрбум төгрөгийн 7 тэрбумыг бол Азийн хөгжлийн банк, бусад олон улсын байгууллагаар, төсвийн хөрөнгөөс бол 3 тэрбумыг гэсэн. сая ингээд хөдөө явж байхад, ялангуяа хөдөөгөөр ялангуяа зудтай байсан аймгуудаар ингээд явж байхад нөгөө 10 оны тодотголоор нэг 5 тэрбумаар малжуулах хөтөлбөр хийж байгаад хаясан. Ингээд би Завханд бол судалгаа явуулсан. 10 айлын 8 нь малаа маллаж амьдаръя. 2 нь ямар нэгэн ажил төрөл олоод өгвөл хийе гэсэн ийм социологийн судалгаа гарч байна. Завханы дунд. Тэгэхээр 13 мянган малгүй айлуудаас үндсэндээ нэг нөгөө 2010 оны тодотголоор 5 тэрбумаар 2010, за нэг 3000 айл малтай болсон байна. Хөдөө жижиг, дунд үйлдвэр хөгжүүлэх асуудал бол үндсэндээ малжуулах гэж ойлгож болно. Тэгэхээр нэгэнт Азийн хөгжлийн банк энэ хөтөлбөрийг санхүүжүүлэх боломжгүй гээд хэлсэн болохоор Монгол төр бол бас энэ хөдөөгийнхөө бодлогод бас нэг их тийм гар татах хэрэггүй юм гэж би байнга бодож явдаг. Тийм учраас үнэндээ энэ тодотголд үнэхээр энэ гадныхны ярьж байгаа, амлаж байгаад үлдээгээд хийхгүй байгаа энэ 10 тэрбум төгрөгийн хэмжээнд малжуулах хөтөлбөрийг явуулах боломжийг гаргаж өгөөч. Нэгд.

Хоёрт, Монгол мал хөтөлбөр 329 суманд үнэхээр ажил явж байгаа. Шинэ ажилд бол саад тотгор байдгийг би үгүйсгэхгүй ээ. Монгол мал хөтөлбөр сайн явж байгаа. Тэгээд Атрын 3-ыг эхлүүлж байхад ямар юмтай тулгарч байлаа. Тэрнээс илүү хүнд байсан шүү дээ. бараг газрыг эндээ эргүүлж хаяад, хөрсгүй болгоод хаячихна, энэ бүтэлгүй юм гээд, тэгэхээр зэрэг Монгол мал хөтөлбөрөөр харьцангуй бас л энэ шүүмжлэл дотор гэхдээ явж байгаа. Маш сайн явж байгаа. Энэ жил бол мал эрүүлжүүлэх, бүртгэлжүүлэх яг олон улсын тэр дэлхийн мал амьтны эрүүл мэндийн байгууллагын юмаар явж байгаа. Тэгэхээр сая бол Засгийн газар Монгол мал хөтөлбөрийн шугамаар 100 нэгжид нөгөө давхар хавинтай фургоноо өгсөн, ажил хөөрхөн явж байна. Талыг нь бол үлдээж болохгүй. одоо 200 орчим тэр сумдын нэгжид бол тэр давхар хавинтай аавын цээжийг өгвөл, ер нь бол боломж бол Монгол төрд байна. Тэгэхээр зэрэг энийг бол манай Сангийн яам, тийм ээ? Манай салбарын сайд энэ дээр та хэд бас сайн дэмжиж өгөөч. Ер нь бол зөв явж байна. Би бол энэ ажлыг цааш нь эрч хүч, урам зориг, энэ их далайцтай явж байгаа юм, үүгээр нь явуулаад өгөөч ээ гэж хүсэх гэсэн юм.

Хоёрт бол манай Байгаль орчны сайдад хамаатай юм. Отгонтэнгэр хайрханыг үнэхээр ч Монгол түмнээрээ шүтэх юм. Тэгээд тахилгатай жил бол илүү их хөлтэй байдаг. Ер нь бараг ялгаагүй байдаг юм даа. Тэгээд ерөнхийдөө тэр Дархан цаазат газрын материаллаг бааз их нимгэн, ер нь хог новш хаядаг барьдаг, ядаж жижигхэн малын нөгөө хадлангийн хашаа тор татах байдлаар ч гэсэн нэг ийм юм хийчих гээд байхгүй юу. Нэлээн алсуур. Манайхан бараг бүгдээрээ л Монгол төрийн түшээд тэр цагаан ууланд очсон. Бүгдээрээ ирж очдог. Тэгэхээр энэ Отгонтэнгэр хайрханы тэр төрийн тусгай хамгаалалттай газар гэж байдаг. Тэнд жаахан тор татах хэмжээний, 10-15 сая төгрөгийн төсөл байгаа юм. Гансүх сайд аа. Энийг дэмжиж өгөөч. Ийм л хоёр хүсэлт. Нэгийг нь танд, нөгөөдөхийг нь Хөдөө аж ахуйд.

**П.Алтангэрэл**: Балдан-Очир гишүүний саяын саналыг бол зарчмын зөрүүтэй санал гэж ойлгож болох уу? Ийм юм ярьж байна. Энэ малжуулах төсөлд зориулж 10 тэрбум төгрөг тавьж өгөөч ээ. Тодотголд. Хоёрт, тэр мал эмнэлэг, үржлийн албаны үлдсэн 200-н хэдэн нэгжийн машин асуудлыг шийдэж өгөөч гэсэн хоёр санал тавьж байна.

**С.Баярцогт**: Тийм замбараагүй юм, одоо бол яг Хөдөө аж ахуйн яаман дээр ийм санал гаргаж байгаа бол Хөдөө аж ахуйн яамны одоо явж байгаа төсөл, арга хэмжээнээс хасаад тэрийг оруулах л юм ярина. Яагаад гэвэл энийг төсвийн бүх ерөнхийлөн захирагч нартай. Харин тийм. Би тэгээд харин ийм санал гарвал гэж байхгүй юу. Түүнээс тэртээ тэргүй энэ жилийн төсвийн тодотгол, ирэх жилийн төсөв хоёр чинь хоёулаа цуг өргөн баригдсан байгаа. Тэгэхээр ингээд байгаа бодлогынхоо арга хэмжээнүүдийг энэ жилийн төсвийн тодотгол гэдэг маань яг тулчихсан, хийх ёстой юмнуудаа хийгээд дуусгая гэдэг ийм зорилт тавьж байгаа. Түүнээс дараа жилийн төсөв дээр бодлогын арга хэмжээнүүдээ нэмэгдүүлэх асуудлаа ярьж болно. Тэр бол нээлттэй. 100 хувь.

**Л.Гансүх**: Би тэр Отгонтэнгэрийн юмыг анхааралдаа авъя.

**Д.Балдан-Очир**: Одоо бол манайд бас Эдийн засгийн байнгын хороон дээр жишээ нь, бүлэг завсарлага авсан байгаа. Юу гэдэг юм, өөрөөр хэлбэл, бүлэг дээрээ бас энэ тодотголын талаар юм ярья гээд. Тэгэхээр зэрэг би ганцаараа дэвшүүлээгүй санаа биш, энэ бол лав манай бүлгийн 10 гаруй гишүүн тойрог тойрог руугаа явж ирчихээд, сумын төвөөр дүүрэн ажилгүй залуучууд цуглачихлаа. Тэгэхээр зэрэг би бол энийг яах вэ, өнөөдөр Байнгын хороон дээр санал хураахгүй гэхэд бүлгээс орж ирнэ шүү.

**П.Алтангэрэл**: Дэгийн тухай хуулиар бол та Байнгын хороон дээр төсөв хэлэлцэж байхад зарчмын зөрүүтэй санал байвал тэр саналаа гаргаад, санал хураалгана. Тэгээд бид нар Төсвийн байнгын хороонд хүргүүлнэ. Ингээд гишүүд асуулт асууж дууссан.

**Ж.Энхбаяр**: Би асууя л даа.

**П.Алтангэрэл**: Та асуухгүй гээ биз дээ? түрүүн?

**Ж.Энхбаяр**: Байлгүй яадаг юм. Хараад л байлаа. Сая Балдан-Очир гишүүний санал бид нарт нөөц байгаа. 300 тэрбум байгаа. Үүнээс 150 нь жижиг, дунд гээд бид нарт нөөц байгаа. Энэ мөнгө захиран зарцуулагдаагүй байгаа. Тийм биз? Бондын 300, 150 байгаа. 150-ын нөөц тэр малжуулах хөтөлбөр гэдэг маань өөрөө орон нутагт жижиг, дунд фермерийн аж ахуйг дэмжинэ гэсэн хэлбэрт оруулах үүднээс бид тэр 300 дотор маньевар хийх асуудал бүлгээр оруулбал энэ дэмжлэг авах байх. Тийм.

**С.Баярцогт**: Яах вэ, санаа нь бол зөв л дөө. Энхбаяр гишүүн ээ. Гэхдээ хар аа, анх энэ ингээд зорилго гаргаад, бодлого гаргаад, анх Улсын Их Хурал тогтоол гаргаад ийм зорилгоор явуулна гэчихээд ингээд дараа нь бид нар ингээд өөр өөр юм руу ингээд татаад байх юм бол буруу болно шүү дээ. Энхбаяр гишүүн ээ. Би бол бодлогын хувьд юу гэж хэлж байгаа юм бэ гэхээр төсөв батлагдаад дууссаны дараа 6 сард Улсын Их Хурлын гишүүд санаачилж, Засгийн газраас оруулсан юм дээр Улсын Их Хурлын гишүүд нэмээд 300 гарсан шүү дээ. Тэгээд бодлогын хувьд тэр нь болж байгаа юм уу?

**Ж.Энхбаяр**: Боломж нь юу вэ гэвэл Хятадын Засгийн газрын зээл мээл гээд жижиг, дунд руу нэлээн юм явчихлаа. Тэгээд бид нар энэ 150-иа нөөц маягаар авч хийсэн шүү дээ. ер нь хэрэв өгөх гэж байгаа бол 150-ыг хийе гээд. За. Энэ дээр нэг асуудал байгаа шүү. Боломж байхгүй юу. Тэрнээс нэмэх бололцоо байхгүй, Балдан-Очир гишүүн ээ. Нөөцөндөө манай Байнгын хороо маньеварлая гэвэл.

**Д.Балдан-Очир:** Ерөөсөө цаашид байна шүү дээ. малжуулах хөтөлбөр ирэх онд ч явах ёстой гэж би үзэж байгаа. Харин сум хөгжүүлэх сангаараа явах нь зөв юм байна гэж ойлгосон. Малжуулах хөтөлбөрийг.

**Ж.Энхбаяр**: Би асуултаа дуусаагүй. Ийм асуудал байгаа юм. Тэр өнөөдөр 24 тэрбумыг сум бүрт жижиг, дунд үйлдвэрлэл гээд явж байгаа. Тэрийг сая хөрөнгө оруулалт биш, урсгал зардалд шингээсэн байна. Тэгэхээр энэ яаж тооцсон юм? 2012, 2013, 2014 төсөвт яаж буцан эргэн төлөх нөхцөлийг яаж зааж өгөв? Нэгдсэн журамласан юм байна уу? Аймаг болгон өөр яваад байх шиг байна. Бадамжунай сайд аа. Хүн бүрийн 50 сая байгаа. Тэрийг яаж явуулаад байна? Энэ нэг асуулт.

Хоёрт, саяын тэр бондын 300 дотор 150 жижиг, дунд үйлдвэр гээд байгаа. Тэр дотор маньеварлах бололцоог бид хийх үү? Гэхдээ энэ хөдөө аж ахуйн салбар дотроо хийнэ шүү дээ. боломж. Жижиг, дунд үйлдвэр рүү хийх үү? Эсхүл малжуулах фермийн аж ахуй гэдэг чиглэл рүү явуулах уу гэдэг ийм нөөц. Энийг та боломжийг нь тайлаач өгчих. Болно гэвэл бид бас юман дээрээ ажилламаар байна. Тэгээд нэг эцэст нэг ийм одоо манай Байнгын хороодын гишүүд санаж байгаа бол одоо би сайдтай арай л зодолдоогүй, та бид хоёр яриад, та томъёолол бичиж өгөөд, хоёулаа Эрээн нуурын асуудлыг оруулъя гэж тохирсон шүү дээ. гэтэл төсөв дээр хассан. Хассан байна. Байнгын хороо шийдсэн асуудал хасагдаж яваад би болсон гэж үзэж явсан. Хасаад, тодотголоор бүр сураггүй болгосон байхгүй юу. Энэ ямар санаатай үйлдэл вэ гэдгийг тодруулмаар байна.

Үнэхээр манай би Байнгын хорооны гишүүддээ уриалмаар байна. Их Монгол элсэнд байгаа Монгол Улсын нүд болсон тэр Эрээн нуурыг сэргээхэд 3 километр хүрэхгүй газар шорооны ажил хийгээд тэр нуур сэргэлээ шүү дээ. Завхан гол нь урсчихлаа. Гольдролоороо бүтэн урсаж байна. Тэгээд би Байгаль орчны сайдаас яагаад санаатай юм яваад байна аа? Би ойлгохгүй юм. Би бол таныг дахин дахин хэлээд байгаа шүү. Би одоо энэ асуудлыг их том ярина. Би танд урьд нь ч хэлж байсан. чуулган дээр хэлж байсан. Байгаль орчинд элэггүй сайд гэж. Гэтэл ахиад хийсэн юмыг бүр хэрүүл болж хийсэн юмыг Байнгын хороо хийгээд, Шинээ дарга оруулаад бид нар оруулъя гээд, Орхон голын юунд оруулъя гээд, тэгье гээд оруулсан юмыг яагаад хасаад ороод ирж байгаа юм. Энийг одоо хууль зөрчсөн гэж үзэх үү? Зөвхөн энэ үндэслэл чинь их эвгүй үндэслэл шүү дээ. би бүр дараагийн асуудалдаа оръё гэж бодож байна. Арай ч дээ. Гэтэл энэ дотор та байна шүү дээ. оруулсан зардал чинь хамгаалдаг захиргааны судалдаг байгууллага нь баахан захиргааны байшин барьж байгаа байхгүй юу. Гэтэл ганцхан бодит ажил хийчих байсан шүү дээ. Манай Байнгын хороонд түүхэнд үлдэх юм. Би та бүгдийг нь бүгдийг нь урьж байна. Энийгээ энэ намар ус татарч байгаа үед 3-хан километр газар шороог сэргээгээд та нар дараа нь хавар очоод үзээч. Үнэхээр газрын нүд гэж тэр байдаг байхгүй юу. Гайхалтай газрыг. 4 жил ярилаа. Оруулсаныг нь бүр албаар хасчихлаа. Дуун дээр гардаг Эрээн нуур. Яагаад юм? Би ерөөсөө ойлгохгүй юм. Ямар бодлого байна? би энийг бүр ултай суурьтай, Сангийн яам хасдаг юм уу? Байгаль орчны яам нь хасдаг юм уу? Энэ ямар санаа яваад байна?

**П.Алтангэрэл**: Тэр нээрээ Байнгын хороон дээр яригдсан шүү.

**Ж.Энхбаяр**: Ярих байтугай оруулсан шүү дээ.

**С.Баярцогт**: Хариулъя. Эхний асуудлын хувьд бол сум хөгжүүлэх сан дээр бид нар Засгийн газраас үлгэрчилсэн тогтоол гаргаад өгсөн. Тэгээд 3 хүртэл жилийн 3 хүртэл хүүтэй, тэгэхээр сум нь шийднэ гэсэн үг байхгүй юу. Нэг жилээр өгөх үү, хоёр жилээр өгөх үү? 3. Жилийн 3 хүртэл. Хүүгүй ч өгч болно. Тэр сум шийднэ гэсэн үг байхгүй юу. Барьцаагүй. Барьцаатай, барьцаагүйг ч сум шийднэ. Энэ бол бид нар суман дээр ажлын байр бий болгох, хүмүүс бие биеэ мэдэж байгаа шүү дээ. Тэгээд бүх асуудал байхгүй юу. Тэгээд бид нар 3 жил дараалж 24-ийг тавья гэж байгаа. Тэгээд 3 дахь жилээсээ эхлээд бүр хамгийн томоор бодоход бүгдэд нь 3 жилээр өгсөн гэхэд 3 дахь жилээсээ эргэж орж ирэх ёстой байхгүй юу. Тэгэхээр 3 жил дараалаад 24-ийг тавихаар нийт энэ дүнгээр 72 тэрбумаар сумын хөгжлийн сан өөрөө эргэлдэх байхгүй юу. Тэрнээс цаашаа бол тавихгүй гэсэн үг. Тийм учраас 12 оны төсөвт тавина, 13 оны төсөв дээр тавина. Ингээд сум өөрөө өөрийгөө аваад явдаг энэ систем рүү шилжинэ. Бид нар бол үндсэн аргачлалыг нь зааж өгч байгаа. 3, 3 гэдгээр.

Хоёрдугаар асуудлын хувьд би гишүүдээсээ уриалж байна. Маш их асуудал болж ярьж ярьж байж жижиг, дунд үйлдвэрээ дэмжье гээд 150-ийг тавьсан. Одоо тэрийгээ ямар нэгэн байдлаар оролдох бол буруу. Тийм учраас би Балдан-Очир гишүүнд нөхөрсөг зөвлөгөө өгч байгаа. Та гаргах гэж байгаа саналаа 12 он дээр яриач ээ. Хоёрхон сарын асуудал байна аа. Тэртээ тэргүй 12 оны төсөв 12 сарын 01-нд батлагдана. Та нэг сар хүлээгээд асуудал 01 сарын 01-нээс авах байхгүй юу.

**Ж.Энхбаяр**: Бодлого чинь алга байна. Юу хийх гэж байгаа юм? Тодорхой. Бид нарт мэдээлэл алга байна.

**С.Баярцогт**: Үгүй ээ, Энхбаяр гишүүн ээ. Жижиг, дунд үйлдвэрийг хөгжүүлье гээд бид агентлаг байгуулсан, сан байгуулсан, өмнө нь 30-ийг тавиад явдаг байсан, энийгээ эрчимжүүлье гээд 150 болгосон. Тэгэхээр өмнө нь яриад шийдсэн тэр бодлогын арга хэмжээ энэ чинь Улсын Их Хурлын тогтоолтой шүү дээ. тэрийгээ одоо битгий хөнд өө. Өөр асуудалтай холбож гэсэн. би тийм зарчмын санал та бүхэнд тавьж байна.

**Л.Гансүх**: Ер нь бол алга болоогүй ээ. Төсвийн тодотгол бол нөгөө би та нарт хэлсэн шүү дээ. анхнаасаа бид нарын боловсруулсан юмыг ерөөсөө 30 хувийг нь бид нар чинь хөрөнгөө байж байгаад 30-ийг нь өгье, 70-ыг нь бол санхүүжүүлж чадахгүй байна уу гээд явсан. Түүнээс өөр нэмэлт юмыг бол Сангийн яам бол битгий хөндөөч ээ гэдэг юм явсан. 2012 оны төсөвт бол бид нар наадахыг чинь оруулсан байгаа.

**Ж.Энхбаяр**: Баярцогт сайд аа, байж байгаарай. 12 хоцрох байхгүй юу.

**Л.Гансүх**: Хоцрохгүй.

**Ж.Энхбаяр**: Намар хийдэг байхгүй юу даа.

**Л.Гансүх**: Үгүй, хоцрохгүй.

**Ж.Энхбаяр**: Та энэ сайд байх хугацаандаа хийх хэрэгтэй байна, тэгэх үү?

**Л.Гансүх**: Хийнэ ээ. 12 оны төсөвт оруулна.

**Ж.Энхбаяр**: 12 он гэдэг чинь хаврын усны үеэр хийдэггүй. Амьдрал мэдэхгүй байна. Ус татарсан үед хийдэг байхгүй юу. Газар шороон ажлыг чинь.

**Л.Гансүх**: харин энэ чинь өөрөө болохгүй байгаа байхгүй юу. Тэгээд яах юм. Би бол санал нэг байгаа. манай дэд сайд хүртэл яг энэ дээр очоод өөрөө бүр газар дээр нь очоод юмыг нь үзээд ирсэн. Тийм.

**Ж.Энхбаяр**: Үгүй ээ, та нар үзээд аргалсаар байгаа байхгүй юу. Би одоо наадахыг чинь одоо.

**Л.Гансүх**: Би 12 оны төсөвт суулгаж байгаа гэдгээ би чамд хэллээ. Өөр би яах юм бэ? Бид нар нэгдсэн механизмаар яваа болохоос, хүн болгон өөрийнхөө замаар давхиж болохгүй байна шүү дээ.

**Ж.Энхбаяр**: Яагаад хассан юм, Гансүх сайд аа? Яагаад хассан юм?

**Л.Гансүх**: Хассан гэж яриагүй. Энэ нөгөө эхний явсан журмаараа тэр нөгөө 70 хувийнхаа хөрөнгө оруулалтын юмаа гүйцээх юман дээр явъя.

**Ж.Энхбаяр**: Төсөв дээр орсон юмыг яагаад хассан юм бэ гээд байна шүү дээ.

**Л.Гансүх**: Төсөв дээр ороогүй шүү дээ.

**Ж.Энхбаяр**: Энэ улсууд бүгд гэрч. Манай Байнгын хорооны дарга ч байна.

**Л.Гансүх**: Төсөвт оруулъя гэж Байнгын хорооны хурал дээр ярьсан болохоос биш, төсөвт оруулсан юм байхгүй.

**Ж.Энхбаяр**: Зарчмын зөрүүтэй санал хураагаад олонхиороо дэмжээд орсон асуудал шүү дээ.

**Л.Гансүх**: Аль? 2011 оны төсөвт үү? Хэзээ? Сая нөгөө юунд уу? Ноднин 10 оны 12 сард баталсан төсөв дээр үү?

**Ж.Энхбаяр**: Баталъя гээд сууж байгаад оруулъя гээд ороо биз дээ?

**Л.Гансүх**: Тэр дээр чинь ороогүй байхгүй юу.

**Ж.Энхбаяр**: Оролгүй яадаг юм бэ?

**П.Алтангэрэл**: За, ингэе.

**Ж.Энхбаяр**: Гансүх сайд аа, би таны ажлыг хийж байгаа байхгүй юу. Дахиад хэлэхэд та үнэхээр элэг муутай хүн гэж хэлэх гээд байна. Би гурван жил асуудлыг чинь гаргаж өглөө. Бэлдээд өглөө. Тусгай хамгаалалтад авъя гэхээр урдаас салаавч өгдөг, нуур ус сэргээе гэхээр салаавч өгдөг, тусгай хамгаалдаг газар салаавч өгдөг. Та битгий гомдоорой, за юу. Асуудлыг чинь өргөн барина.

**Л.Гансүх**: Говь-Алтайн хүн гэвэл манай Төрийн нарийн бичгийн даргаас аваад үүний төлөө байнга ярьдаг хүн байгаа, за.

**Ж.Энхбаяр**: Та хийдэггүй байхгүй юу.

**Л.Гансүх**: Чи өөрийнхөө хүсэлтээр чи хүслээр хэлж байгаа бол юу хэлсэн нь чиний хэрэг.

**П.Алтангэрэл**: За, 12 оны төсөвт бол ямар ч байсан тусгаад шийдэх юм байна.

**Ж.Энхбаяр**: Битгий гомдоорой, за юу.

**П.Алтангэрэл**: За. Э.Бат-Үүл гишүүн

**Э.Бат-Үүл**: Би зүгээр товчхон асуулт. Гэхдээ товчхон асуултаас өмнө бол бас энэ Их Хурлын зүгээс Засгийн газарт тавьж байгаа шүүмжлэлтэй холбоотой асуудал. Тэр юу гэхээр нэн ялангуяа төмс, хүнсний ногооны салбарт бол ямар стратеги барьсан бэ гэвэл сайн чанарын элит үрийн нөөцтэй байж, цаашид хаврынхаа ургацаар бол намрынхаа ургацаар бол дотоодынхоо хэрэгцээг бүрэн хангангуутаа хил дээр орж ирэх импортын төмс, хүнсний ногоонд стандартын хориг тавья гэсэн ийм стратеги тогтсон байхгүй юу. Тийм ээ? Жунай сайд аа? Төмс, хүнсний ногоон дээр. Одоо бид нар нөгөө импортолж оруулж ирдгийг болиулъя л гэж ингэж байна. Болиулъя гээд импортын татвар тавихаар дэлхийн худалдааны байгууллагыг зөрчөөд болдоггүй. Тэгээд нөгөө стандартын хориг л тавья гээд. Тэгээд би үрийн шинэчлэлт зориулж энэ жил гаргах ёстой 400 сая одоо хаана явна вэ гэж би Баярцогт сайд гараад явчих юм, тэрийг л асуух гээд байна.

**Т.Бадамжунай**: Төмсний тухайд бол Улсын Их Хурлаас гаргасан ерөнхий бодлого бол нэгд, Монгол Улс өөрийнхөө хэрэгцээг бүрэн хангая. Хоёрт, төмсний үрийн шинэчлэлтийг жил жилийн дараалалтайгаар 100 хувь чанаржуулж шийдье гэсэн ийм зорилго тавьж байгаа. Тэгээд энэ зорилго руу хандсан бодлогод бол манай Их Хурлын гишүүн Бат-Үүлээс бол онцгой анхаарал тавьж ярьдаг юм. Түүний нэг нь өнгөрсөн жилийн төсөв дээр үрийн шинэчлэлтэд зориулж тэрбум төгрөгийг улсын төсөвт суулгасан асуудал үнэхээр энд бас бодитой алхам болж байгаа. Бид 400 саяыг бол тухайн сумдад үр шинэчлэлтэд зориулж, чиглэлийг нь гаргаад өгсөн. Сангийн яаман дээр бол мөнгөний тухай асуудал нь шийдэгдэх байх гэж. Сангийн яамныхан сонсож байна. 600 тэрбумд бол тендер нь зарлагдаад, олон улсын стандарт хангасан элит үрийн тендер бол шилэгдэж байгаа. Түүгээрээ ингээд ирэх жилийн хаврын тариалалтад бол бодитой үр дүнгээ өгнө гэж хариулмаар байна.

**П.Алтангэрэл**: Энхбаяр гишүүн ээ, энэ таны гаргасан санал байна. Энийг 2012 онд яана гэж байна. Хураалгая. Зарчмын зөрүүтэй нэг санал байна. Энэ саналаар санал хураалгая. Зарчмын зөрүүтэй нэг санал гарсан байна.

Ж.Энхбаяр гишүүн Эрээн нуурыг сэргээх зорилгоор Завхан голын гольдролын 3 километр орчим газрыг сэргээн засахад 60 сая төгрөгөөр нэмэгдүүлэх гэсэн ийм санал гаргасан байна. Энийг дэмжиж байгаа гишүүд гараа өргөнө үү. Энэ санал дээр санал хэлж болно.

**Э.Бат-Үүл**: Сайд дэмжээд явчихлаа. Би зүгээр сонирхож асууя.

**Ж.Энхбаяр**: 60 сая төгрөг. Газар шороон ажил байгаа байхгүй юу даа.

**Л.Гансүх**: Гэхдээ ийм байхгүй юу даа. Болохгүй байхгүй юу. Би зүгээр багцаасаа шийдье гэж байхгүй юу.

**П.Алтангэрэл**: 60 сая. Тэрийг тэгвэл гишүүн багцаасаа шийд. Сайд.

**Л.Гансүх**: Энэ аягүй олон удаа ярьж байгаа. энэ 200 хэдээр шийдсэн учраас би 12 онд хийнэ гэж байгаа байхгүй юу. 60 сая гэвэл би Байгаль хамгаалах сангаас шийдэж болно.

**Ж.Энхбаяр**: Үгүй ээ, худлаа.

**Р.Буд**: Алтангэрэл дарга аа, тодруулах юм байна аа. Тэгэхээр ийм асуудал бол олон аймаг суманд бий. Тэгэхээр энэ одоо ажил болно биз? Би одоо Сүжийн нуур гээд Сүхбаатар аймгийн Онгон суманд бас нэг юмаар оролдож байсан юм. Үнэхээр нүдээ аньчихсан нуур бол мянган газар шорооны ажил хийгээд хэцүү байдаг юм байна лаа. Тэгэхээр та минь шинжлэх ухааны үндэстэй хандаарай. Хийж байгаа нь тэр, хийлгэж байгаа нь тэр. Баахан мөнгө зардаг, дараа нь одоо, тийм учраас энэ дээр үнэлгээ хийлгэж, мэргэжлийн улсуудаар одоо сайн.

**Ж.Энхбаяр**: Үнэлгээ хийлгээд, зурвасыг нь хийлгээд, усуудыг нь дагуулаад, Усны төвийг нь дагуулж очоод, Байгаль орчны дэд сайдыг нь аваачиж үзүүлээд, бүр өөр хийх ёстой.

**Л.Гансүх**: Энхбаяр аа, би чамд хэлье. Би нөгөө 200-н хэдээр чинь бодож явсан байхгүй юу. 60 гэвэл. Тэгвэл ингэе. Би Байгаль хамгаалах сангийн орж байгаагаас би чамд 60, гэхдээ яг одоо Буд гишүүний хэлж байгаа үнэн байхгүй юу. Чи одоо энэ ингэхээр төсөв батлагдаад байгаль хамгаалах сангийн мөнгө ороод, би 11 сард хөлдсөн газар дээр яаж хийх юм бэ? Хавар хийх нь зөв байхгүй юу даа. Нөхцөл байдал.

**Ж.Энхбаяр**: Та тэгвэл одоо хурдан шийдээд өгчих. Би тэгээд өөрөө хийе, тэгэх үү? Өрөө харж зогсож байгаад л хийчих ажил.

**Л.Гансүх:** Төсвийн тодотголоор Байгаль хамгаалах санд шийдэгдэж байгаа мөнгөнөөс би энийг чинь шийдье. Чи гэхдээ хамгийн гол нь одоо ингэж төсөв задалж болохгүй байхгүй юу даа.

**Ж.Энхбаяр**: Санал хураагаад өгчих, тэгэх үү?

**П.Алтангэрэл**: Р.Буд гишүүн хэлсэн. Одоо Д.Тэрбишдагва гишүүн хэлээд тэгээд саналаа хураагаад явъя.

**Д.Тэрбишдагва**: Гансүх сайд аа, та энэ төсөв задалж болохгүй л гээд ингээд ороод ирэх юм. Төсөв задална шүү. Шулуухан хэлэхэд задална шүү. Яахаараа та нар одоо түрүүн Сангийн сайд хэлсэн шүү дээ. бид урьдчилж бүгдийг нь базсан. 8 сараас та нар ерөөсөө бүх юм хийж болно оо. 8 сард тэгвэл төсвийн тодотголын хурал хийх ёстой байсан шүү дээ. ээлжит бус чуулган хийх ёстой байсан шүү дээ. тэгээд одоо орж ирчихээд Их Хурлын гишүүдийн гаргаж байсан саналуудыг хүлээж авахгүй, тэртээ тэргүй базсан юм та нар яадаг юм гэсэн маягтай байх юм бол төсөв задална шүү. Энэ дотор зөндөө олон юмнууд байна. Тухайлбал, яг ийм судалгаа хийлгээд Архангай аймгийн Хайрхан сумын Дуут нуур гээд нөгөө яг нөгөө Хайрханы нууран дээр гардаг тэр дээр энэ жил зун судалгаа хийлгүүлчихсэн. Эрдэмтдийн судалгаа хийлгэсэн. Мөнгийг нь инновацийн төслөөс гаргасан. Тийм юмыг би бас танай Төрийн нарийн бичигтэй, та бүгдтэй бас ярьж байсан юмнууд. Би зүгээр энийг сая нуурын асуудал ярьж байсан учраас.

Би түрүүн Сангийн сайд ярьж байсан. Төсвийн тодотголын 651 тэрбум төгрөгийн ганцхан хувийг Улаанбаатарт хуваарилж байгаа, тэрийг зүгээр ёстой нөгөө еэвэн үзүүлнэ гэдэг шиг ингэж гарч байна лээ, Улаанбаатарт нэг хувийг нь ингээд энэ бол задарна. Маргаашаас эхлээд 20 гишүүний чинь асуудал болгоод ороод ирнэ шүү дээ. Тийм учраас би зүгээр өглөө бол Эдийн засгийн байнгын хороон дээр ярьж байгаад Эдийн засгийн байнгын хороо тодорхой хэмжээгээр хойшлуулсан. Тэгээд эднүүс байна шүү дээ. тодорхой нэг зүйлүүдийг ажлын хэсэг байгуулаад, гарцаагүй шаардлагагүй юмнуудыг нь хасуулах, засуулах, энэ ондоо хийж чадахгүй, одоо барилгын ажил гэхэд ямар юмаа хийх юм бэ? Ямар юмаа хийх юм? Тэр мөнгийг нь бүтээн байгуулалтын ажил улсын ажил төрөлд зохицуулъя л даа. Одоо та нар хийж болохгүй, төсөв задлахгүй, Засгийн газар ярьчихсан, Их Хурлын гишүүд юу ч яриад хэрэггүй гэх юм бол бид ярих юмаа бас Их Хурлынхаа гишүүд бас ярина шүү.

**П.Алтангэрэл**: Ойлголоо. Нэгэнт энэ гишүүн зарчмын зөрүүтэй санал гаргасан учраас санал хураана. Түрүүн би Энхбаяр гишүүний саналыг уншсан. Дэмжиж байгаа гишүүд гараа өргөнө үү.

11-ээс 5.

Төсвийн байнгын хороо руу явна. Төсвийн байнгын хороон дээр яригдана. Ингээд хоёр дахь асуудлыг хэлэлцэж дууслаа. ингээд бид манай Байнгын хороон дээр гарсан гишүүдийн саналыг. Дэмжсэн нь хэд юм? Дэмжсэн нь 5. Дэмжиж байгаа гишүүд гараа өргөе.

11-ээс 7.

Ингээд Байнгын хорооны санал, дүгнэлтийг Төсвийн байнгын хороонд нэгтгэж хүргүүлье. Өнөөдрийн хурал ингээд өндөрлөлөө. Оролцсон та бүхэнд баярлалаа. Нэгдсэн хуралдаанд илтгэх. Төсвийн байнгын хороо нэгтгээд уншина. 7 болсон.

***Õóðàëäààí 17 öàã 50 ìèíóòàä ºíäºðëºâ.***

Ñîðîíçîí õàëüñíààñ áóóëãàñàí:

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ